കുട്ടികളെ തട്ടിക്കൊണ്ടുപോകല്; സമൂഹ മാധ്യമങ്ങളിലെ വ്യാജ സന്ദേശങ്ങള് വര്‍ധിക്കുന്നു | Reporter Live\nകുട്ടികളെ തട്ടിക്കൊണ്ടുപോകല്; സമൂഹ മാധ്യമങ്ങളിലെ വ്യാജ സന്ദേശങ്ങള് വര്‍ധിക്കുന്നു\nBy മജു ജോര്‍ജ്\tFebruary 7, 2018 7:46 am A+ A-\nപ്രചരിക്കുന്ന വ്യാജ സന്ദേശങ്ങള്\nതിരുവനന്തപുരം: കുട്ടികളെ തട്ടികൊണ്ട് പോകുന്ന ഭയാനകമായ അവസ്ഥ നിലവിലില്ലെന്ന് മുഖ്യമന്ത്രിയും പൊലീസും ആവര്‍ത്തിക്കുമ്പോഴും സമൂഹ മാധ്യമങ്ങളിലെ വ്യാജസന്ദേശങ്ങള്‍ക്ക് കുറവില്ല. തെറ്റിദ്ധാരണകള് അടിച്ചേല്‍പ്പിക്കപ്പെട്ട ആള്‍ക്കൂട്ടം അക്രമങ്ങളിലേക്കും തിരിഞ്ഞുകഴിഞ്ഞു. നിരപരാധികളാണ് ആക്രമിക്കപ്പെടുന്നവരെന്നതും അതീവ ഗൗരവമര്‍ഹിക്കുന്നു.\nകുട്ടികളെ തട്ടികൊണ്ട് പോകുന്നവരെക്കുറിച്ച് പ്രചരിക്കുന്നത് വ്യാജസന്ദേശമാണെന്നും ഇതേക്കുറിച്ച് ആശങ്ക വേണ്ടെന്നും എഴുതിയ സംസ്ഥാന മുഖ്യമന്ത്രിയുടെ ഔദ്യോഗിക ഫെയ്‌സ്ബുക്ക് പോസ്റ്റിന് വന്ന മറുപടി കാണുക. സര്‍ക്കാര് വിരുദ്ധരോ രാഷ്ട്രീയ താല്‍പര്യമുള്ളവരോ അല്ല ഇതില് അഭിപ്രായം രേഖപ്പെടുത്തിയിരിക്കുന്നവര്. സ്വന്തം കുഞ്ഞുങ്ങളെ തട്ടിയെടുക്കാന് തക്കം പാര്‍ത്ത് നടക്കുന്നവരെക്കുറിച്ചുള്ള ഭയവും ആശങ്കയും പ്രതിഷേധവുമൊക്കെ പങ്കുവെയ്ക്കുന്ന മാതാപിതാക്കളാണ് ഇവരില് അധികവും.\nഎന്നാല് കേരളത്തിലെവിടെയെങ്കിലും ഇത്തരം ഏതെങ്കിലുമൊരു സംഭവം നടന്നതായി പൊലീസിന് ഒരു പരാതിയും ഇതുവരെ ലഭിച്ചിട്ടില്ല എന്നതാണ് വിരോധാഭാസം. ആള്‍ക്കൂട്ടങ്ങള് പൊലീസിനെയും അക്രമിക്കുന്നതിലേക്ക് കാര്യങ്ങളെത്തി. മലപ്പുറത്ത് അന്യസംസ്ഥാന തൊഴിലാളിയും തിരുവനന്തപുരത്ത് ഭിന്നലിംഗ യുവതിയും ക്രൂരമായി തല്ലിച്ചതയ്ക്കപ്പെട്ടു. സമൂഹത്തില് ഭീതി സൃഷ്ടിച്ച് വൈറലാകാന് തിടുക്കം കാട്ടുന്നത് ആരാണെന്നതും സംശയകരമാണ്. ഇത്തരം അരാജകത്വത്തിന് ആഹ്വാനം ചെയ്യുന്നവര് പേരും മുഖവുമില്ലാതെ സോഷ്യല് മീഡിയയില് തന്നെ ഒളിക്കുകയാണ്.\nഇപ്പോള് നടന്നുവെന്ന തരത്തിലാണ് പ്രചരിക്കുന്ന ദൃശ്യങ്ങളും ചിത്രങ്ങളും. നാളുകള്‍ക്ക് മുന്‍പേ മറ്റെവിടെയോ നടന്ന സംഭവങ്ങളെപോലും വിദഗ്ദമായി കൂട്ടിയിണക്കുന്നതിലും ഇത്തരക്കാര് വിജയിക്കുന്നു. പൊലീസിന്‍െ്‌റ ഇടപെടല് കാര്യക്ഷമമാക്കുക മാത്രമാണ് മുന്നിലുള്ള പോംവഴി. നവമാധ്യമങ്ങള് വഴി പ്രചരിപ്പിക്കപ്പെട്ട സന്ദേശങ്ങള് സംശയങ്ങളില്ലാതെ ഏറ്റെടുത്ത സമൂഹമാണ് മുന്നിലുള്ളത്. അതുണ്ടാക്കുന്ന പ്രത്യാഘാതങ്ങള്‍ക്ക് തടയിടാന് സര്‍ക്കാര് വലിയ തോതിലുള്ള ബോധവത്കരണ നടപടികള്‍ക്ക് തന്നെ സമയം നീക്കിവെയ്‌ക്കേണ്ടി വരും. അല്ലെങ്കില് സംശയം തോന്നുന്നവരെയെല്ലാം കൂട്ടം ചേര്‍ന്ന് അക്രമിക്കുന്ന ആള്‍കൂട്ട കോടതികളുണ്ടാകുന്ന അപകടകരമായ സാഹചര്യത്തെ നേരിടേണ്ടതായി വരും.\nFeb 7, 2018 7:46 am\nഭിക്ഷാടകര് കുട്ടികളെ തട്ടികൊണ്ട് പോകല്; ആശങ്ക വേണ്ട, കിംവദന്തികള് പരത്തരുതെന്നും മുഖ്യമന്ത്രി


തൃശൂര് പൂരം നടത്താന് അനുമതി; ജനപങ്കാളിത്തത്തില് നിയന്ത്രണമില്ല | Reporter Kerala\nതൃശൂര്: ഈ വര്‍ഷത്തെ തൃശൂര് പൂരം മുന് വര്‍ഷങ്ങളിലേത് പോലെ എല്ലാ ചടങ്ങുകളോടും കൂടെ നടത്താന് തൃശൂര് ജില്ലാ കലക്ടറുടെ അധ്യക്ഷതയില് ചേര്‍ന്ന യോഗത്തില് തീരുമാനം. പൂരത്തില് ജനപങ്കാളിത്തത്തിന് നിയന്ത്രണം ഏര്‍പ്പെടുത്തില്ല. പൂരം എക്സിബിഷനും സംഘടിപ്പിക്കും. എക്സിബിഷനിലും സന്ദര്‍ശകര്‍ക്കു നിയന്ത്രണമുണ്ടാവില്ല. എക്സിബിഷന് പ്രതിദിനം 200 പേര്‍ക്ക് മാത്രം അനുമതി എന്ന നിയന്തണം നീക്കിയിട്ടുണ്ട്.\nഉദ്യോഗസ്ഥരും പൂരം സംഘാടക സമിതി അംഗങ്ങളും കലക്ടറേറ്റില് നടന്ന ചര്‍ച്ചയില് പങ്കെടുത്തു. ഇത്തവണ പൂരം മുടങ്ങില്ലെന്ന് മന്ത്രി വിഎസ് സുനില്‍കുമാര് നേരത്തെ വ്യക്തമാക്കിയിരുന്നു.\nകോവിഡ് മാനദണ്ഡങ്ങള് പാലിച്ച് പൂരത്തിന്റെ എല്ലാ ആഘോഷങ്ങളും അതേപടി നടത്തുമെന്ന് സംസ്ഥാന സര്‍ക്കാര് അറിയിച്ചിരുന്നു. ഈ മാസം 15ന് ചീഫ് സെക്രട്ടറി വിളിച്ച യോഗത്തിലാണ് പൂരം നടത്തിപ്പിന് അനുമതി കിട്ടിയത്. സാംപിള് വെടിക്കെട്ട് മുതല് ഉപചാരം ചൊല്ലി പിരിയല് വരെ എല്ലാം പതിവുപോലെ നടക്കും. ആനകളുടെ എണ്ണം കുറയ്‌ക്കില്ല. എല്ലാ ആചാരങ്ങളും അതേപടി നടക്കും. പാറമേക്കാവ്, തിരുവമ്ബാടി ദേവസ്വങ്ങളുടെ എട്ട് ഘടക ക്ഷേത്രങ്ങളിലും ഒരുക്കങ്ങള് ആരംഭിക്കുകയും ചെയ്തിരുന്നു.\nപൂരം പതിവുപോലെ നടത്താന് സര്‍ക്കാര് അനുവദിക്കണമെന്ന് പാറമേക്കാവ്, തിരുവമ്ബാടി ദേവസ്വങ്ങള് സര്‍ക്കാരിനോട് ആവശ്യപ്പെട്ടിരുന്നു. തൃശൂര് പൂരം നടത്തിപ്പിലെ അനിശ്ചിതാവസ്ഥ നീക്കുമെന്ന് ദേവസ്വം ബോര്‍ഡ് മന്ത്രി കടകംപള്ളി സുരേന്ദ്രന് ഉറപ്പ് നല്‍കിയിരുന്നു. ഏപ്രില് 23 നാണ് തൃശൂര് പൂരം.\nPreviousസ്വപ്‌ന സുരേഷ് ഇഡിക്ക് നല്‍കിയ മൊഴി ഞെട്ടിപ്പിക്കുന്നതാണെന്ന് പ്രതിപക്ഷ നേതാവ്\nNextശ്രീറാം വെങ്കിട്ടരാമനെ തെരഞ്ഞെടുപ്പ് കമ്മീഷന് തിരികെ വിളിച്ചു\nദേശീയപാത വികസനം: രേഖകള് സമര്‍പ്പിക്കാനാവാത്ത വീട്ടമ്മ ജീവനൊടുക്കി\nഗൗരിയമ്മയുടെ നില ഗുരുതരം


ഗൂഗിള് പേയില് ഒന്നിലേറെ അക്കൗണ്ടുകള് ചേര്‍ക്കുന്നതെങ്ങനെ?\nഇത്തരത്തില് ഒന്നിലേറെ അക്കൗണ്ടുകളുമായി ബന്ധിപ്പിച്ചാല് എളുപ്പത്തില് അക്കൗണ്ടുകള് തമ്മില് മാറ്റി പണമിടപാടുകള് നടത്താനുമാകും...\n09 Dec, 2019 at 07:01 AM\nചുരുങ്ങിയ കാലംകൊണ്ട് ജനപ്രീതി നേടിയ ഓണ്‍ലൈന് പണമിടപാട് ആപ്ലിക്കേഷനാണ് ഗൂഗിള് പേ. ലളിതമായ ഉപയോഗക്രമവും ട്രാന്‍സാക്ഷനുകള്‍ക്ക് നല്‍കുന്ന സ്‌ക്രാച്ച് കാര്‍ഡും ഗൂഗിള് നല്‍കുന്ന സുരക്ഷിതത്വവുമാണ് ഭൂരിഭാഗം പേരെയും ഗൂഗിള് പേയിലേക്ക് ആകര്‍ഷിച്ചത്. ഒന്നിലേറെ ബാങ്ക് അക്കൗണ്ടുകളുമായി ബന്ധിപ്പിക്കാന് ഗൂഗിള് പേയില് സംവിധാനമുണ്ട്.\nപുതുക്കിയ നിരക്കുകളില് ആരാണ് മെച്ചം? ജിയോ vs എയര്‍ടെല് vs വൊഡഫോണ്\nഇത്തരത്തില് ഒന്നിലേറെ അക്കൗണ്ടുകളുമായി ബന്ധിപ്പിച്ചാല് എളുപ്പത്തില് അക്കൗണ്ടുകള് തമ്മില് മാറ്റി ട്രാന്‍സാക്ഷന് നടത്താനും സാധിക്കും. ഗൂഗിള് പേയില് ബാങ്ക് അക്കൗണ്ട് കൂട്ടിച്ചേര്‍ക്കുന്നതെങ്ങനെയെന്ന് നോക്കാം\n* ഗൂഗിള് പേ ആപ് തുറന്ന ശേഷം മുകള് ഭാഗത്ത് വലതുവശത്തായി കാണുന്ന മൂന്നു കുത്തില് ക്ലിക്ക് ചെയ്യുക.\n*അപ്പോള് കാണുന്ന സെറ്റിംങ്‌സില് പേമെന്റ്‌സ് മെത്തേഡ്‌സ് സെലക്ട് ചെയ്യുക\n*പേമെന്റ്‌സ് മെത്തേഡ്‌സിനികത്തെ ആഡ് ബാങ്ക് അക്കൗണ്ട് എന്ന ഓപ്ഷനില് ക്ലിക്ക് ചെയ്യുക\n*ബാങ്ക് അക്കൗണ്ടിന്റെ പേരും നമ്പറും മറ്റു വിശദാംശങ്ങളും നല്‍കുക.\n*നല്‍കിയ വിവരങ്ങള് ബാങ്കുമായി ഗൂഗിള് പേ ഒത്തു നോക്കും. പിന്നീട് ക്രിയേറ്റ് യു.പി.ഐ പിന് എന്ന ഓപ്ഷന് സെലക്ട് ചെയ്യുക.\n*ബാങ്കില് നിന്നും അയക്കുന്ന എസ്.എം.എസ് കോഡ് സ്വീകരിച്ച് വെരിഫിക്കേഷന് പൂര്‍ത്തിയാക്കുക.\n*പുതിയ യു.പി.ഐ പിന് അടിച്ച് കണ്‍ഫേം ചെയ്താല് പുതിയ ബാങ്ക് അക്കൗണ്ട് ഗൂഗിള് പേയില് കൂട്ടിച്ചേര്‍ക്കും.\nഉപയോക്താക്കള്‍ക്ക് അക്കൗണ്ടുകളില് ഏതിനാണ് പ്രാധാന്യം നല്‍കേണ്ടതെന്ന് ക്രമീകരിക്കാനും ഗൂഗിള് സൗകര്യം നല്‍കുന്നുണ്ട്. ഏതെങ്കിലും അക്കൗണ്ട് പ്രൈമറി അക്കൗണ്ടാക്കിയാല് പണം അയക്കുന്നതും ഗൂഗിള് പേ വഴി പണം സ്വീകരിക്കുന്നതും ഈ അക്കൗണ്ട് വഴിയായിരിക്കും. ഇതിനുള്ള മാര്‍ഗ്ഗം കൂടി നോക്കാം.\n*ഗൂഗിള് പേ സെറ്റിംങ്‌സിലേക്ക് പോവുക\n*സെറ്റിംങ്‌സിലെ പേമെന്റ് മെത്തേഡ്‌സില് ക്ലിക്കു ചെയ്യുക.\n*അതില് പ്രൈമറി അക്കൗണ്ടാക്കാന് വിചാരിക്കുന്ന ബാങ്ക് അക്കൗണ്ട് സെലക്ട് ചെയ്യുക.\n*ശേഷം സെലക്ട് ആസ് പ്രൈമറി അക്കൗണ്ട് എന്ന് ക്ലിക്കു ചെയ്തു കഴിഞ്ഞാല് പ്രൈമറി അക്കൗണ്ട് സെറ്റായി.\nസാംസങ്, ഷവോമി, റിയല്‍മി, നോകിയ ഫോണുകളിലേക്ക് ആന്‍ഡ്രോയിഡ് 10 എത്തുന്നു\nഎല്ലാതരം മൊബൈലുകൾക്കും ഒരേ ചാർജർ; നിർണായക നീക്കവുമായി യൂറോപ്യൻ യൂണിയൻ


മാണി ഉടനെ പാലം വലിക്കില്ല .. | kanjirappallyNEWS.com\nമാണി ഉടനെ പാലം വലിക്കില്ല ..\nPosted on November 28, 2013 By admin GENERAL NEWS, NEWS update\nമുന്നണിമാറാനുള്ള സാധ്യത കേരള കോണ്‍ഗ്രസ് നേതാവും ധനകാര്യമന്ത്രിയുമായ കെ.എം മാണി തള്ളി. മുന്നണിയില് നിന്ന് കൂറുമാറാനില്ലെന്ന് സി.പി.എം വേദിയില് വെച്ച് മാണി പറഞ്ഞു. പാലക്കാട് നടക്കുന്ന സി.പി.എം പ്ലീനത്തിന്റെ ഭാഗമായി സംഘടിപ്പിച്ച നവ ഉദാരവത്കരണവും ബദല് സാമ്പത്തിക നയങ്ങളും എന്ന വിഷയത്തില് നടത്തിയ സെമിനാറില് പങ്കെടുത്ത് സംസാരിക്കുകയായിരുന്നു കെ.എം മാണി.\nജനങ്ങളുടെ പൊതുവായ ആവശ്യങ്ങള്‍ക്ക് വേണ്ടി പ്രതിപക്ഷവുമായി സഹകരിച്ച് പ്രവര്‍ത്തിക്കാം. സഹകരിക്കുക എന്നതിന് അര്‍ഥം മുന്നണി മാറുമെന്നോ അവരുമായി കൂട്ടുകൂടുമെന്നോ അല്ലെന്നും മാണി വ്യക്തമാക്കി. സി.പി.എം വേദിയില് പ്രസംഗിച്ചു എന്നതുകൊണ്ട് മനംമാറ്റമുണ്ടാകില്ലെന്നും അദ്ദേഹം പറഞ്ഞു.\nകേന്ദ്രവിഹിതം 40 ശതമാനമെങ്കിലുമായി ഉയര്‍ത്തണം. അത് നേടിയെടുക്കാന് പ്രതിപക്ഷവും കൂട്ടായി ശ്രമിക്കണം. പ്രതിപക്ഷത്തിനും മാറ്റം ആവശ്യമാണ്. എല്ലാക്കിനും പുറംതിരിഞ്ഞുനില്‍ക്കുന്ന സമീപനം പ്രതിപക്ഷം മാറ്റണം. സമരങ്ങള്‍ക്കും പ്രതിഷേധ പ്രകടനങ്ങള്‍ക്കും ലക്ഷ്മണരേഖയുണ്ട്. വ്യവസായികളെ തടയുന്ന തൊഴില് സമരങ്ങള് പാടില്ലെന്ന് മാണി നിര്‍ദേശിച്ചു. സമ്പന്നരും ദരിദ്രരും തമ്മിലുള്ള അന്തരം കൂടരുത്. ഭരണത്തിന് ക്രിയാത്മക പിന്തുണ പ്രതിപക്ഷം നല്‍കണമെന്നും അദ്ദേഹം ആവശ്യപ്പെട്ടു.


ബംഗാള്: മാല്‍ഡ സൗത്ത് സീറ്റില് കോണ്‍ഗ്രസിന് സി.പി.ഐ.എം പിന്തുണ | DoolNews\nSunday, 21st April 2019, 7:35 pm\nകൊല്‍ക്കത്ത: ലോക്‌സഭാ തെരഞ്ഞെടുപ്പില് മാല്‍ഡ സൗത്ത് സീറ്റില് കോണ്‍ഗ്രസിന് പിന്തുണ പ്രഖ്യാപിക്കുന്നതായി സി.പി.ഐ.എം. ഇവിടെ ഇടതുപക്ഷം സ്ഥാനാര്‍ത്ഥിയെ നിര്‍ത്തിയിട്ടില്ല. മുതിര്‍ന്ന കോണ്‍ഗ്രസ് നേതാവായ അബു ഹസീം ഖാന് ചൗധരിയാണ് മണ്ഡലത്തിലെ കോണ്‍ഗ്രസ് സ്ഥാനാര്‍ത്ഥി.\nഅതേസമയം മാല്‍ഡ നോര്‍ത്ത് സീറ്റില് അബു ഹസീം ഖാന് ചൗധരിയുടെ മകനും കോണ്‍ഗ്രസ് സ്ഥാനാര്‍ത്ഥിയുമായ ഇഷാ ഖാന് ചൗധരിയ്‌ക്കെതിരെ സി.പി.ഐ.എം ബിശ്വനാഥ് ഘോഷിനെ സ്ഥാനാര്‍ത്ഥിയായി പ്രഖ്യാപിച്ചിട്ടുണ്ട്.\nബംഗാളില് ആറ് സീറ്റുകളില് പരസ്പരം മത്സരിക്കരുതെന്ന് തുടക്കത്തില് കോണ്‍ഗ്രസ്-സി.പി.ഐ.എം ധാരണയുണ്ടായിരുന്നെങ്കിലും കോണ്‍ഗ്രസ് റായ്ഗഞ്ച്, മുര്‍ഷിദാബാദ് ഉള്‍പ്പെടെയുള്ള സീറ്റുകളില് സ്ഥാനാര്‍ത്ഥികളെ നിര്‍ത്തുകയായിരുന്നു.\nപരസ്പരം ധാരണയെന്ന ആശയം തങ്ങളായിരുന്നു മുന്നോട്ടു വെച്ചതെന്നും എന്നാല് കോണ്‍ഗ്രസ് വാക്കു പാലിച്ചില്ലെന്നും സി.പി.ഐ.എം മാല്‍ഡ ജില്ലാ സെക്രട്ടറി അംബര് മിത്ര പറഞ്ഞു. ബി.ജെ.പിയ്‌ക്കോ തൃണമൂലിനോ ഈ സീറ്റുകള് പോകരുതെന്നും മതേതര സര്‍ക്കാര് വരണമെന്ന് ആഗ്രഹിച്ചത് കൊണ്ടായിരുന്നു ധാരണയെ കുറിച്ച് സംസാരിച്ചതെന്നും അംബര് മിത്ര പറഞ്ഞു.\nബെര്‍ഹാംപൂര് മണ്ഡലത്തിലും കോണ്‍ഗ്രസ് സ്ഥാനാര്‍ത്ഥി അധീര് രഞ്ജന് ചൗധരിയ്ക്ക് സി.പി.ഐ.എം പിന്തുണ പ്രഖ്യാപിച്ചിട്ടുണ്ട്. ഇവിടെ ആര്.എസ്.പിയുടെ ഐ.ഡി മുഹമ്മദിനെ പിന്തുണയ്ക്കാതെയാണ് കോണ്‍ഗ്രസിന് പിന്തുണ നല്‍കുന്നത്. ആര്.എസ്.പിയുടെ ശക്തി കേന്ദ്രമാണ് മണ്ഡലം.


രണ്ടാം പിണറായി സർക്കാർ 100 ദിന കർമ്മ പദ്ധതികൾ പ്രഖ്യാപിച്ചു\nജൂൺ 11 മുതൽ സെപ്തംബർ 19 വരെ 100 ദിന കർമ്മ പരിപാടിക്ക് തുടക്കം കുറിക്കുന്നതായി മുഖ്യമന്ത്രി പിണറായി വിജയൻ അറിയിച്ചു. ആരോഗ്യം വിദ്യാഭ്യാസം, സാമൂഹ്യ സുരക്ഷ എന്നീ മേഖലകളിൽ കൈവരിച്ച നേട്ടങ്ങൾ മുന്നോട്ടു കൊണ്ടുപോകാനും സാമ്പത്തിക വളർച്ച കൂടുതൽ വേഗത്തിലാക്കാനും ഗുണമേൻമയുള്ള തൊഴിലവസരങ്ങൾ സൃഷ്ടിക്കാനുമുള്ള നയങ്ങൾക്കും പരിപാടികൾക്കുമാണ് കർമ്മപരിപാടിയിൽ പ്രാധാന്യം നൽകുന്നത്. ശാസ്ത്ര സാങ്കേതിക മേഖലയിലും നൈപുണ്യ വികസന രംഗത്തും ശ്രദ്ധകേന്ദ്രീകരിച്ച് വിജ്ഞാനത്തിലധിഷ്ഠിതമായ സമ്പദ്ഘടനയുടെ നിർമ്മിതി സാധ്യമാക്കുകയാണ് ലക്ഷ്യം.\nഅതീവ ദാരിദ്ര്യ നിർമ്മാർജ്ജനം, സാമ്പത്തിക, സാമൂഹിക അസമത്വങ്ങൾ ഇല്ലായ്മ ചെയ്യൽ, പ്രകൃതി സൗഹൃദ വികസന പരിപ്രേക്ഷ്യം നടപ്പിൽ വരുത്തൽ, ആരോഗ്യകരമായ നാഗരിക ജീവിതത്തിന് അനുയോജ്യമാംവിധം ആധുനിക ഖരമാലിന്യസംസ്‌കരണ രീതി അവലംബിക്കൽ എന്നിവയ്ക്ക് അതീവ ശ്രദ്ധ നൽകും.\nകാർഷികമേഖലയിൽ ഉൽപാദന വർദ്ധനവിനൊപ്പം വിഷരഹിതമായ ആഹാര പദാർത്ഥങ്ങളുടെ നിർമ്മാണവും പ്രധാന ലക്ഷ്യമാണ്. ഈ ലക്ഷ്യങ്ങൾ കൈവരിക്കാനുള്ള സമയബന്ധിത ആസൂത്രണത്തിന്റെ ഭാഗമായാണ് 100 ദിനപരിപാടി നടപ്പാക്കുന്നതെന്ന് മുഖ്യമന്ത്രി പറഞ്ഞു.\n20 ലക്ഷം അഭ്യസ്തവിദ്യർക്ക് തൊഴിലവസരങ്ങൾ പ്രദാനം ചെയ്യുന്ന സുപ്രധാന പദ്ധതിയുടെ രൂപരേഖ കെ.ഡിസ്‌കിന്റെ ആഭിമുഖ്യത്തിൽ പൂർത്തിയാക്കും. തദ്ദേശ സ്വയംഭരണ സ്ഥാപനങ്ങളുടെ തലത്തിൽ 1000 ൽ5പേർക്ക് തൊഴിലവസരങ്ങൾ സൃഷ്ടിക്കാനുള്ള പദ്ധതിയുടെ കരട് തദ്ദേശ സ്വയംഭരണ സ്ഥാപനങ്ങൾ തയ്യാറാക്കും.\nനൂറുദിന പരിപാടിയുടെ നടപ്പാക്കൽ പുരോഗതി നൂറു ദിവസങ്ങൾ പൂർത്തിയാകുമ്പോൾ പ്രത്യേകം അറിയിക്കും. വൻ പ്രകൃതി ദുരന്തങ്ങളെ നേരിട്ട നമ്മുടെ സംസ്ഥാനത്ത് ദുരന്താഘാത ശേഷിയുള്ള പശ്ചാത്തല സൗകര്യങ്ങൾ സമയബന്ധിതമായി സൃഷ്ടിക്കാനായി രൂപപ്പെടുത്തിയ പദ്ധതിയാണ് റീബിൽഡ് കേരള ഇനിഷ്യേറ്റീവ് (ആർ കെ ഐ). ഇതിനായി അന്താരാഷ്ട്ര ധനകാര്യസ്ഥാപനങ്ങളായ ലോകബാങ്ക്, ജർമ്മൻ ബാങ്കായ കെ എഫ് ഡബ്ല്യൂ, ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്മെൻറ് ബാങ്ക് (എ ഐ ഐ ബി) എന്നിവയിൽ നിന്നും 5,898 കോടി രൂപയുടെ വായ്പ അനുവദിച്ചിട്ടുണ്ട്. സംസ്ഥാന വിഹിതം കൂടി ചേരുമ്പോൾ ആർ കെ ഐ പദ്ധതികൾക്കായി 8,425 കോടി രൂപ ലഭ്യമാകും. അതിൽ വരുന്ന നൂറു ദിനങ്ങളിൽ 945.35 കോടി രൂപയുടെ ഒൻപതു റോഡ് പ്രവൃത്തികൾ ആരംഭിക്കും.\nപത്തനംതിട്ട-അയിരൂർ റോഡ് (107.53 കോടി), ഗാന്ധിനഗർ-മെഡിക്കൽ കോളേജ് റോഡ് (121.11 കോടി), കുമരകം-നെടുമ്പാശ്ശേരി റോഡ് (97.88 കോടി), മൂവാറ്റുപുഴ-തേനി സ്റ്റേറ്റ് ഹൈവേ (87.74 കോടി), തൃശൂർ-കുറ്റിപ്പുറം റോഡ് (218.45 കോടി), ആരക്കുന്നം-ആമ്പല്ലൂർ-പൂത്തോട്ട-പിറവം റോഡ് (31.40 കോടി), കാക്കടശ്ശേരി-കാളിയാർ റോഡ് (67.91 കോടി), വാഴക്കോട്-പ്ലാഴി റോഡ് (102.33 കോടി), വടയാർ-മുട്ടുചിറ റോഡ് (111.00 കോടി) എന്നിവയാണീ റോഡ് പ്രവൃത്തികൾ. പൊതുമരാമത്ത് വകുപ്പ് ഈ നൂറുദിനങ്ങളിൽ 1519.57 കോടി രൂപയുടെ പദ്ധതികൾ പൂർത്തീകരിക്കും.\nതലശ്ശേരി-കളറോഡ് റോഡ് (156.33 കോടി), കളറോഡ് -വളവുപാറ റോഡ് (209.68 കോടി), പ്ലാച്ചേരി-പൊൻകുന്നം റോഡ് (248.63 കോടി) കൊല്ലം, ആലപ്പുഴ ജില്ലകളെ ബന്ധിപ്പിക്കുന്ന വലിയ അഴീക്കൽ പാലം (146 കോടി രൂപ), ആലപ്പുഴ, തുരുത്തിപുരം, അഴിക്കോട്, പറവണ്ണ, പാൽപ്പെട്ടി, പുല്ലൂർ എന്നിവിടങ്ങളിൽ ആറ് മൾട്ടി പർപ്പസ് സൈക്ലോൺ ഷെൽട്ടറുകൾ ( 26.51 കോടി) എന്നിവയാണിവ. 200.10 കോടിയുടെ കിഫ്ബി റോഡ്- പാലം പദ്ധതികൾ നൂറ് ദിവസത്തിനകം ഉദ്ഘാടനം ചെയ്യും. കണിയാമ്പറ്റ-മീനങ്ങാടി റോഡ്, (44 കോടി), കയ്യൂർ-ചെമ്പ്രക്കാനം-പാലക്കുന്ന് റോഡ്, (36.64 കോടി), കല്ലട്ക്ക-പെർള-ഉക്കിനട റോഡ്, (27.39 കോടി), ഈസ്റ്റ് ഹിൽ -ഗണപതിക്കാവ് -കാരപ്പറമ്പ റോഡ്, (21 കോടി), മാവേലിക്കര പുതിയകാവ്പള്ളിക്കൽ റോഡ്, (18.25 കോടി), കാവുംഭാഗം-ഇടിഞ്ഞില്ലം റോഡ് (16.83 കോടി), ശിവഗിരി റിംഗ് റോഡ് (13 കോടി), അക്കിക്കാവ്-കടങ്ങോട്-എരുമപ്പെട്ടി റോഡ് (11.99 കോടി) അടൂർ ടൗൺ ബ്രിഡ്ജ് (11 കോടി) എന്നിവയാണിത്.\nസുഭിക്ഷം, സുരക്ഷിതം കേരളം എന്ന ലക്ഷ്യത്തോടെ 25,000 ഹെക്ടറിൽ ജൈവകൃഷി ആരംഭിക്കും. 100 അർബൻ സ്ട്രീറ്റ് മാക്കറ്റ് ആരംഭിക്കും. 25 ലക്ഷം പഴവർഗ വിത്തുകൾ വിതരണം ചെയ്യും. 150 ഫാർമേഴ്സ് പ്രൊഡ്യൂസേഴ്സ് സംഘങ്ങളുടെ പ്രവർത്തനം ആരംഭിക്കും. വ്യവസായ സംരംഭകർക്ക് ഭൂമി ലീസിൽ അനുവദിക്കാൻ സംസ്ഥാന തലത്തിൽ ഏകീകൃത നയം പ്രഖ്യാപിക്കും. കുട്ടനാട് ബ്രാൻഡ് അരി മില്ലിന്റെ പ്രവർത്തനം തുടങ്ങും. കാസർകോട് ഇ എം എൽ ഏറ്റെടുക്കും. ഉയർന്ന ഉൽപാദന ശേഷിയുള്ള 10 ലക്ഷം കശുമാവിൻ തൈകൾ കർഷകർക്ക് വിതരണം ചെയ്യുന്നതിന് തുടക്കം കുറിക്കും. കാഷ്യൂ ബോർഡ് 8000 മെട്രിക് ടൺ കശുവണ്ടി ലഭ്യമാക്കി 100 തൊഴിൽ ദിനങ്ങൾ സൃഷ്ടിക്കാൻ നടപടി സ്വീകരിക്കും. 12000 പട്ടയങ്ങൾ വിതരണം ചെയ്യും. ഭൂനികുതി ഒടുക്കുന്നതിന് മൊബൈൽ ആപ്ലിക്കേഷൻ തുടങ്ങും. തണ്ടപ്പേർ, അടിസ്ഥാന ഭൂനികുതി രജിസ്റ്റർ എന്നിവയുടെ ഡിജിറ്റലൈസേഷൻ പൂർത്തീകരിക്കും.\nഭൂമി തരം മാറ്റുന്നതിനുള്ള അപേക്ഷ അയക്കാൻ ഓൺലൈൻ മോഡ്യൂൾ പ്രാവർത്തികമാക്കും. ലൈഫ് മിഷൻ 10,000 വീടുകൾ കൂടി പൂർത്തീകരിക്കും. വിദ്യാശ്രീ പദ്ധതിയിൽ 50,000 ലാപ്ടോപ്പുകളുടെ വിതരണം ആരംഭിക്കും. നിലാവ് പദ്ധതി 200 ഗ്രാമപഞ്ചായത്തുകളിൽ ആരംഭിക്കും. തിരുവനന്തപുരം മെഡിക്കൽ കോളേജിൽ സീവേജ് ട്രീറ്റ്മെൻറ് പ്ലാന്റ് (അമൃത് പദ്ധതിപ്രകാരം) തുടങ്ങും. കോവിഡ് നിയന്ത്രണങ്ങളുടെ സാമ്പത്തിക പ്രത്യാഘാതങ്ങൾ അനുഭവിക്കുന്ന ദുർബല വിഭാഗങ്ങൾക്ക് 20,000 ഏരിയ ഡവലപ്മെൻറ് സൊസൈറ്റികൾ (എഡിഎസ്) വഴി 200 കോടി രൂപയുടെ ധനസഹായം വിതരണം ചെയ്യും. യാത്രികർക്കായി 100 ടേക്ക് എ ബ്രേക്ക് ടോയ്ലറ്റ് കോംപ്ലക്സുകൾ തുറക്കും. ബി.പി.എൽ വിദ്യാർത്ഥികൾക്കുള്ള ഹയർ എഡ്യൂക്കേഷൻ സ്‌കോളർഷിപ്പ് വിതരണം തുടങ്ങും. കണ്ണൂർ കെ.എം.എം. ഗവൺമെൻറ് വിമൻസ് കോളേജ് ഇൻഡോർ സ്റ്റേഡിയം ഉദ്ഘാടനം ചെയ്യും.\nപൊതുവിദ്യാഭ്യാസ വകുപ്പിൽ കിഫ്ബി പദ്ധതിയിലുൾപ്പെടുത്തി നിർമ്മാണം പൂർത്തിയാക്കിയ5കോടി രൂപയുടെ 20 സ്‌കൂളുകളും3കോടി രൂപയുടെ 30 സ്‌കൂളുകളും പ്ലാൻ ഫണ്ട് മുഖേന നിർമ്മാണം പൂർത്തിയായ 40 സ്‌കൂളുകളുമടക്കം 90 സ്‌കൂൾ കെട്ടിടങ്ങൾ ഉദ്ഘാടനം ചെയ്യും. 43 ഹയർ സെക്കൻഡറി ലാബുകളും3ലൈബ്രറികളും തുറക്കും. ഉച്ചഭക്ഷണ പദ്ധതിയുടെ ഭാഗമായി ജൂൺ, ജൂലൈ, ആഗസ്റ്റ് മാസങ്ങളിലെ ഭക്ഷണ ഭദ്രതാ അലവൻസ് ഭക്ഷ്യ കിറ്റായി വിതരണം ചെയ്യും.\nസംസ്ഥാനത്തെ ഹോട്ടലുകളെയും റിസോർട്ടുകളെയും ആഗസ്റ്റ് 31നകം ഉത്തരവാദിത്ത ടൂറിസം ക്ലാസിഫിക്കേഷനിൽ കൊണ്ടുവരാനുള്ള നടപടികളെടുക്കും. ആലപ്പുഴ പൈതൃക പദ്ധതിയുടെ ഭാഗമായി പുരാതന മോസ്‌ക് ആയ മാക്വം മസ്ജിദ് പുനരുദ്ധാരണം, ലിയോ തേർട്ടീൻത് സ്‌കൂൾ പുനരുദ്ധാരണം,\nമുസിരിസ് പൈതൃക പദ്ധതിയുടെ ഭാഗമായി ഗോതുരുത്തിലെ സെന്റ് സെബാസ്റ്റ്യൻ പള്ളിയുടെ അനുബന്ധ ഭാഗം നിർമ്മിക്കൽ, ചേന്ദമംഗലത്തെ 14ാം നൂറ്റാണ്ടിൽ നിർമ്മിച്ച ഹോളി ക്രോസ് പള്ളിയുടെ സംരക്ഷണം, പുരാതന മസ്ജിദായ ചേരമാൻ ജുമാ മസ്ജിദിന്റെ പുനരുദ്ധാരണം എന്നിവ പൂർത്തിയാക്കും. തലശ്ശേരി പൈതൃക പദ്ധതിയുടെ ഭാഗമായി ഗുണ്ടർട്ട് ബംഗ്ലാവിൽ ഡിജിറ്റൽ ലാംഗ്വേജ് മ്യൂസിയം ഉദ്ഘാടനം ചെയ്യും.\nകോസ്റ്റൽ റെഗുലേറ്ററി സോൺ ക്ലിയറൻസിനായുള്ള അപേക്ഷ ഓൺലൈനായി സ്വീകരിച്ച് തുടങ്ങും. ചെല്ലാനം കടൽ തീരത്തെ കടലാക്രമണം തടയാൻ നൂതന സാങ്കേതിക വിദ്യ ഉപയോഗിച്ചുള്ള പ്രവർത്തിക്ക് തുടക്കം കുറിക്കും. കടലാക്രമണ സാധ്യതയുള്ള മറ്റു പ്രദേശങ്ങളിൽ നൂതന സാങ്കേതിക വിദ്യ ഉപയോഗിച്ച് പ്രവർത്തനം ആരംഭിക്കാനുള്ള പഠനം,\nയുവ സംരംഭകർക്കായി 25 സഹകരണ സംഘങ്ങൾ ആരംഭിക്കും.\nഇവ കാർഷികോൽപന്നങ്ങളുടെ മൂല്യവർദ്ധന, ഐ.ടി. മേഖലയിലെ ചെറുകിട സംരംഭങ്ങൾ, സേവന മേഖലയിലെ ഇവന്റ് മാനേജ്മെന്റ് പോലെയുള്ള സംരംഭങ്ങൾ, ചെറുകിട മാർക്കറ്റിംഗ് ശൃംഖലകൾ എന്നീ മേഖലകളിലായിരിക്കും. വനിതാ സഹകരണ സംഘങ്ങൾ വഴി മിതമായ നിരക്കിൽ മാസ്‌ക്, സാനിറ്റൈസർ ഉൾപ്പെടെയുള്ള കോവിഡ് പ്രതിരോധ ഉൽപന്നങ്ങളുടെ 10 നിർമ്മാണ യൂണിറ്റുകൾ ആരംഭിക്കും. കുട്ടനാട്, അപ്പർ കുട്ടനാട് ആസ്ഥാനമാക്കി ഒരു സംഭരണ, സംസ്‌കരണ വിപണന സഹകരണ സംഘം രജിസ്റ്റർ ചെയ്ത്2ആധുനിക റൈസ് മില്ലുകൾ ആരംഭിക്കും. നിർധന വിദ്യാർത്ഥികൾക്ക് സ്മാർട്ട് ഫോൺ ലഭ്യമാക്കുന്നതിനായി ഒരു വിദ്യാർത്ഥിക്ക് 10,000 രൂപ നിരക്കിൽ പലിശരഹിത വായ്പ നൽകുന്ന പദ്ധതി തുടങ്ങും.\nഒരു സംഘം പരമാവധി5ലക്ഷം രൂപ വായ്പയായി നൽകുന്ന പദ്ധതിയാണിത്.\n308 പുനർഗേഹം വ്യക്തിഗത വീടുകൾ (30.80 കോടി രൂപ ചെലവ് ) കൈമാറും. 303 പുനർഗേഹം ഫ്ളാറ്റുകൾ തിരുവനന്തപുരം, കൊല്ലം, മലപ്പുറം ജില്ലകളിൽ (30.30 കോടി രൂപ ചെലവ്) ഉദ്ഘാടനം ചെയ്യും. സുഭിക്ഷകേരളം പദ്ധതിയുടെ ഭാഗമായി 250 പഞ്ചായത്തുകളിൽ മത്സ്യകൃഷി ആരംഭിക്കും. 100 സർക്കാർ, എയ്ഡഡ് സ്‌കൂളുകളിൽ സ്റ്റുഡൻറ് പോലീസ് കേഡറ്റ് യൂണിറ്റുകൾ സ്ഥാപിക്കും. ദുർഘടമായ മലയോരപ്രദേശങ്ങളിൽ രക്ഷാപ്രവർത്തനത്തിന് ഉപയോഗയോഗ്യമായ 30 മൾട്ടി യൂട്ടിലിറ്റി വാഹനങ്ങൾ ഫയർ ആൻറ് സേഫ്റ്റി വകുപ്പ് നിരത്തിലിറക്കും. പട്ടിക ജാതി വികസന വകുപ്പ് പൂർത്തിയാകാതെ കിടക്കുന്ന 1000 വീടുകളുടെ നിർമ്മാണം പൂർത്തീകരിക്കും.\nപട്ടികജാതി വിഭാഗത്തിൽപ്പെട്ട കുട്ടികളുടെ പഠനത്തിനായി പഠനമുറി നിർമ്മാണം, വൈദ്യുതീകരണം, ഫർണിച്ചർ എന്നിവയുൾപ്പെടെ 1000 എണ്ണം പൂർത്തീകരിക്കും. പട്ടികവർഗ്ഗ വികസന വകുപ്പ് തയ്യാറാക്കിയ സാമൂഹ്യസാമ്പത്തിക സർവ്വെ റിപ്പോർട്ട് പ്രസിദ്ധീകരിക്കും. ആറളം ഫാം, അട്ടപ്പാടി സഹകരണ ഫാമിംഗ് സൊസൈറ്റി എന്നിവയുടെ പുനരുദ്ധാരണത്തിന് ഫാം റിവൈൽ പാക്കേജ് ആരംഭിക്കും. വനം വന്യജീവി വകുപ്പിന്റെ ആഭിമുഖ്യത്തിൽ 465 ഓളം ആദിവാസി കോളനികളിലും ചേർന്നുളള പ്രദേശത്തും 10,000 ത്തോളം വൃക്ഷതൈകൾ നട്ടുപിടിപ്പിക്കും. മൂന്നാർ കുറിഞ്ഞിമല സാങ്ച്വറിയിൽ 10,000 കുറിഞ്ഞിത്തൈകൾ വച്ചുപിടിപ്പിക്കും. 14 ഇൻറഗ്രേറ്റഡ് ഫോറസ്റ്റ് ചെക്ക്പോസ്റ്റ് കെട്ടിടങ്ങൾ, 15 ഫോറസ്റ്റ് സ്റ്റേഷൻ കെട്ടിടങ്ങൾ എന്നിവയുടെ നിർമ്മാണപ്രവർത്തനങ്ങൾ ആരംഭിക്കും.7നഗരവനങ്ങൾ വച്ചുപിടിപ്പിക്കൽ തുടങ്ങും. 22 സ്ഥലങ്ങളിൽ വിദ്യാവനം വച്ചുപിടിപ്പിക്കും.\nകണ്ണൂർ മെഡിക്കൽ കോളേജിൽ ഓക്സിജൻ ജനറേറ്റർ പ്ലാൻറ്, കോന്നിയിൽ ഡ്രഗ് ടെസ്റ്റിംഗ് ലബോറട്ടറി എന്നിവ ആരംഭിക്കും.7ജില്ലകളിലെ (തിരുവനന്തപുരം, ആലപ്പുഴ, തൃശൂർ, കോട്ടയം, കോഴിക്കോട്, പാലക്കാട്, കാസർഗോഡ്) എച്ച്.ഐ.വി/എയ്ഡ്സ് ബാധിതർക്കായി കെയർ സപ്പോർട്ട് സെന്റർ. ശിശുമരണനിരക്ക് കുറയ്ക്കാൻ ലക്ഷ്യമിടുന്ന ‘പ്രഥമ സഹസ്രദിനങ്ങൾ’ എന്ന പരിപാടി മലയോര തീരദേശ മേഖലകളിലെ 28 ഐ.സി.ഡി.എസ് പ്രോജക്ടുകളിലേക്ക് കൂടി വ്യാപിപ്പിക്കും. വിമൻ ആൻഡ് ചിൽഡ്രൻ ഹോമുകളിൽ ദീർഘകാലം താമസിക്കുന്ന 18 വയസ്സിൽ താഴെയുള്ള കുട്ടികൾക്ക് തൃശൂർ രാമവർമപുരത്ത് മോഡൽ വിമൻ ആൻഡ്\nചിൽഡ്രൻ ഹോം തുറക്കും.\nനിയമനടപടികളും അതുകാരണം സാമൂഹികമായ ഒറ്റപ്പെടലുകളും അനുഭവിക്കുന്ന കുട്ടികൾക്ക് ശാരീരികവും മാനസികവും സാമൂഹികവുമായ ശ്രദ്ധയും പരിചരണവും നൽകുന്നതിന് കാവൽ പ്ലസ് പദ്ധതി എറണാകുളം, ഇടുക്കി, മലപ്പുറം, കോഴിക്കോട്, കണ്ണൂർ എന്നീ ജില്ലകളിലേക്ക് വ്യാപിപ്പിക്കും. 2256 അങ്കണവാടികളുടെ വൈദ്യുതീകരണം പൂർത്തിയാക്കും. സ്പോർട്സ് കേരള ഫുട്ബോൾ അക്കാദമി, തിരുവനന്തപുരത്തും കണ്ണൂരും പൂർത്തീകരിക്കും. വനിതാ ഫുട്ബോൾ അക്കാദമി ഉദ്ഘാടനം ചെയ്യും. കെ.എസ്.ആർ.ടി.സി. ബസിലെ യാത്രക്കാരെ ബസ് സ്റ്റാൻഡുകളിൽ നിന്നും വീടുകളിൽ എത്തിക്കുന്ന ഇ ഓട്ടോറിക്ഷാഫീഡർ സർവ്വീസ് തുടങ്ങും. പി.എസ്.സി.ക്ക് നിയമനങ്ങൾ വിട്ടുനൽകാനായി തീരുമാനമെടുത്തിട്ടുള്ള സ്ഥാപനങ്ങൾക്കുള്ള സ്പെഷ്യൽ റൂൾ രൂപീകരിക്കും. ജി.എസ്.ടി വകുപ്പിൽ അധികമായി വന്നിട്ടുള്ള 200 ഓളം തസ്തികകൾ തദ്ദേശ സ്വയംഭരണ വകുപ്പിൽ സൃഷ്ടിച്ച് പി.എസ്.സി.ക്ക് റിപ്പോർട്ട് ചെയ്യും.\nഗെയിൽ പൈപ്പ് ലൈൻ (കൊച്ചി-പാലക്കാട്) ഉദ്ഘാടനം. കൊച്ചിയിൽ ഇൻറഗ്രേറ്റഡ് സ്റ്റാർട്ടപ്പ് ഹബ്ബ് തുങ്ങും. പരിസ്ഥിതി സൗഹൃദ കെട്ടിട നിർമ്മാണത്തിനുള്ള ഗ്രീൻ റിബേറ്റ് ആഗസ്ത്തിൽ പ്രാബല്യത്തിൽ വരത്തക്ക രീതിയിൽ മാനദണ്ഡങ്ങൾ രൂപീകരിക്കും.\nകോവിഡ് ബാധിച്ച് മാതാപിതാക്കൾ മരണപ്പെട്ട് അനാഥരായ കുട്ടികൾക്കുള്ള ധനഹായവിതരണം ആരംഭിക്കും. ഖരമാലിന്യ സംസ്‌കരണത്തിന് ഫലപ്രദമായ സംവിധാനം ഒരുക്കുന്ന തദ്ദേശ സ്വയംഭരണ സ്ഥാപനങ്ങൾക്ക് പുരസ്‌കാരം നൽകും. വിശപ്പ് രഹിതകേരളം ജനകീയ ഹോട്ടലുകൾക്ക് റേറ്റിംഗ് നൽകുന്ന പരിപാടി ആരംഭിക്കും.\nകോവിഡ് കേസുകളിൽ വർധനവ്; തമിഴ്നാട്ടിൽ ലോക്ഡൗൺ ജൂൺ 21 വരെ നീട്ടി


സമരക്കാര് സെക്രട്ടറിയേറ്റിന് സമീപമുള്ള എസ്ബിഐ ഓഫീസ് അടിച്ചു തകര്‍ത്തു; സംയുക്ത സമരസമിതി അന്വേഷിക്കുമെന്ന് കോടിയേരി\nഇന്ന് രാവിലെ പത്തരയോടെ ഒരു സംഘം സമരക്കാര് ബ്രാഞ്ചിന്റെ താഴത്തെ നിലയിലെത്തി ബാങ്കിന്റെ പ്രവര്‍ത്തനം നിര്‍ത്തിവയ്ക്കണമെന്നാവശ്യപ്പെട്ട് ബഹളംവയ്ക്കുകയായിരുന്നു. പറ്റില്ലെന്ന് സെക്യൂരിറ്റി ജീവനക്കാര് വ്യക്തമാക്കിയതിനെ തുടര്‍ന്ന് കെട്ടിടത്തിന്റെ മുകളിലത്തെ നിലയില് പ്രവര്‍ത്തിക്കുന്ന ബ്രാഞ്ചിലേക്ക് പോകണമെന്നായി സമരക്കാര്. ഇടിച്ച് കയറാന് ഒരുങ്ങിയ സമരക്കാരെ സെക്യൂരിറ്റി ജീവനക്കാര് തടഞ്ഞതോടെ സംഘര്‍ഷമായി.\nമുകളിലത്തെ നിലയിലെത്തിയ സമരക്കാര് ബ്രാഞ്ച് ഓഫീസിലെ ഉപകണങ്ങളെല്ലാം അടിച്ചു തകര്‍ത്തു. മാനേജരുടെ ക്യാബിന് തകര്‍ത്ത് അകത്തു കയറിയ ഇവര് കംപ്യൂട്ടറും മേശയും കസേരയും തല്ലിപ്പൊളിക്കുകയും മാനേജരെ കയ്യേറ്റം ചെയ്യുകയും ചെയ്തു അക്രമികള്. ഇപുരത്തോളം വരുന്ന സമരക്കാര് യാതൊരു പ്രകോപനവുമില്ലാതെയാണ് ആക്രമണം തുടങ്ങിയതെന്നും ബാങ്കില് എത്തിയ ജീവനക്കാരെ സമരക്കാര് ഭീഷണിപ്പെടുത്തിയെന്നും മാനേജര് പറയുന്നു.\nഅക്രമത്തില് മാനേജര് കന്റോണ്‍മെന്റ് പോലീസിന് പരാതി കൈമാറിയിട്ടുണ്ട്. അക്രമികളെ തിരച്ചറിയാനായി ബാങ്കിന്റെ സിസിടിവി ദൃശ്യങ്ങള് പരിശോധിക്കുകയാണ് പോലീസ്. ഡിസിപി ചൈത്ര തെരേസ ജോണ് സ്ഥലത്തെത്തി പരിശോധന നടത്തി. സെക്രട്ടേറിയറ്റിന്റെ ഈ ഭാഗത്ത് പോലീസ് വിന്യാസം ഉണ്ടായിരുന്നില്ല എന്ന കാര്യം പരിശോധിക്കുമെന്ന് ഡിസിപി വ്യക്തമാക്കി. സമരപ്പന്തലിലുണ്ടായിരുന്ന ആളുകള് തന്നെയാണ് അക്രമം നടത്തിയതെന്നാണ് പ്രാഥമികനിഗമനം.\nഅതേ സമയം ദേശീയ പണിമുടക്ക് രണ്ടാം ദിനത്തിലേക്ക് കടന്നപ്പോള് ജനങ്ങള് ദുരിതലായി. സംസ്ഥാനത്ത് രണ്ടാം ദിവസവും ട്രെയിനുകള് തടഞ്ഞു. തിരുവനന്തപുരത്ത് വേണാട്, ശബരി എക്‌സ്പ്രസ് ട്രെയിനുകളാണ് പണിമുടക്ക് അനുകൂലികള് തടഞ്ഞത്. ചങ്ങനാശേരിയിലും വേണാട് എക്‌സ്പ്രസ് തടഞ്ഞു. പയ്യന്നൂര് റെയില്‍വേ സ്റ്റേഷനില് തിരുവനന്തപുരം - മംഗളൂരു മലബാര് എക്‌സ്പ്രസ് സമരാനുകൂലികള് തടഞ്ഞു. കൊല്ലം തിരുവനന്തപുരം പാസഞ്ചര് ചിറയിന്‍കീഴ് വച്ച് തടഞ്ഞ പ്രതിഷേധക്കാരെ പോലീസ് അറസ്റ്റ് ചെയ്ത് നീക്കി.\nപണിമുടക്കിനിടെ ഉണ്ടായ അക്രമസംഭവങ്ങളില് സംസ്ഥാനത്ത് ഇരുന്നൂറിലധികം പേര്‍ക്കെതിരെ പോലീസ് ഇതുവരെ കേസെടുത്തു. ട്രെയിന് തടഞ്ഞതിനും ബലമായി കടകള് അടപ്പിച്ചതിനുമൊക്കെയാണ് കേസ്. സെക്രട്ടറിയേറ്റിന് മുന്നില് ഗതാഗതം തടസ്സപ്പെടുത്തി സ്റ്റേജ് നിര്‍മ്മിച്ച സംഭവത്തിലും പോലീസ് കേസെടുത്തു.\nഎസ്ബിഐ ഓഫീസ് അക്രമിച്ച സംഭവത്തില് സംയുക്ത സമരസമിതി അന്വേഷിക്കുമെന്ന് സിപിഐ എം സംസ്ഥാന സെക്രട്ടറി കോടിയേരി ബാലകൃഷ്ണന് പറഞ്ഞു. ഇത്തരം സംഭവങ്ങള് ആരും ചെയ്യാന് പാടില്ല, ഇതൊന്നും സമരത്തിന്റെ ഭാഗമല്ല. ഒരു കാരണവശാലും ഒന്നിലും, ആരെയും നിര്‍ബന്ധിച്ച് ചെയ്യിപ്പിക്കാന് പാടില്ലെന്നാണ് സംയുക്ത സമരസമിതി പരസ്യമായി പ്രഖ്യാപിച്ചിട്ടുള്ളത്. ഒറ്റപ്പെട്ട ഇത്തരം സംഭവങള് സമരത്തിന്റെ ഭാഗമല്ല. അത്തരം സംഭവങ്ങളെ അപലപിക്കുന്നതായും കോടയേരി വ്യക്തമാക്കി.\nബാങ്കിന് നേരെയുണ്ടായ ആക്രമണം നിര്‍ഭാഗ്യകരമെന്നാണ് സിഐടിയു അഖിലേന്ത്യാ സെക്രട്ടറി സി ദിവാകരന് പ്രതികരിച്ചത്. അക്രമങ്ങള്‍ക്ക് പിന്നില് ആരെന്ന് പരിശോധിക്കും. സമരസമിതിയിലുള്ള ആര്‍ക്കെങ്കിലും പങ്കുണ്ടെന്ന് തെളിഞ്ഞാല് സംഘടനാതലത്തില് നടപടിയുണ്ടാകുമെന്നും സി ദിവാകരന് പറഞ്ഞു.\nsbi secretariat StateWideStrike strike TrainBlocked


അന്തരിച്ച നടി ശ്രീദേവിക്ക് ഇന്ന് പിറന്നാള്, ആരാധകര് 18 അടി നീളമുള്ള ചുമര് ചിത്രം സമര്‍പ്പിക്കുന്നു\nഅന്തരിച്ച നടി ശ്രീദേവിയുടെ അന്‍പത്തിയഞ്ചാം ജന്മദിനമാണ് ഓഗസ്‌റ് പതിമൂന്നിന്. അമ്മയുടെ ഒപ്പമുള്ള പഴയ ഒരു ചിത്രം മകള് ജാന്‍വികപൂര് ഇന്‍സ്റ്റാഗ്രാമില് പങ്കുവച്ചു. പിതാവ് ബോണി കപൂറും ചിത്രത്തിലുണ്ട്. ശ്രീദേവി ഹീറോയിന് മാത്രമല്ല, ഒരു ഇതിഹാസമാണെന്ന് പിറന്നാള് ദിവസം കുറിച്ച സന്ദേശത്തില് ഭര്‍ത്താവ് ബോണി കപൂര് ഓര്‍മ്മിച്ചു. ഇതിഹാസങ്ങള് ഒരിക്കലും മരിക്കുകയില്ല. ശ്രീയുടെ ഓര്‍മകള് എന്നും എല്ലായ്‌പ്പോഴും ഞങ്ങള്‍ക്കൊപ്പമുണ്ട്- ബോണി കപൂര് പറഞ്ഞു.\nഅതേസമയം മുംബൈയിലെ ബാദ്രയില് ചാപ്പല്‍റോഡില് ശ്രീദേവിയുടെ 18 അടി വലിപ്പമുള്ള ഒരു ചുമര് ചിത്രം ഒരുങ്ങുന്നുണ്ട്. രഞ്ജിത്ത് ദാഹിയയാണ് ഈ പ്രൊജക്ടിന് നേതൃത്വം വഹിക്കുന്നത്. പത്തോളം ആര്‍ട്ടിസ്റ്റുകള് ചേര്‍ന്നാണ് ചിത്രം ഒരുക്കുന്നത്. ശ്രീദേവിയുടെ ട്വിറ്റര് അക്കൗണ്ട് ഇപ്പോള് കൈകാര്യം ചെയ്യുന്നത് ബോണി കപൂറാണ്. വിവാഹവാര്‍ഷികത്തോടനുബന്ധിച്ച് മനോഹരമായ ഒരു വീഡിയോ ബോണി കപൂര് ആരാധകര്‍ക്കായി പങ്കുവയ്ച്ചിരുന്നു.\n1963 ആഗസ്റ്റ് 13 ന് തമിഴ്‌നാട്ടിലെ ശിവകാശിയിലാണ് ശ്രീദേവി ജനിച്ചത്. 1969ല് തുണൈവന് എന്ന ചിത്രത്തിലൂടെ സിനിമയില് ബാലതാരമായെത്തി. ഹിന്ദി, ഉര്‍ദു, തമിഴ്, തെലുങ്ക്, കന്നട, മലയാളം എന്നീ ഭാഷകളിലായി മുന്നൂറിലധികം ചിത്രങ്ങളിലാണ് ശ്രീദേവി അഭിനയിച്ചിരിക്കുന്നത്. അവസാന ചിത്രമായ മോമിലൂടെ മികച്ച നടിക്കുള്ള ദേശീയ പുരസ്‌കാരം സ്വന്തമാക്കി. മരണാനന്തര ബഹുമതിയായാണ് ശ്രീദേവിക്ക് പുരസ്‌കാരം നല്‍കിയത്. ഷാരൂഖ് ഖാന് പ്രധാനവേഷത്തിലെത്തുന്ന സീറോയില് അതിഥിവേഷത്തില് എത്തുന്നുണ്ട്. ഡിസംബറിലാണ് ചിത്രം പുറത്തിറങ്ങുക.\nഫെബ്രുവരി 24 ന് ദുബായില് വച്ചാണ് ശ്രീദേവി മരിച്ചത്. ബാത്ത് ടബ്ബിലെ വെള്ളത്തില് മുങ്ങിയാണ് മരണം സംഭവിച്ചതെന്ന് പോസ്റ്റ്മോര്‍ട്ടം റിപ്പോര്‍ട്ടില് പറയുന്നു. കുടുംബ സുഹൃത്തിന്റെ വിവാഹത്തില് പങ്കെടുക്കാന് പോയതായിരുന്നു ശ്രീദേവി. ഭര്‍ത്താവ് ബോണി കപൂറും ഇളയ മകള് ഖുശിയും ശ്രീദേവിക്ക് ഒപ്പമുണ്ടായിരുന്നു.\nസൗന്ദര്യ രജനികാന്ത് വിവാഹിതയാകുന്നു\nതാരസമ്പന്നമായി നടന് ജാഫര് ഇടുക്കിയുടെ മകളുടെ വിവാഹം\nമമ്മൂട്ടിയുടെ 'യാത്ര' ഡിസംബര് 21-ന്, കേരളത്തിലെത്തുക തമിഴ് പതിപ്പ്\nരണ്ടു താരനിശകൾ നടത്തും; എ.എം.എം.എയും നിർമാതാക്കളും തമ്മിലുള്ള തർക്കം തീർന്നു\nചലച്ചിത്ര നടി ശ്രിന്ദ അര്‍ഹാന് വിവാഹിതായി\n'സര്‍ക്കാര്' വിവാദം: സൗജന്യങ്ങള് തല്ലിപൊട്ടിച്ച് വിജയ് ആരാധകര്\nദിലീപിന് വിദേശത്ത് സിനിമാ ചിത്രീകരണത്തിനു പോകാന് അനുമതി\nഇമ്രാന് ഹാഷ്മിയുടെ ടൈഗേഴ്‌സ് പ്രദര്‍ശനത്തിന്


വിശ്വാസിക്ക് ജീവിതം എന്നും പെരുന്നാളാവണം|Important Days|LifeOnWeb\nഅബ്ദുല് ഹക്കീം ഫൈസി ആദൃശ്ശേരി\nപേര്‍ഷ്യക്കാരും മുസ്ലിംകളും തമ്മില് 636 നവമ്പറില് ഖാദിസിയ്യ പോരാട്ടത്തിന്റെ പശ്ചാതലത്തില് ചര്‍ച്ചകള് നടന്നു. ഒരു പോരാട്ടം ഒഴിവാക്കാനുള്ള ശ്രമമായിരുന്നു അത്. മുസ്ലിം പക്ഷം പോരാട്ടത്തിന്റെ ലക്ഷ്യമായി ഉന്നയിച്ചതു മൂന്ന് കാര്യങ്ങളായിരുന്നു. 1, ആള്‍ദൈവ പൂജ അവസാനിപ്പിക്കുക. 2, മതത്തിന്റെ പേരിലുള്ള ചൂഷണം അവസാനിപ്പിക്കുക. 3, ക്ഷേമ രാജ്യം കെട്ടിപ്പൊക്കുക. ഈ ലക്ഷ്യപ്രഖ്യാപനം പേര്‍ഷ്യന് പട്ടാളത്തില് വിള്ളലുണ്ടാക്കി. 'ചൂഷണങ്ങളും സാമ്പത്തിക അസമത്വങ്ങളും അവസാനിപ്പിക്കണം. അറബികള് പറയുന്നതാണ് ശരി' എന്നവര് മുദ്രാവാക്യം വിളിച്ചു. തുടര്‍ന്ന് ആ പോരാട്ടത്തില് മുസ്ലിംകള് വിജയിക്കുകയുമുണ്ടായി.\nക്ഷേമ രാജ്യമാണ് ഇസ്ലാമിന്റെ ലക്ഷ്യം. ഇസ്ലാമിക സാമ്രാജ്യത്തിന്റെ വികസനം ആ ദിശയിലുള്ളതായിരുന്നു. 'മനുഷ്യ പുത്രന്മാരേ, എല്ലാ പള്ളികള്‍ക്കും സമീപത്തു അണിഞ്ഞൊരുങ്ങുക, തിന്നുക, കുടിക്കുക, ദുര്‍വ്യയം അരുത്. ധൂര്‍ത്തന്‍മാരെ അല്ലാഹുവിന് ഇഷ്ടമല്ല. ചോദിക്കുക, ആരാണ് അവന് ദാസന്‍മാര്‍ക്കായി ഒരുക്കിയ നല്ല ഭക്ഷണങ്ങളും അലങ്കാരങ്ങളും വിലക്കിയത് ?...'(അഅ്റാഫ് 31, 32)\nപലപ്പോഴും ആരോപിക്കപ്പെടാറുള്ളതു പോലെ ജീവിത നിരാസത്തിന്റെ ദര്‍ശനമല്ല ഇസ്ലാം. ആഘോഷ വേളകള് സൃഷ്ടിക്കുന്ന മതമാണ് ഇസ്ലാം. എല്ലാ വെള്ളിയാഴ്ചകളും മുസ്ലിമിന് ആഘോഷത്തിന്റെ ദിനമാണ്. വിവാഹവും ജനനവും ആഘോഷ വേളകളാണ്. അതിനു പുറമേ രണ്ടു പെരുന്നാളുകളുണ്ട്. ഒരു പെരുന്നാള് സുദിനത്തില് നബി (സ) പറഞ്ഞു: 'നമ്മുടെ മതം വിശാലമാണെന്നു മദീനയിലെ ജൂതന്മാര് മനസ്സിലാക്കട്ടെ' നബി(സ) യുടെ സാന്നിധ്യത്തില് സംഗീതം പൊഴിച്ച കുട്ടികളെ തടയാന് സിദ്ധീഖ് (റ) ശ്രമിച്ചപ്പോഴാണ് അവിടുന്ന് ഇങ്ങനെ പറഞ്ഞത്.\nജീവിതം ആസ്വദിക്കാനുള്ളതാണ്. സീമകള് ലംഘിക്കാത്ത, ദുര്‍വ്യയം ഇല്ലാത്ത എല്ലാ സുഖാസ്വാദനങ്ങളും ഇസ്ലാം അനുവദിക്കുന്നുണ്ട്. നമസ്‌കാരവും പ്രാര്‍ത്ഥനകളും മാത്രമല്ല, മനുഷ്യന് ചെയ്യുന്ന നന്മകളെല്ലാം തന്നെ സ്രഷ്ടാവിനുള്ള ആരാധനയായാണ് ഇസ്ലാം കണക്കാക്കുന്നത്. സ്വന്തം സഹോദരന്റെ മുഖത്തു നോക്കി പുഞ്ചിരിക്കുന്നതു പോലും പുണ്യമാണെന്ന് പ്രവാചകന് (സ) പഠിപ്പിക്കുന്നു.\nഒരു വിശ്വാസിയുടെ ജീവിതത്തിന്റെ നിഖില മേഖലകളിലും ഇസ്ലാം ഇടപെടുന്നുണ്ട്. ആഘോഷങ്ങള് എങ്ങനെയായിരിക്കണമെന്നും ഇസ്ലാമിന് കാഴ്ചപ്പാടുണ്ട്. ഒരു മാസം നീണ്ടുനിന്ന വ്രതാനുഷ്ഠാനത്തിനുശേഷം മുസ്ലിം ലോകം പെരുന്നാള് ആഘോഷിക്കുകയാണ്. അന്നപാനീയങ്ങള് വേണ്ടത്ര ലഭ്യമായിട്ടും അല്ലാഹുവിന് വേണ്ടി വിശ്വാസി അതു വേണ്ടെന്നുവെക്കുന്നു. കുബേരനും കുചേലനും വിശപ്പറിയുന്നു. ശേഷം പെരുന്നാളിനു എല്ലാവരും ആഘോഷിക്കണം. അതിനു വകയില്ലാത്തവരെ ഉള്ളവര് നിര്‍ബന്ധമായും സഹായിക്കണം. ലോകമാകെ പെരുന്നാള് ആഘോഷിക്കുന്ന സന്ദര്‍ഭങ്ങളുണ്ടാക്കുകയാണ് ഇസ്ലാം.\nമനുഷ്യനും സര്‍വ ജീവജാലങ്ങള്‍ക്കും വേണ്ട എല്ലാ വിഭവങ്ങളും അല്ലാഹു ഭൂമിയില് സജ്ജീകരിച്ചു വെച്ചിട്ടുണ്ട്. അവ ഓരോ സൃഷ്ടിക്കും അവകാശപ്പെട്ടതാണ്. അവ ഒറ്റക്കു ചൂഷണം ചെയ്യാനോ അനുഭവിക്കാനോ ആര്‍ക്കും അവകാശമില്ല. 'ഭൂമിയിലുള്ളത് നിങ്ങള്‍ക്കെല്ലാവര്‍ക്കും വേണ്ടിയാണവന് സൃഷ്ടിച്ചത്' (അല് ബഖറ 29).\nസമ്പത്തിന്റെ വിതരണത്തിനു അല്ലാഹു നിശ്ചയിച്ച മാനദണ്ഡങ്ങളും രീതികളും ലംഘിച്ചു ഭൂമിയില് നരകം തീര്‍ക്കുകയാണ് ചിലര്. അവര് മനുഷ്യനു പൊതുവായി അവകാശപ്പെട്ട വിഭവങ്ങളും ആസ്വാദനങ്ങളും വിലക്കുകയും കുത്തകയാക്കി വെക്കുകയുമാണ്. 'ആരാണവര്?' എന്നാണ് ഖുര്‍ആന് സഗൗരവം ചോദിക്കുന്നത്.\nഉമറുബ്നുല് ഖത്താബ്(റ) ഒരിക്കല് പറയുകയുണ്ടായി: 'പിന്നിട്ട അത്ര കാലം ഈ ഭരണത്തില് എനിക്ക് മുന്നോട്ട് പോവാന് സാധിച്ചാല് മുതലാളിമാരുടെ മിച്ചധനം പിടിച്ചെടുത്ത് മുസ്ലിംകള്‍ക്കിടയിലെ ദരിദ്രര്‍ക്ക് ഞാന് വിതരണം നടത്തും' (താരീഖുല് ഉമം).\nമനുഷ്യന് ഭൂമിയില് ദൈവത്തിന്റെ പ്രതിനിധിയാണ്. ദൈവഹിതമനുസരിച്ച് പ്രവര്‍ത്തിക്കാനേ അവന് അധികാരമുള്ളൂ. അല്ലാഹു നിര്‍ബന്ധ ഐഛിക ദാനങ്ങള് നിശ്ചയിച്ചിട്ടുണ്ട്. വിവിധ സന്ദര്‍ഭങ്ങളില് ഉള്ളവന് ഇല്ലാത്തവനു ദാനങ്ങള് നല്‍കിയേ പറ്റൂ എന്നാണ് ഇസ്ലാമിന്റെ ശാസന. സമൂഹത്തിലെ അശരണരെയും കഷ്ടത അനുഭവിക്കുന്നവരേയും ഇസ്ലാം എപ്പോഴും ചേര്‍ത്തു നിര്‍ത്തുന്നു. സമ്പത്തിന്റെ വിതരണക്രമം നിശ്ചയിച്ചതിനു ന്യായമായി ഖുര്‍ആന് പറയുന്നു: '.. ധനം നിങ്ങളിലെ സമ്പന്നര്‍ക്കിടയില് കറങ്ങാതിരിക്കാന് വേണ്ടി..' (ഹശ്ര് 7)\nചെറിയ പെരുന്നാളിനു സ്വന്തം വീട്ടിലെ ആവശ്യങ്ങള് കഴിച്ചു മിച്ചമുള്ളവന് ദാനം ചെയ്യണം. ബലിപെരുന്നാളിന് ബലിയര്‍പ്പിച്ച് മാംസം വിതരണം നടത്തണം. വിവാഹ വേളകളില് ലളിതമെങ്കിലും സദ്യ നല്‍കണം. യാചകനെ മടക്കി അയക്കാന് പാടില്ല. ഇസ്ലാമില് പല തെറ്റുകളുടെയും പ്രായശ്ചിത്തം അന്നദാനമാണ്. സാധുക്കള്‍ക്കു അന്നദാനം നടത്താന് പ്രോത്സാഹിപ്പിക്കാത്തവനെ മത നിഷേധികളുടെ പട്ടികയിലാണ് ഖുര്‍ആന് ഉള്‍പ്പെടുത്തുന്നത് (മാഊന് 3). മുഖ്യാഹാര സാധനങ്ങള് (ധാന്യങ്ങള്) പരസ്പരം കൈമാറുമ്പോള് ഏറ്റക്കുറച്ചിലുണ്ടാവാന് പാടില്ല (അതു പലിശയാകും). വില കൂടിയ അരിയും വില കുറഞ്ഞ അരിയും സമാസമമായേ കൈമാറാവൂ. കാരണം വിശപ്പകറ്റുന്നതു അളവാണ് (ക്വാണ്ടിറ്റി); മൂല്യമല്ല(ക്വാളിറ്റി). ജീവിക്കാനുള്ള മനുഷ്യന്റെ അവകാശം സംരക്ഷിക്കുകയാണ് ഇസ്ലാം.\nവേള്‍ഡ് ഫുഡ് പ്രോഗ്രാം ചെയര്‍മാന് പറയുന്നതനുസരിച്ചു ഇന്നു ലോകം ഉണ്ടാക്കുന്ന ഭക്ഷണം ഭൂമി നിവാസികളുടെ ഇരട്ടിയാളുകള്‍ക്ക് മതിയാകുന്നതാണ്. എന്നാല് 824 മില്യന് മനുഷ്യര് ഭക്ഷണം കിട്ടാതെ വലയുന്നു എന്നാണ് കണക്ക്. 2016 ല് ഫ്രാന്‍സില് നിലവില് വന്ന നിയമപ്രകാരം ഉപയോഗ യോഗ്യമായ ഭക്ഷ്യ വസ്തുക്കള് ചവറ്റുകൊട്ടയില് തള്ളുന്നത് കുറ്റകരമാണ്. അത് ഭക്ഷണ ബാങ്കിനോ സന്നദ്ധ സംഘടനകള്‍ക്കോ കൈമാറേണ്ടതാണ്. ഭക്ഷണം നാം വല്ലാതെ പാഴാക്കുന്നു. നാടാകെ വിശപ്പടക്കാന് മതിയായത് നാം വീട്ടില് വച്ചു വിളമ്പുന്നു. ആവശ്യത്തില് കൂടുതല് തിന്നു രോഗമുണ്ടാക്കുന്നു, നശിപ്പിക്കുന്നു. നബി (സ) പറഞ്ഞു: 'മനുഷ്യന് നിറക്കുന്ന വളരേ മോശം പാത്രമാണ് വയര്' (തിര്‍മിദി).\nകയ്യില് കാശുള്ളവന് ധൂര്‍ത്തടിക്കുന്നു. നാടാകെ വീടാക്കുന്നു. അപ്പോള് വരും തലമുറ എവിടെ വീടു വെക്കും ?. വീടുകള്‍ക്ക് ഒരതിര് വേണ്ടതല്ലേ ? ഒരു വീട്ടിലുള്ളവര്‍ക്കു മുഴുവന് സ്വന്തമായി പാര്‍ക്കാന് മുറികള്. അതിലുമപ്പുറം എന്തിനു? നിര്‍മ്മാണ വസ്തുക്കള് ആവശ്യത്തില് കൂടുതല് ചൂഷണം ചെയ്യുന്നു, ദുരുപയോഗം ചെയ്യുന്നു. ഉപയോഗക്ഷമത തീരുന്നതിന്റെ മുമ്പ് പൊളിച്ചു മാറ്റുന്നു. അങ്ങിനെ നാം പ്രകൃതിയോടും പരിസ്ഥിതിയോടും വലിയ തെറ്റാണ് ചെയ്യുന്നത്. വരും തലമുറകള്‍ക്ക് ഈ ഭൂമിവാസം വളരെ ദുഷ്‌കരമായിരിക്കും. ഈ തെറ്റുകള് തിരുത്താന് നിയമ നിര്‍മ്മാണങ്ങള് നടക്കേണ്ടതാണ്. ഒരിക്കല് നബി (സ) നടന്നുപോകുമ്പോള് എഴുന്നു നില്‍ക്കുന്ന ഒരു താഴികക്കുടം കണ്ട് നീരസപ്പെട്ട് അന്വേഷിച്ചു: 'ഇതാരുടേതാണ്?' പിന്നീട് അതിന്റെ ഉടമയെ പലവട്ടം കണ്ടപ്പോഴും നബി (സ) നീരസം പ്രകടിപ്പിച്ചു. കാര്യം മനസ്സിലാക്കിയ അദ്ദേഹം അത് പൊളിച്ച് നിരപ്പാക്കി. പിന്നീട് ആവഴിക്ക് പോകുമ്പോള് താഴികക്കുടം നീക്കിയത് ശ്രദ്ധയില് പെട്ട നബി(സ) പറഞ്ഞു: 'അറിയുക. അത്യാവശ്യത്തിനല്ലാതെ നിര്‍മ്മാണം നടത്തുന്നതു നാശമാണ്' (അബൂ ദാവൂദ്).\nനാം ആവശ്യത്തില് കൂടുതല് വസ്ത്രം നിര്‍മ്മിക്കുന്നു. ഉപയോഗിക്കാതെ നശിപ്പിക്കുന്നു. വസ്ത്രാലയങ്ങള് പ്രദര്‍ശിപ്പിക്കുന്നതിന്റെ പത്തോ ഇരുപതോ ശതമാനം മതിയാകും നമുക്കാകെ ധരിക്കാന്. വെടിപ്പും വൃത്തിയും വേണ്ടതു തന്നെയാണ്. നബി(സ) പറഞ്ഞു: 'നല്ല വേഷവും അവധാനതയും മിതത്വവും പ്രവാചകത്വത്തിന്റെ ഇരുപത്തിനാല് ഭാഗങ്ങളില് ഒരു ഭാഗമാണ്' (തിര്‍മിദി). പക്ഷേ ഉടയാടകളിലാണ് അന്തസിരിക്കുന്നത് എന്നാണ് പലരുടേയും വിചാരം. യഥാര്‍ത്ഥത്തില് വിദ്യയും ബുദ്ധിയുമാണ് മനുഷ്യന്റെ അന്തസ്സുയര്‍ത്തുന്നത്. ഒരാള് അബ്ദുല്ലാഹിബ്നു ഉമര് (റ)യോട് ചോദിച്ചു: 'ഞാന് എന്തു തരം വസ്ത്രമാണ് ധരിക്കേണ്ടത് ?' അദ്ദേഹം പറഞ്ഞു: 'വിവരമില്ലാത്തവര് അവഗണിക്കുകയോ വിവരമുള്ളവര് കുറ്റം പറയുകയോ ചെയ്യാത്ത വസ്ത്രം'. അയാള് ചോദിച്ചു: 'ഏതാണാ വസ്ത്രം?' അദ്ദേഹം പറഞ്ഞു: '5 ദിര്‍ഹം മുതല് 20 ദിര്‍ഹം വരെ വിലയുള്ളത്' (ത്വബ്റാനി). ഇത് അക്കാലത്തെ വില നിലവാരം. കാര്യം വ്യക്തം.\nപലപ്പോഴും അനാവശ്യമായ ചാപല്യങ്ങളും സംശയങ്ങളുമാണ് നമ്മുടെ ജീവിതത്തിന്റെ തെളിമ നഷ്ടപ്പെടുത്തുന്നത്. ജീവിതം ആഘോഷിക്കുക. നാം തന്നെയാണ് നമ്മുടെ ജീവിതം ആനന്ദകരവും ദുഃഖഭരിതവുമാക്കിത്തീര്‍ക്കുന്നത്. നബി (സ) പറഞ്ഞു : 'തൃപ്തി അടയുന്നവനു തൃപ്തി കിട്ടും. അതൃപ്തി തോന്നുന്നവനു അതൃപ്തി തോന്നും. ശത്രു സേന ഉഹ്ദ് പര്‍വ്വതത്തിലെത്തിയപ്പോള് അവര് പൂര്‍ണ്ണമായി മദീനയില് കടന്ന ശേഷം നേരിട്ടാല് മതി എന്നായിരുന്നു പ്രവാചകന്റെ (സ) അഭിപ്രായം. പക്ഷേ അങ്ങോട്ട് ചെന്ന് നേരിടണമെന്ന് യുവാക്കള്. അവര്‍ക്കായിരുന്നു ഭൂരിപക്ഷം. നബി (സ) ആ അഭിപ്രായം അംഗീകരിച്ചു മുന്നോട്ടു പോയി. എന്നാല് പിന്നീടവര് നബി(സ) യുടെ അഭിപ്രായത്തിലേക്ക് തിരിച്ചു വന്നു. അപ്പോള് നബി (സ) പറഞ്ഞു: 'പടച്ചട്ടയണിഞ്ഞാല് അല്ലാഹു രണ്ടിലൊന്നു തീര്‍പ്പാക്കുന്നതിനു മുമ്പ് ഒരു പ്രവാചകനും പിന്‍മാറാന് പാടില്ല'.\nകാര്യങ്ങളെ കുറിച്ച് കൂടുതല് ചിന്തിച്ചും ചര്‍ച്ച ചെയ്തും നേരം കളയാതെ തീരുമാനമെടുത്ത് മുന്നോട്ട് പോവുകയാണ് വേണ്ടത്. വ്യക്തി ജീവിതത്തിലും സാമൂഹിക ജീവിതത്തിലും ജയപരാജയങ്ങള് വന്നുപോയ്ക്കൊണ്ടിരിക്കും. നാം ജയിക്കാന് മാത്രം പിറന്നവരാണെന്ന് കരുതരുത്. താഴോട്ട് നോക്കുക. അവിടെ പരാജിതരും കഷ്ടപ്പെടുന്നവരും ധാരാളം. നാം വളരെ അനുഗ്രഹീതരാണ്. എന്നും പെരുന്നാളാക്കുക്ക. പക്ഷേ, പരിധികള് ലംഘിക്കരുത്. 'തിന്നുക, ആസ്വദിക്കുക. നിങ്ങള് പാപികളാണ്' (മുര്‍സലാത്ത് 46).\nസന്തോഷത്തോടൊപ്പം ദുഖവും ചാലിച്ച ചില ഈദോര്‍മ്മകള് – ശൈഖ് മുഹമ്മദ് കാരക്കുന്ന്\nജമാഅത്തെ ഇസ്‍ലാമി അസി. അമീറും എഴുത്തുകാരനും ചിന്തകനുമായ ശൈഖ് മുഹമ്മദ് കാരക്കുന്നിന്റെ വേദന നിറഞ്ഞ പെരുന്നാള് ഓര്‍മ്മകള് അദ്ധേഹം ഇസ്‍ലാംഓണ്‍വെബിനോട് പങ്ക് വെക്കുന്നു.\nബലിപെരുന്നാള്: ചരിത്രവും സന്ദേശവും\nഅങ്ങനെ ഭൗതികമായ പ്രലോഭനങ്ങളില് വശംവദരാകാതെ ഈശ്വര നിര്‍ദ്ദേശങ്ങള്‍ക്കുമുമ്പില് സര്‍വ്വതും ത്യജിക്കാന് മനുഷ്യന് ആജ്ഞാപിക്കപ്പെട്ടു.\nലോക വിദ്യാര്‍ഥി ദിനം; ചില മാര്‍ഗ നിര്‍ദേശങ്ങള്\nഇന്ന്, ഒക്ടോബര് 15 ലോക വിദ്യാര്‍ത്ഥിദിനമായാണ് ആചരിക്കുന്നത്. ഇന്ത്യയുടെ മുന്‍രാഷ്ട്രപതിയും ശാസ്ത്രജ്ഞനുമായ ഡോ.എ.പി.ജെ അബുല് കലാമിന്റെ ജന്മദിനത്തെയാണ് കഴിഞ്ഞ 2010 മുതല് യു.എന്.ഒ ലോക വിദ്യാര്‍ത്ഥി ദ\nഈദ്- ആഘോഷം അതിര് കടക്കാതിരിക്കട്ടെ- സയ്യിദ് ഹൈദരലി ശിഹാബ്\nനോമ്പിലൂടെ നേടിയെടുത്ത ആത്മീയ ഔന്നത്യം നിമിഷങ്ങള്‍കൊണ്ടു നശിപ്പിക്കുന്ന പ്രവര്‍ത്തനങ്ങള് വിശ്വാസികളില് നിന്നുണ്ടാകരുതെന്നും ആഘോഷങ്ങളില് അതിരുകടക്കരുതെന്നും തങ്ങള് കൂട്ടിച്ചേര്‍ത്തു.


ടൊയോട്ട യാരിസ് ബുക്കിങ് ആരംഭിച്ചു; വരുന്നത് നാലു വകഭേദങ്ങളില് • Suprabhaatham\nടൊയോട്ട യാരിസ് ബുക്കിങ് ആരംഭിച്ചു; വരുന്നത് നാലു വകഭേദങ്ങളില്\nApril 25, 2018 | 1:01 pm IST\nടൊയോട്ട കിര്‍ലോസ്‌കര് മോട്ടോര്(ടി കെ എം) ഇടത്തരം സെഡാന് വിഭാഗത്തില് അരങ്ങേറ്റത്തിനൊരുങ്ങുന്ന ‘യാരിസി’നുള്ള ബുക്കിങ് ആരംഭിച്ചു. രാജ്യത്തെ അംഗീകൃത ടൊയോട്ട ഡീലര്‍ഷിപ്പുകളില് ഉപഭോക്താക്കള്‍ക്ക് യാരിസ് ബുക്കിങ് നടത്താവുന്നതാണ്. മെയ് 18 നാണ് യാരിസ് വിപണിയിലെത്തുക.\nയാരിസ് ഇന്ത്യയില് അണിനിരക്കുക നാലു വകഭേദങ്ങളിലാണ്. J,G,V, VX എന്നിവയാണവ.\nഏഴ് എയര്‍ബാഗുകളും എബിഎസും ഈബിഡിയും ബ്രേക് അസിസ്റ്റും അടിസ്ഥാന വകഭേദങ്ങള് മുതലുണ്ടാകും. അടിസ്ഥാന വകഭേദമായ ‘ജെ’യില് ഏഴ് എയര്‍ബാഗുകളും എബിഎസും ഇബിഡിയും ബ്രേക്ക് അസിസ്റ്റും ബോഡി കളര് മിററുകളും ഡോര്‍ഹാന്‍ഡിലും പ്രൊജക്റ്റര് ഹാലജന് ഹെഡ്‌ലാമ്പും ഡ്രൈവര് സീറ്റ് ഹൈറ്റ് അഡ്‌ജെസ്റ്റ്, കീലെസ് എന്‍ട്രി, എല്‍സിഡി മള്‍ട്ടി ഇന്‍ഫോ ഡിസ്‌പ്ലെയോടു കൂടിയ ഇന്‍സ്ട്രുമെന്റ് ക്ലസ്റ്റര്, കൂള്‍ഡ് ഗ്രൗ ബോക്‌സ് തുടങ്ങിയവയുണ്ട്\n8,75000 രൂപ മുതല് 14,07,000 രൂപ വരെയാണ് യാരിസിന്റെ എക്‌സ് ഷോറും വില.\nഹോണ്ട സിറ്റി, മാരുതി സിയാസ്, ഹ്യുണ്ടേയ് വെര്‍ണ തുടങ്ങിയവയാണ് യാരിസിന്റെ പ്രധാന എതിരാളികള്.


joint pain during cold weather: തണുപ്പ് കൂടുമ്പോൾ സന്ധിവേദന വഷളാകുന്നുണ്ടോ? - how to get rid of joint pain during cold weather | Samayam Malayalam\nhow to get rid of joint pain during cold weather\nSamayam Desk | Lipi | Updated: 13 Jan 2021, 06:41:00 PM\nതണുപ്പുള്ള കാലാവസ്ഥയിൽ സന്ധിവേദന കൂടുന്നത് എന്തുകൊണ്ടാണ്?\nസന്ധി വേദന ഏത് കാലവസ്ഥയിലായാലും നമ്മെ ബുദ്ധിമുട്ടിക്കുന്നുണ്ടെങ്കിലും തണുത്ത കാലാവസ്ഥയിൽ ഇത് തീവ്രമാവുന്നു. സന്ധിവാതം, പരിക്ക് അല്ലെങ്കിൽ വ്യായാമത്തിന് ശേഷമുള്ള ആരോഗ്യ അവസ്ഥകൾ എന്നിവ കാരണം ഇത് അസഹനീയമായി അനുഭവപ്പെടുമെങ്കിലും, തണുപ്പ് കൂടുമ്പോൾ ഇത് നമ്മെ ഏറ്റവും കൂടുതൽ വേദനിപ്പിക്കും. സന്ധിയിലെ വേദന, കാഠിന്യം, വീക്കം എന്നിവ വലിയ അസ്വസ്ഥതയുണ്ടാക്കുകയും നിങ്ങളുടെ ദൈനംദിന പ്രവർത്തനത്തെ തടസ്സപ്പെടുത്തുകയും ചെയ്യും. എന്നാൽ, ഇതിന് പിന്നിൽ ഒരു കാരണമുണ്ട്. ഈ ലേഖനത്തിൽ, നിങ്ങളുടെ സന്ധികളും താപനിലയിലെ മാറ്റവും തമ്മിലുള്ള ബന്ധത്തെ കുറിച്ച് നമുക്ക് കൂടുതൽ വിശദമായി മനസ്സിലാക്കാം.\nതണുത്ത കാലാവസ്ഥയും സന്ധി വേദനയും\nസന്ധി വേദനയ്ക്ക് പ്രത്യേക കാരണമൊന്നുമില്ല. സന്ധികളിൽ ഉണ്ടാകുന്ന ഏതൊരു വിധ അപകടങ്ങളും വേദനയ്ക്ക് കാരണമാകാം. അതുപോലെ, തണുത്ത കാലാവസ്ഥയിൽ ഇത് നമ്മെ ഏറ്റവും കൂടുതൽ വേദനിപ്പിക്കുന്നതിനും പ്രത്യേക കാരണങ്ങളൊന്നുമില്ല. ഇതുമായി ബന്ധപ്പെട്ട നിരവധി സിദ്ധാന്തങ്ങളുണ്ട്. അതുമായി ബന്ധപ്പെട്ട വ്യത്യസ്ത കാരണങ്ങൾ ഇവിടെ ചൂണ്ടിക്കാണിക്കുന്നു.\nബാരോമെട്രിക് മർദ്ദം (വായുവിന്റെ മർദ്ദം) സന്ധികളെ ബാധിക്കും, പക്ഷേ ഈർപ്പം, മഴ, താപനില എന്നിവയ്ക്ക് അതിൽ ചില പങ്കുണ്ട്. സന്ധി വേദനയും അന്തരീക്ഷ താപനിലയിലെ വ്യതിയാനവും തമ്മിലുള്ള ബന്ധം കണ്ടെത്തുന്നതിനായി നിരവധി പഠനങ്ങൾ മുൻപ് നടത്തിയിട്ടുണ്ട്. എന്നാൽ അവയ്‌ക്കൊന്നും വ്യക്തമായ ചിത്രം നൽകാൻ കഴിഞ്ഞിട്ടില്ല. ഇതിന്റെ കാരണം വിശദീകരിക്കാൻ ശ്രമിച്ച ചില സിദ്ധാന്തങ്ങളുമുണ്ട്.\nസന്ധിവാതവും മറ്റ് സംയുക്ത പ്രശ്നങ്ങളും അനുഭവിക്കുന്ന ആളുകൾ ബാരോമെട്രിക് മർദ്ദത്തിലെ മാറ്റങ്ങളോട് സംവേദനക്ഷമതയുള്ളവരാകാം എന്നതാണ് ഏറ്റവും സാധാരണമായി പറയുന്ന ഒരു കാരണം. അസ്ഥികൾ ഒരു സന്ധിയിൽ ചേർത്ത് നിർത്തുന്ന തരുണാസ്ഥിയിൽ ഉണ്ടാകുന്ന തളർച്ച കാരണമാകാം ഇത്. ഇത് അസ്ഥികളിലെ ഞരമ്പുകൾക്ക് സമ്മർദ്ദത്തിലെ മാറ്റങ്ങൾ ബാധിക്കുന്നതിന് കാരണമാകും.\nമറ്റൊരു സിദ്ധാന്തം, ശൈത്യകാലത്ത് നമ്മുടെ ശരീരം താപം സംരക്ഷിക്കാനും കാമ്പിൽ സ്ഥിതിചെയ്യുന്ന അവയവങ്ങളിലേക്ക് വലിയ അളവിൽ രക്തം അയയ്ക്കാനും തുടങ്ങുന്നു. അത്തരം സാഹചര്യങ്ങളിൽ, കൈകൾ, കാലുകൾ, തോളുകൾ, കാൽമുട്ട് സന്ധികൾ എന്നിവയിൽ അടങ്ങിയിരിക്കുന്ന രക്തക്കുഴലുകൾ കഠിനമാവുകയും വേദനയ്ക്കും അസ്വസ്ഥതയ്ക്കും ഇടയാക്കുകയും ചെയ്യുന്നു എന്നതാണ്.\nതണുപ്പ് കൂടുമ്പോൾ സന്ധി വേദന എങ്ങനെ ലഘൂകരിക്കാം?\nആരോഗ്യപരമായ രോഗാവസ്ഥകളുടെ തീവ്രത തണുത്ത കാലാവസ്ഥയിൽ വർദ്ധിക്കുമെന്ന് പറയപ്പെടുന്നു. ഇതിൽ നിന്ന് സ്വയം സംരക്ഷിക്കുവാൻ നിങ്ങൾക്ക് ചെയ്യാൻ കഴിയുന്ന ഒരേയൊരു കാര്യം ആരോഗ്യകരമായ ചില ശീലങ്ങൾ പിന്തുടരുക, ചില വീട്ടുവൈദ്യങ്ങൾ പരീക്ഷിക്കുക എന്നതാണ്.\nചൂട് പിടിക്കുക: തണുത്ത കാലാവസ്ഥയിൽ തണുപ്പത്ത് കഴിയുന്നത് നിങ്ങളുടെ സന്ധി വേദനയെ വഷളാക്കുക മാത്രമല്ല, ശൈത്യകാലവുമായി ബന്ധപ്പെട്ട മറ്റ് പ്രശ്നങ്ങളുടെ അപകടസാധ്യത വർദ്ധിപ്പിക്കുകയും ചെയ്യും. ഈ കാലാവസ്ഥയിൽ സ്വയം ശരീരത്തിന് ചൂട് പകരുവാൻ ശ്രദ്ധിക്കുക. പുറത്തേക്ക് പോകുമ്പോൾ തണുപ്പിൽ നിന്ന് സംരക്ഷിച്ച് ശരീരത്തിന് ചൂട് പകരുന്ന വസ്ത്രങ്ങൾ ധരിക്കുക.\nപാരഫിൻ മെഴുക് അല്ലെങ്കിൽ ചൂടുപിടിക്കുന്ന ഹീറ്റിംഗ് പാഡ്: നിങ്ങളുടെ സന്ധികളിൽ പാരഫിൻ മെഴുക് അല്ലെങ്കിൽ ചൂട് പിടിക്കുന്ന ഹീറ്റിംഗ് പാഡ് വയ്ക്കുന്നത് പേശികളുടെ വേദനയിൽ നിന്ന് മോചനം നേടാൻ സഹായിക്കും. അവ നിങ്ങളുടെ ചർമ്മത്തിൽ കഠിനമാക്കുകയും നിങ്ങളുടെ ശരീരം ചൂട് ആഗിരണം ചെയ്യുകയും ചെയ്യും, ഇത് സന്ധികളിലെ വേദന ശമിപ്പിക്കും.\nഓർമ്മിക്കേണ്ട മറ്റ് കാര്യങ്ങൾ\nവിറ്റാമിൻ ഡി ഉപഭോഗം: ശരീരത്തിൽ വിറ്റാമിൻ ഡിയുടെ അളവ് കുറയുന്നത് നിങ്ങളുടെ സംവേദനക്ഷമത വർദ്ധിപ്പിക്കും. എല്ലാ ദിവസവും സൂര്യ പ്രകാശത്തിന് കീഴെ കുറച്ച് സമയം ചിലവഴിച്ച് വിറ്റാമിൻ ഡി അളവ് ശരീരത്തിൽ വർദ്ധിപ്പിക്കാൻ ശ്രമിക്കുക. വെണ്ടക്കായ, മഷ്റൂം, പാൽ ഉൽപന്നങ്ങൾ എന്നിവ പോലുള്ള വിറ്റാമിൻ ഡി സമ്പന്നമായ ഭക്ഷണവും നിങ്ങളുടെ ഭക്ഷണക്രമത്തിൽ ഉൾപ്പെടുത്താം.\nനിങ്ങളുടെ പേശികളെ അമിത സമ്മർദ്ദത്തിലാക്കരുത്: നിങ്ങൾ ഇതിനകം സന്ധികളുമായി ബന്ധപ്പെട്ട പ്രശ്നങ്ങൾ കൈകാര്യം ചെയ്യുകയാണെങ്കിൽ അവയിൽ കൂടുതൽ സമ്മർദ്ദം ചെലുത്താതിരിക്കാൻ ശ്രമിക്കുക. ഭാരമുള്ള വസ്തുക്കൾ ഉയർത്തുന്നത് അല്ലെങ്കിൽ തീവ്രമായ ശാരീരിക പ്രവർത്തനം ചെയ്യുന്നത് ഒഴിവാക്കുക. കൂടാതെ, നിങ്ങളുടെ ഭക്ഷണക്രമവും ഉറക്കശീലവും നന്നായി ശ്രദ്ധിക്കുക.\nപ്രകൃതിദത്ത പരിഹാരങ്ങൾ സന്ധി വേദനയിൽ നിന്ന് നിങ്ങൾക്ക് എളുപ്പത്തിൽ ആശ്വാസം നൽകും. അത് നിങ്ങളെ വളരെയധികം സഹായിക്കുന്നില്ലെങ്കിൽ നിങ്ങളുടെ ഓർത്തോപീഡിസ്റ്റ് അല്ലെങ്കിൽ ഫിസിയോതെറാപ്പിസ്റ്റുമായി സംസാരിക്കുക. അവസ്ഥ വഷളാകാൻ സാധ്യതയുള്ളതിനാൽ ഡോക്ടറുടെ സഹായം തേടുന്നത് ഈ അവസരത്തിൽ അവഗണിക്കരുത്.\nകൊളസ്‌ട്രോളിന് കാന്താരി മുളക് പ്രയോഗം..... ആര്‍ട്ടിക്കിള് ഷോ\nസന്ധിവേദന മാറാൻ സന്ധിവേദന joint pain during cold weather Joint Pain how to get rid of joint pain\nWeb Title : how to get rid of joint pain during cold weather\nRest of the Worldബൈഡന്‍റെ വൈറ്റ് ഹൗസിൽ ഉന്നത സ്ഥാനത്തേക്ക് ഇന്ത്യൻ വംശജ; ആരാണ് കശ്മീരിൽ നിന്നുള്ള സമീറ ഫാസിലി


വര്‍ക്കേഴ്സ് ഫോറം: നൂറ്റാണ്ടിനെ നിര്‍മിച്ച പ്രസംഗം\nദക്ഷിണാഫ്രിക്കയിലെ ആഫ്രിക്കന് ജീവിതത്തിന്റെ മുദ്രകളായ രണ്ടുസ്വഭാവവിശേഷങ്ങള്‍ക്കെതിരായാണ് ഞങ്ങളുടെ പോരാട്ടം. രാജ്യത്തിന്റെ അടിത്തറ തകര്‍ക്കുന്ന അവയെയാണ് നിരാകരിക്കാന് ശ്രമിക്കുന്നത്. ആഫ്രിക്കയിലെ ഏറ്റവും സമ്പന്നമായ രാഷ്ട്രമാണ് ദക്ഷിണാഫ്രിക്ക. ഒരുപക്ഷേ, ലോകത്തിലെ സമ്പന്നരാഷ്ട്രങ്ങളില് ഒന്ന്. അത് കൊടിയ വിപത്തുകളുടെയും വൈരുധ്യങ്ങളുടെയും നാടാണ്.\nവെള്ളക്കാര് മുന്തിയ ലോകനിലവാരം ആസ്വദിക്കുമ്പോള് ആഫ്രിക്കക്കാര് കൊടിയ ദാരിദ്ര്യത്തിലും ദുരിതത്തിലും. 40 ശതമാനം നിരാശരായി കൂട്ടംചേര്‍ന്ന് കഴിയുകയാണ്. ചിലരാകട്ടെ വേനലുണക്കിയ നിലങ്ങളില്. മണ്ണൊലിപ്പിലും അമിതോപയോഗത്താലും സമൃദ്ധി നഷ്ടപ്പെട്ട മണ്ണില് ജീവിതം മുന്നോട്ടുകൊണ്ടുപോകാനാകാതെ പ്രയാസപ്പെടുന്നു. 30 ശതമാനം പേര് കൂലിവേലക്കാരും കുടിയാന്മാരും വെള്ളക്കാരുടെ നിലങ്ങളില് കുടിയേറിയവരും മധ്യയുഗങ്ങളിലെ അടിമകള്‍ക്കു സമാനമായി പണിയെടുക്കുന്നവരുമാണ്. വെള്ളക്കാരുടെ നിലവാരത്തിലുള്ള സാമൂഹ്യ-സാമ്പത്തിക സവിശേഷതകളാല് വികസിക്കപ്പെട്ടവരും. ഇതിലെ ഭൂരിഭാഗവും കുറഞ്ഞ വരുമാനത്താലും ഉയര്‍ന്ന ജീവിത ചെലവിനാലും ദരിദ്രമാക്കപ്പെട്ടവരുമാണ്. ഞങ്ങള് ദരിദ്രരും വെള്ളക്കാര് സമ്പന്നരും ആണെന്നതു മാത്രമല്ല പരാതി. അത്തരം വ്യവസ്ഥയെ താങ്ങിനിര്‍ത്താനാണ് വെള്ളക്കാര് ഉണ്ടാക്കിയ നിയമങ്ങള്.\nദാരിദ്ര്യം ഇല്ലാതാക്കാന് രണ്ടു വഴിയുണ്ട്. അടിസ്ഥാന വിദ്യാഭ്യാസമാണ് ആദ്യത്തേത്. തൊഴിലില് വൈദഗ്ധ്യം നേടുന്നതിലൂടെ കൂടുതല് കൂലി നേടുകയാണ് രണ്ടാമത്തെ വഴി. ഇവ രണ്ടും ആഫ്രിക്കക്കാര്‍ക്ക് മുന്നില് കൊട്ടിയടച്ചിരിക്കുകയാണ്. ആഫ്രിക്കക്കാരുടെ സാമ്പത്തികവികസനത്തിനുള്ള മറ്റൊരു തടസ്സം വെള്ളക്കാര്‍ക്കുമാത്രമായി ചില ജോലികള് നീക്കിവയ്ക്കുന്ന വ്യാവസായിക വര്‍ണവിരോധമാണ്. അതിനേക്കാളേറെ അവിദഗ്ധ അര്‍ധ വിദഗ്ധ മേഖലകളില് തൊഴില് ലഭിക്കുന്ന ആഫ്രിക്കക്കാര്‍ക്ക് വ്യവസായ നിര്‍വാഹക സമിതി ചട്ടപ്രകാരമുള്ള തൊഴിലാളി സംഘടനകള് ഉണ്ടാക്കാന് അവകാശമില്ല. ആഫ്രിക്കക്കാര്‍ക്ക് മാനുഷികപരിഗണന നിഷേധിക്കുന്നത് വെള്ളക്കാരുടെ അധീശമനോഭാവമാണ്. ദക്ഷിണാഫ്രിക്കയില് ദാസ്യവൃത്തി ആഫ്രിക്കക്കാര്‍മാത്രം ചെയ്യേണ്ടതാണ്. വെള്ളക്കാരന് എന്തെങ്കിലും ചുമടെടുക്കാനോ വൃത്തിയാക്കാനോ ഉണ്ടെങ്കില് ആഫ്രിക്കക്കാരനെ കിട്ടാന് കണ്ണോടിക്കും. അയാള് അവരുടെ തൊഴിലാളിയാകട്ടെ; അല്ലാതിരിക്കട്ടെ അവന് അത് നിര്‍വഹിക്കേണ്ടതാണ്.\nഈ മനോഭാവം നിമിത്തം വെള്ളക്കാരന് ആഫ്രിക്കക്കാരനെ മറ്റൊരു ജനുസ്സായാണ് കണക്കാക്കുന്നത്. സ്വന്തം കുടുംബത്തെപ്പോലെ കുടുംബമുള്ളവരായി ആഫ്രിക്കക്കാരെ അവര് കരുതുന്നില്ല. അവര്‍ക്കും വികാരങ്ങളുണ്ടെന്നും പരിഗണനയില്ല. അവര് പ്രണയിക്കുമെന്ന തിരിച്ചറിവില്ല. അവരും ഭാര്യക്കും കുട്ടികള്‍ക്കുമൊപ്പം കഴിയാനാഗ്രഹിക്കുമെന്ന വിചാരമില്ല. കുടുംബത്തെ സംരക്ഷിക്കാനും ഊട്ടാനും ഉടുപ്പിക്കാനും കുഞ്ഞുങ്ങളെ പള്ളിക്കൂടത്തിലയക്കാനും വേണ്ട സമ്പാദ്യം ഉണ്ടാക്കേണ്ടവരാണെന്ന പരിഗണനപോലും നല്‍കുന്നില്ല. നീതിന്യായവ്യവസ്ഥയിലെ യാത്രാവകാശനിയമത്തില് ആഫ്രിക്കക്കാര് വെറുക്കപ്പെട്ട നീചവസ്തുക്കളാണ്. പൊലീസിന്റെ നിരീക്ഷണവസ്തുക്കള്. യാത്രയ്ക്കിടയില് ഒരിക്കലെങ്കിലും പൊലീസിന്റെ പ്രഹരമേല്‍ക്കാത്ത ഒരു ആഫ്രിക്കന്‍പുരുഷന് ദക്ഷിണാഫ്രിക്കയില് ഉണ്ടാകുമോയെന്ന് സംശയമാണ്.\nയാത്രാനിയമം ലംഘിച്ചതിന് വര്‍ഷംതോറും ആയിരക്കണക്കിന് ആഫ്രിക്കക്കാര് തടവറയില് അടയ്ക്കപ്പെടുന്നു. ഭാര്യാഭര്‍ത്താക്കന്മാരെ യാത്രാനിയമം വേര്‍തിരിക്കുന്നു. കുടുംബജീവിതം തകര്‍ക്കുന്നത് മോശം അവസ്ഥയാണ്. ആഫ്രിക്കക്കാര് ജീവനത്തിനായുള്ള വേതനം ആവശ്യപ്പെടുന്നു. ഭരണകൂടം പ്രഖ്യാപിച്ച തൊഴിലുകളല്ല; സ്വയം ചെയ്യാന് കഴിവുള്ള എല്ലാ തൊഴിലും ഇഷ്ടപ്പെടുന്നു. തൊഴിലെടുക്കുന്ന സ്ഥലങ്ങളിലെ വാസസ്ഥലമാണ് എല്ലാവരുടെയും സ്വപ്നം. സ്വന്തമല്ലാത്ത വാടകമുറികളില് കഴിയാനല്ല, സാമാന്യജനതയുടെ കൂടെ പൊറുക്കാനാണ് ആഗ്രഹം. അവര്‍ക്കുമാത്രമായി നീക്കിവച്ച ചേരികളില് കഴിയാനല്ല, തൊഴില്‍ചെയ്യുന്ന ഇടത്ത് ഭാര്യയും കുട്ടികളുമൊത്ത് കഴിയാനാണ് മോഹം. പുരുഷവാസ സങ്കേതങ്ങളിലെ പ്രകൃതി വിരുദ്ധാവസ്ഥയില് കഴിയാനല്ല. ആഫ്രിക്കന് സ്ത്രീകള് പുരുഷപങ്കാളിയോടൊപ്പം കഴിയാനാണ് കൊതിക്കുന്നത്. പണിയിടങ്ങളില് സ്ഥിരം വിധവകളായി കഴിയാനല്ല.\nരാത്രി പതിനൊന്നിനുശേഷവും പുറത്തുപോകാനാണ് ആഗ്രഹം. കൊച്ചുകുട്ടികളെപ്പോലെ മുറിയില് തളയ്ക്കപ്പെടാനല്ല. സ്വന്തം രാജ്യത്ത് എവിടെയും സഞ്ചരിക്കാനും ഇഷ്ടമുള്ള തൊഴിലെടുക്കാനും കഴിയണം.തൊഴില്‍ദാനകേന്ദ്രത്തിന്റെ നിര്‍ദേശാനുസരണം വേലയ്ക്കുപോകാനല്ല, മാന്യമായ പങ്കാളിത്തമാണ് ലക്ഷ്യം, സമൂഹത്തില് താങ്ങും തണലുംകൂടിയാണ്. എല്ലാറ്റിനുമപ്പുറം ഞങ്ങള് തുല്യമായ രാഷ്ട്രീയ അവകാശം ആഗ്രഹിക്കുന്നു. എന്തുകൊണ്ടെന്നാല് അവയില്ലെങ്കില് ഞങ്ങളുടെ കഴിവുകേടുകള് അതേപടി തുടരും. എന്റെ ജീവിതം ആഫ്രിക്കന് ജനതയുടെ പോരാട്ടത്തിന് സമര്‍പ്പിച്ചിരിക്കുകയാണ്. ഞാന് വെള്ള/ കറുത്ത അധീശത്വത്തിനെതിരെ പോരാടുന്നു. പൗരന്മാര് സമതയോടെ അവസര സമത്വത്തോടെ കഴിയുന്ന ജനാധിപത്യപരവും സ്വതന്ത്രവുമായ സമൂഹമെന്ന ആദര്‍ശത്തെയാണ് മാനിക്കുന്നത്. അത്തരമൊരു ആദര്‍ശത്തിലേ ജീവിക്കാനും നേടാനും കഴിയൂ എന്ന് ഞാന് പ്രതീക്ഷിക്കുന്നു. വേണ്ടിവന്നാല് അതിനായി മരിക്കാനും തയ്യാറാണ്.\n(റിവോണിയ വിചാരവേളയില് 1964 ഏപ്രില് 20ന് നെല്‍സണ്‍മണ്ടേല ചെയ്ത എതിര്‍വാദം. ഒരു നൂറ്റാണ്ടിനെ നിര്‍മിച്ച പ്രസംഗമായാണ് ഇത് ചരിത്രത്തില് ഇടം നേടിയത്)\nPosted by വര്‍ക്കേഴ്സ് ഫോറം at 12:20 PM


കഴിഞ്ഞ മാസം( മാർച്ച് ) അഫ്സൽ ക്ലാസ്സിലെ ഗ്രൂപ്പിൽ പറഞ്ഞപ്പോഴാണ് ആദ്യമായി ഈ ക്ഷേത്രത്തിനെ കുറിച്ച് അറിയുന്നത്. 15കിലോമീറ്റർ പെരിയാർ കടുവ സങ്കേതത്തിലൂടെയാണ് ഇവിടെക്ക് എത്താനുള്ളത്. അത് കേട്ടപ്പോൾ തന്നെ പോയേക്കാം എന്ന് പറഞ്ഞു. പക്ഷെ 2ദിവസം മുൻപ് ചെറിയൊരു മടുപ്പ് തോന്നിയത്കൊണ്ട് പോകുമെന്ന് ഉറപ്പൊന്നും ഉണ്ടായിരുന്നില്ല. തലേ ദിവസം വൈകിട്ട് 5മണി കഴിഞ്ഞപ്പോൾ അഫ്സൽ വിളിച്ചു പറഞ്ഞു നമ്മുക്ക് പോയേക്കാം കൂടെ പൊണ്ടാട്ടിയും ഉണ്ടെന്ന്.. അത് കേട്ടപ്പോൾ തന്നെ ഞാൻ വിധി എഴുതി. ക്ഷേത്രം വരെ എത്താൻ സാധ്യത വളരെ കുറവാണ് മറ്റൊന്നും കൊണ്ടല്ല ആള് നല്ല ഒന്നാന്തരം മടിച്ചി ആണ്. കൂടുതൽ സമയം ആലോചിച്ച് നിന്നില്ല. ഇപ്പോൾ 3പേരുണ്ട് ഇനി ഒരാളും കൂടെ ഉണ്ടെങ്കിൽ സുഖമായി പോയി വരാം. അങ്ങനെ ഉള്ളപ്പോൾ ആദ്യം മനസ്സിൽ വരുന്നത് നമ്മുടെ ചെക്കൻ ബിനോയ് ആണ്. അവൻ പിന്നെ ആപ്പീസിൽ പോകേണ്ടെങ്കിൽ ട്രിപ്പ് എന്ന് പറഞ്ഞു തീരുന്നതിനു മുന്നേ ചാടിയിറങ്ങും. പെസഹവ്യാഴം ആയത് കൊണ്ട് വീട്ടിൽ അമ്മ എന്തെകിലും പറയുമോ എന്നൊരു ഭയം ഉണ്ടായിരുന്നു. എന്തായാലും വിളിച്ചേക്കാമെന്ന് വിചാരിച്ചു. വിളിച്ചപ്പോൾ തന്നെ ഞാൻ റെഡി എന്ന് മറുപടി വന്നു.. വൈകിട്ട് 8മണിക്ക് ആലപ്പുഴയിൽ നിന്നും ഇറങ്ങാമെന്നു പ്ലാൻ ചെയ്തു. അഫ്സലിനോട് വിളിച്ച് 8മണിക്ക് ആലപ്പുഴയിൽ എത്താൻ പറഞ്ഞു. 8മണിക്ക് തന്നെ ആലപ്പുഴയിൽ നിന്നും വണ്ടി എടുത്തു. ബിനോയി മോനെ ചേർത്തലയിൽ നിന്നും വേണം പൊക്കാൻ. വണ്ടിയിലേക്ക് കേറിയപ്പോൾ തന്നെ അവൾ പണി തുടങ്ങി. AC ഓഫാക്കിക്കോ അല്ലെങ്കിൽ ഞാൻ വാളുവെക്കുമെന്ന്. അവിടെ ഇറക്കി വിട്ടാലോ എന്നാലോചിച്ചു.?? 8.30 ആയപ്പോൾ ബിനോയും ജോയിൻ ചെയ്തു. ഇനി നേരെ കുമളി ആണ് ലക്ഷ്യം. വെളുപ്പിനെ 5മണിക്ക് അവിടെ എത്തണം. തണ്ണീർമുക്കം വഴി കോട്ടയം ചെന്നിട്ട് വേണം കുമളിക്ക് പോകാൻ. വെളുപ്പിനെ 3മണിക്ക് തന്നെ കുമളിയിൽ എത്തി.ഇടക്ക് ഭക്ഷണം കഴിക്കാനും ചായ കുടിക്കാനുമൊക്കെ നിർത്തിയിരുന്നു.\nകുമളി എത്തിയിട്ട് ചോദിച്ചപ്പോൾ കുറെ ആളുകൾ ക്ഷേത്രത്തിലേക്ക് പോകാൻ വേണ്ടി നിക്കുന്നുണ്ട്. കുമളി ചെക്പോസ്റ്റിന്റെ തൊട്ടടുത്ത് ഒരു പേ പാർക്കിംഗിൽ കൊണ്ട് വണ്ടി പാർക്ക് ചെയ്ത് ഒരു കട്ടൻ കുടിക്കാൻ ഇറങ്ങി. അപ്പോൾ സമയം 3മണി കഴിഞ്ഞിട്ടേ ഉണ്ടായിരുന്നുള്ളു. 6മണിക്ക് ആണ് അങ്ങോട്ടേക്ക് കയറ്റി വിടുന്നത്. ഇനി 3മണിക്കൂർ ഉണ്ട് കുറച്ച് ഉറങ്ങിയാലോ എന്നാലോചിച്ചു. കട്ടൻ കുടിയൊക്കെ കഴിഞ്ഞപ്പോൾ അതാ കുമളി ബസ് സ്റ്റാൻഡിന്റെ മുന്നിൽ ഒരു നീണ്ട നിര. കുറെ ആളുകൾ അവിടെ കിടന്നുറങ്ങുന്നുമുണ്ട്. നേരെ ചെന്ന് ചോദിച്ചപ്പോൾ ക്ഷേത്രത്തിലേക്ക് പോകാൻ വേണ്ടി ജീപ്പിൽ കയറാൻ നിക്കുന്ന ക്യൂ ആണത്രേ. രാത്രിയെ വന്നു നിന്നാലേ ആദ്യം കയറാൻ സാധിക്കൂ. (ജീപ്പിൽ പോകുന്നവർക്ക് മാത്രമേ അത് ബാധകമായുള്ളു) ക്യൂ നിക്കാതെയും പോകാം. അതിന് 2000രൂപ കൊടുക്കണം. അവിടെ നിന്നാൽ 100രൂപ ഒരാൾക്ക്. നടന്നു പോകുന്നവർക്ക് ഇതൊന്നും ബാധകമല്ല.6മണിക്ക് തന്നെ കേറാം. ഞങ്ങൾ നടന്നു കേറാനായിരുന്നു പ്ലാൻ ചെയ്തിരുന്നത്. 4.30അടുത്തായപ്പോൾ പോലീസ് ഫയർ&റെസ്ക്യൂ ,ഹെൽത്ത് ,വെഹിക്കിൾ തുടങ്ങിയ എല്ലാ ഡിപ്പാർട്മെന്റിൽ നിന്നും നീണ്ടൊരു വാഹനവ്യൂഹം തന്നെയുണ്ട് ക്ഷേത്രത്തിൽ പോകുന്നവരുടെ സുരക്ഷക്ക് വേണ്ടി. കുമളിയിൽ നിന്നും ഏകദേശം 2കിലോമീറ്റർ നടക്കണം ചെക്ക്പോസ്റ്റിലേക്ക്.(ഹോട്ടൽ സ്റ്റെർലിങ് ആണ് ആ വഴിയിലെ അവസാനത്തെ കെട്ടിടം ) അവിടെ നിന്ന് 6മണി കഴിഞ്ഞിട്ട് മാത്രമാണ് കയറ്റി വിടുന്നത്.\nപോലീസ് വണ്ടിയൊക്കെ കുമളിയിൽ നിന്നും 5മണി ആയപ്പോൾ കയറാൻ തുടങ്ങി. എന്നാ പിന്നെ ഒരുപാട് താമസിപ്പിക്കണ്ടല്ലോ സ്റ്റെർലിങ്ങിന്റെ അവിടെ ചെന്ന് കുറച്ചു നിൽക്കാമെന്ന് വിചാരിച്ചു.കുറച്ച് ബിസ്കറ്റും 2,3കുപ്പി വെള്ളവുമൊക്കെ ആയി നടപ്പ് തുടങ്ങി. വഴി ഒക്കെ അറിയാമെന്നും പറഞ്ഞ് അഫ്സൽ മുന്നേ നടന്നു. കുറച്ച് മുന്നോട്ട് ചെന്നപ്പോഴേക്കും. വഴി 2ആയി തിരിഞ്ഞു. മുന്നിലൂടെ വന്ന ജീപ്പിലെ ചേട്ടനോട് വഴി ചോദിക്കാൻ പറഞ്ഞപ്പോൾ അഫ്സൽ ഒന്നും നോക്കാനില്ല ലെഫ്റ്റിലേക്ക് പോകാമെന്നു പറഞ്ഞു. പിന്നേം ചോദിച്ചു ഉറപ്പാണല്ലോ.ഞാൻ സ്ഥിരം വരുന്നതാ നിങ്ങൾ വാടാ…. നടന്നു 500മീറ്റർ കഴിഞ്ഞപ്പോൾ റോഡ് ഒരു കാട്ടിൽ ചെന്നു അവസാനിച്ചു. അഫ്സലെ ഇനി എങ്ങോട്ടാ.. അളിയാ പണി പാളി വഴി തെറ്റിയൊന്നൊരു സംശയം. പിന്നെ അവിടെ ഒരു പൂരപ്പാട്ടായാരുന്നു.നടക്കാൻ തുടങ്ങിയപ്പോൾ തന്നെ സീന ഞാൻ വരണോ എന്ന ചോദ്യം പല ആവർത്തി ഉയർത്തി കൊണ്ടിരുന്നു. വഴി തെറ്റിയത് കൂടെ ആയപ്പോൾ തീരുമാനമായി.??? ഒരു വിധം നടന്ന് 5.40ആയപ്പോൾ ഗേറ്റിൽ എത്തി. നീണ്ട നിരയിൽ ജീപ്പും അതേപോലെ നടന്നു കേറാനുള്ളവരുമൊക്കെ ആയി നല്ല തിരക്ക്. കുറച്ച് കഴിഞ്ഞപ്പോൾ പോലീസ് വണ്ടിയും ഫയർ &റെസ്ക്യൂ മറ്റു ഡിപ്പാർട്മെന്റ് വണ്ടിയെല്ലാം കയറ്റി അയക്കാൻ തുടങ്ങി. ഷാർപ്പ് 6മണി ആയപ്പോൾ തന്നെ ഗേറ്റ് തുറന്നു. അകത്തേക്ക് കയറുന്നതിനു മുൻപായി ഫോറെസ്റ്റ് ഡിപ്പാർട്മെന്റിലെ ഉദ്യോഗസ്ഥർ കുറച്ച് നിർദ്ദേശങ്ങൾ നൽകി. പ്ലാസ്റ്റിക് കുപ്പി , മറ്റു പ്ലാസ്റ്റിക് സാധനങ്ങളും ഒന്നും തന്നെ കൊണ്ട് പോകരുത് എന്ന് പറഞ്ഞിട്ട് കയറിക്കോ എന്ന് പറഞ്ഞു. ഞങ്ങളോട് കുമളിയിൽ വെച്ച് ഒരു ചേട്ടൻ പറഞ്ഞായിരുന്നു കുപ്പി കൊണ്ട് പോയാൽ കയറ്റി വിടില്ല എന്ന്. അതുകൊണ്ട് ഞങ്ങൾ പ്ലാസ്റ്റിക് എല്ലാം തന്നെ ഒഴിവാക്കിയിരുന്നു.\nവലിയ ചെക്കിങ് ഒന്നുമില്ല ഒരു കുപ്പി വെള്ളമെടുക്കേണ്ടതായിരുന്നു എന്ന് തോന്നി. ആഹ് എന്തായാലും ഗേറ്റ് തുറന്ന പാടെ ആദ്യത്തെ ആവേശത്തിൽ എല്ലാവരും ഓടിക്കയറി. ഞങ്ങൾ പതിയെ പുറകെ നടന്നു. ആദ്യമേ ആവേശം കൂടിയാൽ മുന്നിലേക്കുള്ള 14കിലോമീറ്റർ തീർക്കാൻ പറ്റുമെന്നുള്ള ഒരു പ്രതീക്ഷയും വേണ്ട.1കിലോമീറ്റർ കഴിഞ്ഞപ്പോൾ ഉണ്ടെട നല്ല കിടിലൻ ചെക്കിങ്. കുപ്പിയെന്നല്ല കടല മിട്ടായിയുടെ കവർ പോലും കയറ്റി വിടുന്നില്ല. നമ്മടെ നാട്ടുകാരെ അത്രക്ക് വിശ്വാസമാണ്. ബാഗ് എല്ലാം തുറന്നു കാണിച്ചു . അവിടെ നിന്നും നേരെ ചെന്നത് ബോംബ് സ്‌ക്വാഡിന്റെ അടുക്കലേക്ക്. മെറ്റൽ ഡിറ്റക്ടർ ഒക്കെ ആയി കിടു സുരക്ഷ. ഇനി മുന്നിലേക്ക് ഉള്ളത് 13 കിലോമീറ്റർ ആണ്. ഈ ചെക്കിങ് ഉള്ള സ്ഥലത്ത് ഒരു ഫോറെസ്റ്റ് ഓഫീസ് കണ്ടിരുന്നു. ഇനി അങ്ങോട്ട് കൊടും വനമാണ് അവിടെ നിർദ്ദേശിച്ചിട്ടുള്ള വഴിയല്ലാതെ മറ്റ് വഴിയിലൂടെ കയറുന്നത് ശിക്ഷാർഹമാണ് കൂടാതെ 15000രൂപ പിഴയും കൊടുക്കണം എന്നൊക്കെ അവിടെ എഴുതി വെച്ചിട്ടുണ്ട്.\nഞങ്ങൾ കൂടുതൽ സമയം കളയാതെ ട്രെക്കിങ് തുടങ്ങി . കൊടും വനം എന്നൊന്നും പറയാൻ പറ്റൂല എന്നാലും നല്ല പ്രകൃതിരമണിയമായ സ്ഥലം. അവിടെ നിന്നും കുറച്ച് ഫോട്ടോ ഒക്കെ പിടിച്ചു. കൂടെ ഉള്ളത് ഒരു ബഡാ ഫോട്ടോഗ്രാഫർ ആയത് കൊണ്ട് ഒരു സ്ഥലത്ത് നിന്ന് അവിടെ മൊത്തം ഒപ്പിയിട്ടെ ബിനോയി അടുത്ത സ്റ്റെപ് വെക്കൂ..\nഅവിടെ നിന്നും നടന്നു നടന്നു 6കിലോമീറ്റർ വരെ ആയി. ഇടക്ക് കാട്ടിലെ കുളങ്ങൾ, കുറെ നാളുകൾ പഴകിയ കാട്ടുപോത്തിന്റെ ജീർണിച്ച ശരീരം ഒക്കെ കണ്ണിൽ പെട്ടു. 6കിലോമീറ്റർ കഴിഞ്ഞപ്പോൾ നല്ല കൊടും വനമായി. പോകുന്ന വഴിയിൽ നടയാത്രക്കാർക്ക് കുടിക്കാൻ വെള്ളം വെച്ചിട്ടുണ്ട്. അത് വലിയൊരു ആശ്വാസമായിരുന്നു. ആകപ്പാടെ ബിനോയി കൊണ്ടുവന്ന ഒരു ഫ്ലാസ്ക് മാത്രമേ കയ്യിൽ ഉള്ളു.. അതിൽ കാണുന്നിടത്തുന്നെല്ലാം വെള്ളം ഫില്ലാക്കും. പറഞ്ഞു വന്നത് 6കിലോമീറ്റർ. ഒരുത്തി ഏറെ കുറെ തീരുമാനമായി എനിക്കിനി നടക്കാൻ വയ്യ എന്നെങ്കിൽ ഞാൻ ഇവിടെ ഇരുന്നോളാം അല്ലെങ്കിൽ എന്നെ ജീപ്പിൽ കയറ്റി വിടണം എന്ന്.. ബാഗിൽ ഉണ്ടായിരുന്ന ബിസ്ക്കറ്റ് എടുത്ത് നടുക്ക് വെച്ച് കാട്ടിൽ ഇരുന്നു 4പേരും കൂടെ തട്ടി. അത് കഴിച്ചു കഴിഞ്ഞപ്പോൾ ആൾക്ക് കുറച്ച് എനർജി കേറി. ബാ നടക്കാം അവൾ ആദ്യം എണീറ്റു. 5മിനിറ്റ് കൂടെ ഇരിക്കാൻ പറഞ്ഞപ്പോൾ നിങ്ങൾ പതിയെ വന്നേക്ക് ഞാൻ പോകുവാണെന്ന്. ബിസ്കറ്റിൽ നിന്നും എന്തോ ബാധ കയറിയത് പോലെ അവൾ മുന്നേ നടന്നു. 2മിനിറ്റ് കഴിഞ്ഞ് ഞങ്ങളും നടത്തം തുടങ്ങി. 2,3കിലോമീറ്റർ നടന്നു മുൻപിൽ പോയവളുടെ പൊടി പോലുമില്ല. അഫ്സലെ അവളെ വല്ലോ പുലിയും പിടിച്ച് കാണുമോ. കാണുന്നില്ലാലോ. ചുമ്മാതിരിക്കെടാ കൊതിപ്പിക്കാതെ.അഫ്സലിന്റെ മറുപടി ??കുറച്ചുകൂടെ മുന്നോട്ട് നീങ്ങിയപ്പോൾ ഒരു കല്ലിന്റെ പുറത്ത് ഇരിക്കുന്നു. നേരത്തെ പറഞ്ഞ അതെ ഡയലോഗ് എനിക്കിനി വയ്യ നിങ്ങൾ പോയിട്ട് വാ… അപ്പോഴേക്കും ഞങ്ങളും തളർന്നിരുന്നു. അടുത്ത് കിടന്ന കല്ലിൽ ഞങ്ങളും മാറി ഇരുന്നു……


പ്രണയം അല്ലാഹുവിനോട് | RISALA WEEKLY\nArticle · Articles · Issue · Issue 1050\nമണ്‍സൂണ് കാലത്തെ കനത്ത പേമാരിയില് കരകവിഞ്ഞൊഴുകുന്ന പുഴക്കു കുറുകെ നീന്തി മറുകരയിലെത്തുമ്പോഴുണ്ടാകുന്ന ഒരു അനുഭൂതിയുണ്ട്. ജീവിതവും മരണവും സ്രഷ്ടാവിനായി സമര്‍പ്പിക്കുന്ന സത്യവിശ്വാസിക്ക് ആത്മാവ് നഷ്ടപ്പെടാത്ത നോമ്പിലൂടെ നേടിയെടുക്കാനാവുന്നത് ഇത്തരമൊരു ഈടുറ്റ അനുഭൂതിയാണ്. നോമ്പുകാരന് രണ്ടു സന്തോഷമുണ്ടെന്ന പ്രവാചകാധ്യാപനവും ഇഹത്തിലും പരത്തിലുമുള്ള അനുഭൂതിയെക്കുറിച്ചു തന്നെയാണ് പറയുന്നത്.\nനവൈതു സ്വൗമ ഗദിന് ഈ കൊല്ലത്തെ… ഒരു വലിയ സമരത്തിനുള്ള ഒരുക്കം നടക്കുകയാണ്. പ്രത്യാക്രണത്തെക്കാള് പ്രതിരോധമാണിവിടെ വിഷയമാകുന്നത്.പൈശാചികതയും ദേഹേച്ഛയും വച്ചുനീട്ടുന്ന പ്രലോഭനങ്ങളെ ജയിച്ചടക്കാനുള്ള ശക്തമായൊരു പ്രതിരോധ പ്രവര്‍ത്തനം. നോമ്പിലൂടെ വിശ്വാസി കൈവരിക്കുന്നത് മികച്ച ഒരു സമരമുറയാണ്.\nശീലങ്ങളൊന്നും മാറ്റാനാവില്ലെന്ന വാദം നിരര്‍ത്ഥകമാണെന്ന് കാലം മാത്രമല്ല നോമ്പും തെളിയിക്കുന്നു. ഇക്കാലത്തുമുണ്ട് ചിലര്‍ക്കെങ്കിലും ചെയിന് സ്മോക്കര് എന്ന ഓമനപ്പേര്. എന്തു തന്നെയായാലും പുകവലി നിര്‍ത്താനാവില്ലെന്ന മട്ടിലാണവര്. നേരം വെളുത്ത് വൈകുന്നേരമാകുമ്പോഴേക്കും കുറെയേറെ ഊതിവിട്ടിട്ടുണ്ടാകും. ആര് ഉപദേശിച്ചാലും നിസ്സഹായനായി പ്രതികരിക്കും. ഈ ജന്മത്തില് മാറ്റാനാകുമെന്ന് തോന്നുന്നില്ല. എന്തുചെയ്യും, അതൊരു ശീലമായിപ്പോയില്ലേ? അത്തരക്കാരെയും നോമ്പ് പ്രത്യേക പാഠങ്ങളൊന്നും പഠിപ്പിക്കേണ്ടതില്ല. നോമ്പ് പരിചയാണ്. തിരുവചനത്തിന്റെ പൊരുള് ആര്‍ക്കും മനസ്സിലാകും.\nവിവേകവും വിചാരവും മാത്രല്ല, വികാരങ്ങള് കൂടിയാണ് മനുഷ്യനെ നയിക്കുന്നത്. വൈകാരികമായ പ്രേരണകളൊന്നുമില്ലാത്ത മലക്കുകള് മനുഷ്യര്‍ക്കെതിരെ മുറുമുറുപ്പുണ്ടാക്കാനുള്ള കാരണവും മറ്റൊന്നല്ല. മനുഷ്യ സൃഷ്ടിപ്പിനെക്കുറിച്ചുള്ള നിലപാടിനോട് മലക്കുകള് വിയോജിച്ചുവെങ്കിലും നിങ്ങള്‍ക്കറിയാത്തതൊക്കെ എനിക്കറിയാമെന്നായിരുന്നു സ്രഷ്ടാവിന്റെ പ്രതികരണം. വൈകാരികമായ സമ്മര്‍ദങ്ങള്‍ക്കിടയിലും തന്റെ പൊരുത്തം കാംക്ഷിക്കുന്നവരായിരിക്കും മനുഷ്യ സമൂഹമെന്ന ആശയമാണ് അല്ലാഹു മുന്നോട്ടുവെച്ചത്.\nഅച്ചടക്കമാണ് നോമ്പിന്റെ ആത്മാവ്. ശരീരത്തിനൊപ്പം മനസ്സിനെയും പരിപൂര്‍ണ അച്ചടക്കത്തിനു വിധേയമാക്കുന്നു. വയറിന്റെ പ്രശ്നം മാത്രമല്ല, മറ്റു അവയവങ്ങളും നോമ്പിലൂടെ കടുത്ത പ്രതിരോധത്തിലാവുകയാണ്. ആഗ്രഹിക്കുന്നതിന്റെ പിന്നാലെ പോകുന്ന പതിവു രീതികളില് നിന്നും നോമ്പുകാലം സത്യവിശ്വാസിക്ക് വിശ്രമം നല്‍കുന്നു.\nനമ്മുടെ അവയവങ്ങള്‍ക്കൊക്കെ ഒരു സവിശേഷതയുണ്ട്. നല്ലതിനെന്ന പോലെ ചീത്തയായ കാര്യങ്ങള്‍ക്കും അവ പ്രയോജനപ്പെടും. കണ്ണും നാവുമാണ് പ്രധാന വില്ലന്മാര്. നബി(സ) ഓര്‍മിപ്പിച്ചു: ഒരാള് ഗൂണമുള്ളതോ അല്ലാത്തതോ എന്നൊന്നും ആലോചിക്കാതെ സംസാരിച്ചു കൊണ്ടിരിക്കും. അതിലൂടെ നരകത്തിലേക്കുള്ള വഴിയില് അവന് ബഹുദൂരം സഞ്ചരിച്ചിരിക്കുന്നു. (ബുഖാരി, മുസ്ലിം). മറ്റൊരു ഹദീസ് നോക്കൂ: നേരം വെളുത്താല് ശരീരത്തിലെ മുഴുവന് അവയവങ്ങളും നാവിനോട് വിനയപൂര്‍വം പറയുമത്രെ: നീ അല്ലാഹുവിനെ സൂക്ഷിക്കണം, ഞങ്ങളൊക്കെയും നീ പറയുന്നേടത്താണ്. അഥവാ നീ നേരെ നിന്നാല് ഞങ്ങളും നേര്‍വഴിയില്, അല്ലെങ്കിലോ ഞങ്ങളും വഴി തെറ്റിക്കൊണ്ടേയിരിക്കും.(തിര്‍മുദി). ഒരു ഹദീസ് കൂടി: ഒരാള് നല്ലൊരു വാക്ക് പറയും; അത്രത്തോളം വലിയ സംഗതിയാണെന്നൊന്നും കരുതിയിട്ടല്ല. പക്ഷേ ഈ ഒരൊറ്റ വാക്കിലൂടെ അവന് അല്ലാഹുവിന്റെ പൊരുത്തം നേടിക്കഴിഞ്ഞിട്ടുണ്ടാകും. (മുവത്വ). സ്വഹാബിയായ മുആദ്(റ) സ്വര്‍ഗം കിട്ടാനുള്ള വഴി പറഞ്ഞുതരണമെന്ന് ആവശ്യപ്പെട്ടപ്പോള് നബി(സ) നല്‍കിയ സമഗ്രമായ ഒരു ഉപദേശമുണ്ട്: ഓ, മുആദ്, നിങ്ങള് ചോദിച്ച കാര്യം ഭയങ്കരമാണ്. അല്ലാഹു ഉദ്ദേശിച്ചവരെ സംബന്ധിച്ചിടത്തോളം അതു വളരെ എളുപ്പമുള്ള സംഗതിയാണ്. തുടര്‍ന്ന് നബി(സ) തങ്ങള് നല്‍കുന്ന ഉപദേശം കേള്‍ക്കുക: അല്ലാഹുവിനെ ആരാധിക്കുക, ഒരിക്കലും ശിര്‍ക്ക് ചെയ്യരുത്, നേരായ വണ്ണം നിസ്കരിക്കുക, സകാത്ത് നല്‍കുക, റമളാനില് നോമ്പെടുക്കുക, കഴിവുള്ളവനാണെങ്കില് ഹജ്ജ് ചെയ്യുക. ഇനി നിങ്ങള്‍ക്ക് ഞാന് നന്മയുടെ കവാടം പരിചയപ്പെടുത്തിത്തരാം: നോമ്പ് പരിചയാണ്. വെള്ളം തീ കെടുത്തിക്കളയുന്നതുപോലെ ദാനധര്‍മങ്ങള് തിന്മകളെ കരിച്ചുകളയും. ഉറക്കില് നിന്ന് എണീറ്റുകൊണ്ടുള്ള രാത്രിയിലെ നിസ്കാരം നന്മയുടെ പ്രധാന കവാടമാണ്.\nതുടര്‍ന്ന് നബി(സ) പറഞ്ഞു: മുഴുവന് നന്മകളുടെയും ഉടലും തലയും അതിന്റെ മികച്ച ഭാഗവും ഞാന് പറഞ്ഞുതരാം: ഏതൊന്നിന്റെയും തല ഇസ്ലാം തന്നെ. ഉടല് നിസ്കാരമാണ്. അതില് നിന്ന് ഉയര്‍ന്നു നില്‍ക്കുന്ന, എടുത്തു കാണിക്കുന്ന ഭാഗം അല്ലാഹുവിന്റെ മാര്‍ഗത്തിലുള്ള സമരമാണ്. ഒന്നുകൂടി പറയാം: ഇപ്പറഞ്ഞതൊക്കെ സ്വാംശീകരിക്കപ്പെടുന്ന സമഗ്രമായ ഒരു കേന്ദ്രബിന്ദുവുണ്ട്. അത് ഏതാണെന്നോ? നാവിനെ അമര്‍ത്തിപ്പിടിച്ചുകൊണ്ട് നബി(സ) പറഞ്ഞു: ഇതാ, ഇതിനെ സൂക്ഷിച്ചുകൊള്ളുക. മുആദ്(റ) പറയുന്നു: ഞാന് ചോദിച്ചു: നബിയേ, നാവുകൊണ്ടുള്ള നമ്മുടെ സംസാരങ്ങളൊക്കെ ശിക്ഷിക്കപ്പെടാന് കാരണമാണെന്നാണോ? നബി(സ) പറഞ്ഞു: മനുഷ്യരെ നരകത്തിലെത്തിക്കുന്നതില് മുഖ്യഹേതു നാവില് നിന്ന് കെട്ടഴിഞ്ഞുവീഴുന്ന വാക്കുകളല്ലാതെ മറ്റെന്താണ്! (തിര്‍മുദി).\nമനസ്സിനൊപ്പം പ്രതിരോധ പ്രവര്‍ത്തനത്തില് പങ്കാളിയാകേണ്ട മറ്റൊരവയവം കണ്ണാണ്. കണ്ണുകളെ കൊണ്ടുള്ള നോട്ടത്തില് വ്യഭിചാരമുണ്ടെന്ന് നബി(സ) പറയുന്നു. സത്യവിശ്വാസികളോട് കണ്ണുകള് അടയ്ക്കാന് പറയുക. വ്യഭിചാരത്തിന്റെ ഒരു വിഹിതം മനുഷ്യര്‍ക്കെല്ലാം കിട്ടുമെന്ന കാര്യം ഉറപ്പാണ്. കാരണം കണ്ണുകള് കൊണ്ടുള്ള നോട്ടം വ്യഭിചാരമാണ്.\nനല്ലതിനും ചീത്തക്കും ഒരുപോലെ വഴങ്ങുന്ന അവയവങ്ങളെ നന്മയുടെ പക്ഷത്ത് പിടിച്ചുനിര്‍ത്താനുള്ള സമരപ്രവര്‍ത്തനത്തിന് സത്യവിശ്വാസിക്ക് ആവേശം നല്‍കുകയാണ് നോമ്പ്. തീക്ഷ്ണമായൊരു സമരം ജയിച്ചാലുള്ള ആത്മനിര്‍വൃതിയും അനുഭൂതിയുമാണ് നോമ്പിലൂടെ വിശ്വാസി കൈവരിക്കുന്നത്.\nനാവനക്കാനും കണ്ണ് തുറക്കാനും മനസ്സ് പ്രവര്‍ത്തിക്കാനുമെല്ലാം നിയന്ത്രണങ്ങള് നേരിടുന്ന ഒരു സുകൃതമെന്ന നിലയില് നോമ്പിനെ വിലയിരുത്തുമ്പോഴേ നോമ്പിന്റെ ആത്മാവ് കണ്ടെത്താനാവൂ. നിറഞ്ഞൊഴുകുന്ന പുഴ മുറിച്ചു കടന്നാലുണ്ടാകുന്ന അനുഭൂതിയെക്കുറിച്ചാണ് നാം പറഞ്ഞു തുടങ്ങിയത്. നോമ്പുകാരന്റെ അനുഭൂതിയുമായി താരതമ്യപ്പെടുത്തുമ്പോള് യഥാര്‍ത്ഥത്തില് അതൊന്നുമല്ല.\nനോമ്പുകാരന്റെ രണ്ടു സന്തോഷങ്ങളിലൊന്ന് നോമ്പ് തുറക്കുമ്പോഴുള്ളതാണ്. സുഭിക്ഷമായ വിഭവങ്ങളുടെ മുന്നിലിരിക്കുമ്പോഴുണ്ടാകുന്നതല്ല അത്. അല്ലാഹുവിന്റെ മാര്‍ഗത്തില് ഒരു സദ്കര്‍മം പൂര്‍ത്തിയാക്കാനായതിലുള്ള അഭിമാനവും അനുഭൂതിയുമാണത്.\nരണ്ടാമത്തെ സന്തോഷം അല്ലാഹുവിനെ കാണുമ്പോഴുള്ളതും. സ്വര്‍ഗത്തിലെത്തിയ വിശ്വാസിയുമായി സ്വര്‍ഗത്തെ കാക്കുന്ന മലക്കുകള് നടത്തുന്ന ചില സംഭാഷണങ്ങളുണ്ട്. ഓരോ അനുഗ്രഹവും നേരില് ദര്‍ശിച്ച് കലവറയില്ലാത്ത സന്തോഷം ഉള്ളില് പൂത്തിരമ്പുന്നതാണ് ഈ രംഗം. മലക്കുകള് പറയും: നിങ്ങള്‍ക്ക് ഇനി കിട്ടാനുള്ളത് ഇപ്പോള് കിട്ടിയതിനെക്കാള് വലുതാണ്. സ്വര്‍ഗവാസി അത്ഭുതം കൂറും. എന്താണീ കേള്‍ക്കുന്നത്? ഇതിനെക്കാള് വലിയ ഒരനുഗ്രഹമോ? അതെന്തായിരിക്കും? അങ്ങനെയൊന്ന് ഇനിയുമുണ്ടാവുമോ? സ്വര്‍ഗത്തിന്റെ ഏറ്റവും ചെറിയ അനുഗ്രഹത്തെക്കുറിച്ച് പോലും അങ്ങനെയേ ഓര്‍ക്കാനാവൂ. ഒടുവില് അല്ലാഹുവിനെ കാണുക എന്ന അനുഗ്രഹത്തിലെത്തുമ്പോഴാണ് മലക്കുകള് പറഞ്ഞതിന്റെ പൊരുള് മനസ്സിലാവുക. ആനന്ദാതിരേകത്താല് മുമ്പുള്ളതെല്ലാം മറന്നുപോകുന്ന നിമിഷമാണത്. ആരെങ്കിലും അല്ലാഹുവിനെ കണ്ടുമുട്ടണമെന്ന് ആഗ്രഹിക്കുന്നുവെങ്കില് അവന് സുകൃതങ്ങള് പ്രവര്‍ത്തിച്ചുകൊള്ളട്ടെ. ആരാധനയില് മറ്റൊന്നിനെയും പങ്കുചേര്‍ക്കുകയുമരുത്. (അല്‍കഹ്ഫ്).\nവിശ്വാസി അല്ലാഹുവിനെ പ്രണയിക്കുകയാണ്. ജീവിതവും മരണവും അല്ലാഹുവിന് സമര്‍പ്പിച്ചുകൊണ്ടാണീ പ്രണയം. ആത്മജ്ഞാനത്തിനനുസരിച്ച് പ്രണയത്തിന്റെ മൂര്‍ച്ചകൂടും. സത്യവിശ്വാസികളെ അല്ലാഹു തിരിച്ചും സ്നേഹിക്കുന്നു. അവന് വിശക്കണമെന്ന് പറഞ്ഞപ്പോള് വിശപ്പ് സഹിച്ചു. ഉറക്കമൊഴിക്കാന് പറഞ്ഞപ്പോള് അതു ചെയ്തു. കയ്യിലുള്ളത് ദാനം ചെയ്യാന് പറഞ്ഞപ്പോഴും സ്നേഹത്തിന് വിള്ളല് വന്നില്ല. സമഗ്രമായ സമര്‍പ്പണത്തിന്റെ വഴിയില് വര്‍ഷത്തിലൊരിക്കല് വിരുന്നായെത്തുന്ന നോമ്പ് പ്രണേതാക്കള്‍ക്ക് നെഞ്ചിടിപ്പ് കൂട്ടുമെന്നതില് സംശയമില്ല.\nഅല്ലാഹു വാഗ്ദാനങ്ങള് പാലിക്കുന്നവനാണ്. മലക്കുകളോട് അവന് പറയും. നോമ്പുകാര്‍ക്ക് പ്രത്യേക ഓഫര്. സ്വര്‍ഗത്തിന്റെ എട്ടു കവാടങ്ങളും അവര്‍ക്കായി തുറന്നു വെക്കുക. നാമേറ്റവും സ്നേഹിക്കുന്ന അല്ലാഹുവിനെ സ്വര്‍ഗത്തില് കണ്ടുമുട്ടുമ്പോഴുണ്ടാകുന്ന ആത്മാനുഭൂതി. അതിനപ്പുറം ഒന്നുമില്ല. ഈ ലക്ഷ്യത്തിനായി നമ്മള് നോമ്പിലൂടെ ശരീരത്തോടും മനസ്സിനോടും പിശാചിനോടും എത്ര സമരം ചെയ്താലും നമുക്കെന്തു നഷ്ടം?\nഎന് എം സ്വാദിഖ് സഖാഫി\nപ്രണയം അല്ലാഹുവിനോട് added by vistarbpo on August 6, 2013


ഭാര്‍ഗവീ നിലയം എന്ന ചിത്രത്തിലൂടെ സംവിധായകനായി മാറിയ എ വിന്‍സെന്റ് മുറപ്പെണ്ണ്, നദി, ത്രിവേണി, ഗന്ധര്‍വക്ഷേത്രം, അസുരവിത്ത് തുടങ്ങിയ ചിത്രങ്ങള് സംവിധാനംചെയ്തു. ഇന്റര്‍മീഡിയറ്റിനുശേഷം ജെമിനി സ്റ്റുഡിയോയില് ചേര്‍ന്നു. എം നടരാജന് , കമല്‍ഘോഷ് എന്നിവരുടെ അസിസ്റ്റന്റായി. ജെമിനിയില്‍നിന്ന് വിന്‍സന്റ് ഭാനുമതി ആരംഭിച്ച പുതിയ സ്റ്റുഡിയോയിലേക്ക് മാറി. 1951-ല് തെലുങ്കിലാണ് സ്വതന്ത്രമായി ഛായാഗ്രഹണം നിര്‍വഹിച്ചത്. മലയാളത്തില് രാഷ്ട്രപതിയുടെ വെള്ളിമെഡല് നേടിയ നീലക്കുയിലായിരുന്നു ആദ്യം ഛായാഗ്രഹണം നിര്‍വഹിച്ച ചിത്രം.\nകോഴിക്കോട്ട് ജോര്‍ജ് വിന്‍സന്റിന്റെയും അനസ്തീനയുടെയും മകനായി 1928-ല് ജനിച്ചു. അലോഷ്യസ് വിന്‍സന്റ് എന്നാണ് ശരിക്കുള്ള പേര്. മൂന്നുവയസ്സുമുതല്‍ക്കേ ഫോട്ടോയും ക്യാമറയും കൗതുകമായിരുന്നു. ഭാര്യ മാര്‍ഗരറ്റ്. മക്കള് : അജയന് , സുമിത്ര, സ്നേഹലത, ക്യാമറാമാന് ജയാനന് വിന്‍സന്റ് . കലാസംവിധായകന് സാബു സിറില് മരുമകന് .\nഎ ബി രാജ്\nസംവിധാനം ചെയ്ത ചിത്രങ്ങളില് ഭൂരിഭാഗവും ഹിറ്റാക്കിയ എ ബി രാജ് 1949ല് സേലം മോഡേണ് തിയറ്ററില് അപ്രന്റിസായി പ്രവേശിച്ച് ടി ആര് സുന്ദരത്തിന്റെ കീഴില് പരിശീലനം നേടി. ജഗ്താപ് നൊട്ടാണിയുടെ സഹായിയായി. 1951ല് വഹാബ് കാശ്മീരി എന്നയാളുടെ ക്ഷണപ്രകാരം ശ്രീലങ്കയില് പോയി ബണ്ഡ കംസ് ടു ടൌണ് എന്ന സിംഹള ചിത്രം സംവിധാനംചെയ്തു. തുടര്‍ന്ന് സിംഹളയില് 12 ചിത്രങ്ങളൊരുക്കി. കളിയല്ല കല്ല്യാണമാണ് ആദ്യ മലയാള ചിത്രം. 1968ല് ഈ ചിത്രം റിലീസായി. കളിപ്പാവ, പളുങ്കുപാത്രം, കണ്ണൂര് ഡീലക്സ്, നീതി, മറുനാട്ടില് ഒരു മലയാളി, സംഭവാമി യുഗേ യുഗേ, നൃത്തശാല, പച്ചനോട്ടുകള്, ശാസ്ത്രം ജയിച്ചു മനുഷ്യന് തോറ്റു, രഹസ്യരാത്രി, ഹണിമൂണ്, കഴുകന്, താളം തെറ്റിയ താരാട്ട് തുടങ്ങിയവയാണ് രാജിന്റെ മികച്ച ചിത്രങ്ങള്.\nശിവാജി ഗണേശനും ചന്ദ്രബാബുവും അഭിനയിച്ച ചിരിക്കുടുക്കയുടെ തമിഴ് റീമേക്ക് തുള്ളിയോടും പുള്ളിമാന് എന്നിവയാണ് രാജിന്റെ തമിഴ് ചിത്രങ്ങള്. ഹരിഹരന്, ഐ വി ശശി, പി ചന്ദ്രകുമാര്, രാജശേഖരന് തുടങ്ങിയവര് എ ബി രാജിന്റെ ശിഷ്യരാണ്.\nആലപ്പുഴ സ്വദേശി ഭാഗ്യനാഥപിള്ളയുടെയും രാജമ്മയുടെയും അഞ്ചുമക്കളില് നാലാമനാണ്. ജനനം: 1929ല് മധുരയില്. തമിഴ്നാട്ടിലെ വിവിധ സ്ഥലങ്ങളിലായിരുന്നു വിദ്യാഭ്യാസം. ഭാര്യ സരോജിനി 1993ല് അന്തരിച്ചു. മൂന്നു മക്കള്- ജയപാല്, മനോജ്, ഷീല (ശരണ്യ എന്നറിയപ്പെടുന്ന തമിഴ്-മലയാള നടി).\nകുറ്റിക്കാട്ടു ഹൗസ്, ചങ്ങമ്പുഴ നഗര് പി.ഒ., കൊച്ചി-682 033. ഫോണ് : 0484-2577748, 2575910. കൂടുതല് വിവരങ്ങള് പിന്നീട് ചേര്‍ക്കുന്നതാണ്.\nടി.സി. 49/1119(5), മിത്രപുരം ലയിന്-1, മണക്കാട്, തിരുവനന്തപുരം-2. കൂടുതല് വിവരങ്ങള് പിന്നീട് ചേര്‍ക്കുന്നതാണ്\nനാലു ചിത്രങ്ങള് സംവിധാനം ചെയ്തു. രഘുവംശം, അച്ചാരം അമ്മിണി ഓശാരം ഓമന, ആദ്യപാഠം, മല്ലനും മാതേവനും. മികച്ച ഹാസ്യനടനുള്ള സംസ്ഥാന അവാര്‍ഡ് രണ്ടുതവണയും സഹനടനുള്ള അവാര്‍ഡ് ഒരുതവണയും ലഭിച്ചു. സിനിമാഹാസ്യത്തെ മുന്‍നിരയിലേക്ക് കൊണ്ടുവന്ന് നായകനിരയില് സ്ഥാനം നേടിക്കൊടുക്കുകയും ചെയ്തത് അടൂര് ഭാസിയാണ്.\nഹാസ്യസമ്രാട്ട് ഇ വി കൃഷ്ണപിള്ളയുടെ നാലാമത്തെ മകന് . സി വി രാമന്‍പിള്ളയുടെ മകള് മഹ്വേരി അമ്മയാണ് മാതാവ്. ജനനം: 1927. യഥാര്‍ത്ഥപേര് കെ ഭാസ്ക്കരന്‍നായര് . തിരുവനന്തപുരം എം ജി കോളേജില്‍നിന്ന് ഇന്‍റര്‍മീഡിയറ്റ് പാസ്സായി. തുടര്‍ന്ന് ടെക്സ്റ്റൈല് ടെക്നോളജിയില് ഡിപ്ലോമ എടുത്തു.\nസമകാലിക മലയാളം സംവിധായകരില് രാജ്യാന്തര പ്രശ്സ്തനും പ്രഗത്ഭനുമായ അടൂര് ഗോപാലകൃഷ്ണന്റെ ആദ്യ സിനിമയായ സ്വയംവരം പുറത്തുവന്നത് 1972ലാണ്. തുടര്‍ന്ന് വന്ന ഓരോ ചിത്രവും ദേശീയവും അന്തര്‍ദേശിയവുമായ നിരവധി ബഹുമതികള് കരസ്ഥമാക്കി. മലയാള സിനിമയില് ദാദാസാഹേബ് ഫാല്‍ക്കേ അവാര്‍ഡ് ലഭിച്ച ഏക ചലച്ചിത്ര പ്രവര്‍ത്തകനും അടൂര് ഗോപാലകൃഷ്ണനാണ്.\nബ്ളാക്ക് ആന്റ് വൈറ്റില് സാക്ഷാത്ക്കരിച്ച സ്വയംവരം അക്കൊല്ലത്തെ മികച്ച സംവിധായകനും മികച്ച ചിത്രത്തിനും മികച്ച നടിക്കു (ശാരദ)മുള്ള ദേശീയ അവാര്‍ഡ് കരസ്ഥമാക്കി. അഞ്ചുവര്‍ഷം കഴിഞ്ഞ് ഗോപിയെ നായകനാക്കി കൊടിയേറ്റം സംവിധാനംചെയ്തു. മികച്ച നടനുള്ള ദേശീയ അവാര്‍ഡും മികച്ച പ്രാദേശിക ചിത്രത്തിനുള്ള ദേശീയ അവാര്‍ഡും കൊടിയേറ്റം നേടി. പിന്നീട് 1995ല് കഥാപുരുഷനും മികച്ച ചിത്രത്തിനുള്ള ദേശീയ അവാര്‍ഡ് നേടി. എലിപ്പത്തായം (1981), മുഖാമുഖം (1984), അനന്തരം (1987), മതിലുകള് (1989), വിധേയന് (1993), കഥാപുരുഷന് (1995), നിഴല്‍ക്കുത്ത് (2002), നാലുപെണ്ണുങ്ങള് (2007), ഒരുപെണ്ണും രണ്ടാണും (2008) എന്നീ ചിത്രങ്ങള് സംവിധാനംചെയ്തു.\nഎലിപ്പത്തായം, മുഖാമുഖം, മതിലുകള്, വിധേയന്, നിഴല്‍ക്കുത്ത് എന്നിവ മികച്ച പ്രാദേശിക ചിത്രങ്ങള്‍ക്കുള്ള ബഹുമതി കരസ്ഥമാക്കി. അടൂരിന്റെ മതിലുകളിലെയും വിധേയനിലെയും അഭിനയത്തിനാണ് മമ്മൂട്ടിക്ക് രണ്ടുതവണ മികച്ച നടനുള്ള ദേശീയ അവാര്‍ഡ് ലഭിച്ചത്. ഒരുപെണ്ണും രണ്ടാണും 2008ലെ മികച്ച സംവിധായകനുള്ള കേരളചലച്ചിത്ര അവാര്‍ഡ് നേടി. എലിപ്പത്തായത്തിന്റെയും മുഖാമുഖത്തിന്റെയും തിരക്കഥകള്, കല്‍ക്കട്ടയിലെ സീഗള്‍ബുക്സ് ഇംഗ്ളീഷില് പ്രസിദ്ധീകരിച്ചിട്ടുണ്ട്.\nകേരളത്തിന്റെ സാമൂഹിക മാറ്റങ്ങളുടെ ചരിത്രപരമായ പശ്ചാത്തലത്തിലാണ് എലിപ്പത്തായവും മുഖാമുഖവും മതിലുകളും ഒരുക്കിയത്. ഫ്യൂഡല് വ്യവസ്ഥിതിയുടെ തകര്‍ച്ചയാണ് എലിപ്പത്തായത്തിന്റെ പ്രമേയം. ഈ ചിത്രത്തിന് ബ്രിട്ടീഷ് ഫിലിം ഇന്‍സ്റ്റിറ്റ്യൂട്ടിന്റെ അംഗീകാരം ലഭിച്ചു. മുഖാമുഖത്തിലും മതിലുകളിലും കമ്യൂണിസ്റ്റ് പ്രസ്ഥാനത്തിന്റെ വളര്‍ച്ചയും അപചയവും വിഷയമാക്കി. ചോള ഹെറിറ്റേജ്, കൃഷ്ണനാട്ടം, യക്ഷഗാനം, ഗുരു ചെങ്ങന്നൂര് പാസ്റ്റ് ഇന് പെര്‍സ്പെക്ടീവ് കലാമണ്ഡലം ഗോപി, കൂടിയാട്ടം, കലാമണ്ഡലം രാമന്‍കുട്ടിനായര് , തുടങ്ങിയ ഡോക്യുമെന്ററികളും അടൂര് ഒരുക്കിയിട്ടുണ്ട്. സിനിമയുടെ ലോകം, സിനിമാനുഭവം എന്നീ പുസ്തകങ്ങളും രചിച്ചു.\nകഥകളിക്കുവേണ്ടി ജീവിതം സമര്‍പ്പിച്ച ഒരു കുടുംബത്തില് 1941ലാണ് അടൂര് ഗോപാലകൃഷ്ണന് ജനിച്ചത്. എട്ടാം വയസ്സില് അഭിനേതാവായി അരങ്ങിലെത്തി. 1960ല് ഗാന്ധിഗ്രാം ഗ്രാമീണ സര്‍വ്വകലാശാലയില്‍നിന്ന് ബിരുദം നേടി. ഇരുപതിലേറെ നാടകങ്ങള് ഒരുക്കി. അതിലൊന്നിന്റെ രചനയും നിര്‍വ്വഹിച്ചു. സാമ്പിള് സര്‍വ്വേയിലെ ഉദ്യോഗം രാജിവച്ചാണ് പൂന ഫിലിം ആന്റ് ടെലിവിഷന് ഇന്‍സ്റ്റിറ്റ്യൂട്ടില് ചേര്‍ന്നത്. അവിടെനിന്ന് 1965ല് ബിരുദം നേടി. സഹപാഠികളുമായി ചേര്‍ന്ന് അക്കൊല്ലംതന്നെ തിരുവനന്തപുരത്ത് ചിത്രലേഖ ഫിലിം സൊസൈറ്റിക്ക് രൂപം നല്‍കി. ചിത്രലേഖാ സ്റ്റുഡിയോ ആരംഭിക്കുകയുംചെയ്തു. സൊസൈറ്റിയുടെ പ്രസിഡന്റ് അടൂരായിരുന്നു. ആദ്യഘട്ടത്തില് എ ഗ്രേറ്റ് ഡേ എന്ന ഹ്രസ്വചിത്രവും ആന്‍ഡ് മാന് ക്രിയേറ്റഡ്, ഡേഞ്ചര് അറ്റ് യുവര് ഡോര്‍സ്റ്റെപ്പ്, ടുവേര്‍ഡ്സ്, നാഷണല് എസ്ടിഡി തുടങ്ങിയ ഡോക്യുമെന്ററികളും അടൂര് നിര്‍മ്മിച്ചു. കാമുകി എന്ന പേരില് ഒരു ഫീച്ചര് ഫിലിം ഒരുക്കിയെങ്കിലും പൂര്‍ത്തിയായില്ല. ഭാര്യ: സുനന്ദ. മകള്: അശ്വതി, ഇന്ത്യന് പോലീസ് സര്‍വ്വീസിലാണ്. അശ്വതിയുടെ ഭര്‍ത്താവ് ഐപിഎസ് കേഡറിലാണ്.\nഫോണ് : 084-2791163. കൂടുതല് വിവരങ്ങള് പിന്നീട് ചേര്‍ക്കുന്നതാണ്\nഫോണ് : 94471 11834. കൂടുതല് വിവരങ്ങള് പിന്നീട് ചേര്‍ക്കുന്നതാണ്\nഅഷ്റഫ് മന്‍സില്, സീ വ്യൂ വാര്‍ഡ്, ആലപ്പുഴ. ഫോണ് :0471-550188, 0477-2243409,\n93494 10134. കൂടുതല് വിവരങ്ങള് പിന്നീട് ചേര്‍ക്കുന്നതാണ്\nകാര്‍മല് കോംപ്ലക്സ്, 320, നടേശ നഗര് , വിരുഗമ്പാക്കം, മദ്രാസ് - 600 092\n22 News Items found. Page 1 of 3


ബിരുദ സീറ്റ് കുറവ്; കാലിക്കറ്റ് സര്‍വകലാശാലയിലേക്ക് കാംപസ് ഫ്രണ്ട് മാര്‍ച്ച് നടത്തി\nSun Mar 24 2019 23:07:29 GMT+0530 (IST)\nതേഞ്ഞിപ്പലം : കാലിക്കറ്റ് യൂണിവേഴ്‌സിറ്റിയില് സീറ്റില്ലാത്ത കാരണത്താല് ഉപരിപഠനത്തിനു കഴിയാത്ത അരലക്ഷത്തിലധികം വിദ്യാര്ഥികളുടെ കാര്യത്തില് സര്‍ക്കാര് മറുപടി പറയണമെന്ന് കാംപസ് ഫ്രണ്ട് ദേശീയ ജനറല് സെക്രട്ടറി ടി അബ്ദുല് നാസര്. കാംപസ് ഫ്രണ്ട് നടത്തിയ കാലിക്കറ്റ് യൂണിവേഴ്‌സിറ്റി മാര്‍ച്ച് ഉദ്ഘാടനം ചെയ്യുകയായിരുന്നു അദ്ദേഹം.\nനിലവിലുള്ള സീറ്റിനെക്കാള് കൂടുതല് പേര് അപേക്ഷ നല്‍കിയിട്ടും വേണ്ട നടപടികള് മനപൂര്‍വം എടുക്കാതെ ഇരുന്നതിലൂടെ വിദ്യാര്‍ഥികളെ വഞ്ചിക്കുകയാണ് സര്‍ക്കാര് ചെയ്തത്. ഓരോ വര്‍ഷവും നിയമപരമായി സീറ്റ് വര്‍ധിപ്പിക്കാന് സിന്ഡിക്കേറ്റിന് അനുമതി ഉണ്ടായിരിക്കെ നടപടി സ്വീകരിക്കാതിരുന്നതിലൂടെ കുറ്റകരമായ അനാസ്ഥയാണ് ഉണ്ടായിരിക്കുന്നത്. മലപ്പുറത്തെ കുട്ടികള് കോപ്പി അടിച്ചാണ് ജയിക്കുന്നത് എന്നു പറഞ്ഞ ആളുകളുടെ പിന്മുറക്കാരാണ് സിന്ഡിക്കേറ്റില് വന്നിരുന്നു മലബാറില് സീറ്റ് വര്‍ധനവ് വേണ്ടെന്നു പറയുന്നത്. പുറത്തായ വിദ്യാര്‍ഥികളുടെ കാര്യത്തില് എന്ത് മറുപടിയാണ് അധികൃതര്‍ക്ക് പറയാണുള്ളതെന്ന് വ്യക്തമാക്കണം. സീറ്റ് വര്‍ധിപ്പിച്ച് വേണ്ട നടപടികള് സ്വീകരിക്കണമെന്നും നാസര് ആവശ്യപ്പെട്ടു.\nസര്‍വകലാശാല പരിസരത്ത് നിന്നും ആരംഭിച്ച മാര്‍ച്ച് യൂണിവേഴ്‌സിറ്റി എ. ഡി ബ്ലോക്കിന് സമീപം പോലീസ് തടഞ്ഞു. സംസ്ഥാന ട്രഷറര് ഷഫീക് കല്ലായി, സംസ്ഥാന സമിതി അംഗങ്ങളായ പി.വി ഷഫീഖ് തൃശൂര്, ഫായിസ് കാണിച്ചേരി ജില്ലാ ഭാരവാഹികളായ ടി.മുഹമ്മദ് ഷഫീക്, അര്‍ഷക് വാഴക്കാട്, കെ.ഐ ഇസ്മയില്, നൗഫല് വെട്ടിച്ചിറ, ഫസല് പി, ഫാത്തിമ ഷെറിന്, ജസീല ജബിന്, സന ജയ്ഫര്, സുഹാന പി.കെ നേതൃത്വം നല്‍കി


4malayalees - കുടുംബത്തെ കൊലപ്പെടുത്തി കാമുകനൊപ്പം മുംബൈയ്ക്ക് കടക്കാനായിരുന്നു സൗമ്യയുടെ പദ്ധതി ; ഹോം നഴ്‌സ് ജോലി ശരിയായെന്ന് പറഞ്ഞ് വിശ്വസിപ്പിച്ചു ; എന്നാല് അവസാന നിമിഷം പദ്ധതികള് പൊളിഞ്ഞു\nകാമുകനുമൊത്തുള്ള തന്റെ പുതിയ ജീവിതത്തിന് തടസമായി നിന്ന മാതാപിതാക്കളെയും മക്കളെയും ഒന്നൊന്നായി വിഷം നല്‍കി കൊലപ്പെടുത്തിയശേഷം മുംബൈയിലേക്ക് കടക്കാനായിരുന്നു സൗമ്യയുടേയും കാമുകന്റേയും പദ്ധതി. കാര്യങ്ങള് കൃത്യമായി പ്ലാന് ചെയ്തശേഷമായിരുന്നു സൗമ്യ കൊലപാതകങ്ങള് ഓരോന്നായി നടത്തിയത്. ഓരോ കൊലപാതകത്തിനുശേഷവും താന് സുരക്ഷിതയാണെന്ന തിരിച്ചറിവാണ് മറ്റുള്ളവരെയും വക വരുത്താനുള്ള ധൈര്യം സൗമ്യക്ക് നല്‍കിയത്. പിതാവ് കുഞ്ഞിക്കണ്ണന്‍മരിച്ചശേഷം സൗമ്യ അയല്‍ക്കാരെ കൈയ്യിലെടുത്തു. കുടുംബാംഗങ്ങളുടെ മരണം തന്നെ മാനസികമായി തളര്‍ത്തിയിരിക്കുന്നു. ഇതില് നിന്നെല്ലാം ഒരു മോചനം അത്യാവശ്യമാണ് അതിന് സഹായകമായി തീരുന്ന രീതിയില് തനിക്ക് ഒരു ഹോംനേഴ്‌സിന്റെ ചാന്‍സ് വന്നിട്ടുണ്ടെന്ന് അയല്‍ക്കാരെ പറഞ്ഞു വിശ്വസിപ്പിച്ചു. കുടുംബാംഗങ്ങളുടെ വേര്‍പാടില് ദുഃഖിച്ചിരിക്കുന്ന നിനക്ക് ഒരു മാറ്റം അത്യാവശ്യമാണെന്ന് അയല്‍ക്കാരും പറഞ്ഞു. ഇതുവരെ സൗമ്യയുടെ പദ്ധതി കൃത്യമായി വിജയിക്കുകയായിരുന്നു. എന്നാല് ഒറ്റ രാത്രി കൊണ്ടുതന്നെ കാര്യങ്ങള് മാറിമറിഞ്ഞു.\nമുംബൈയില് ഒരു ജോലി ശരിയായിട്ടുണ്ടെന്ന കാര്യം സൗമ്യ അയല്‍ക്കാരെ അറിയിച്ച ദിവസം രാത്രിയാണ് നാട്ടുകാരായ യുവാക്കള് ഒരു യുവാവിനെ രാത്രി സൗമ്യയുടെ വീടിന് അടുത്തുവച്ച് കാണുന്നത്.സൗമ്യയുടെ വീട്ടില് നിന്ന് ഇറങ്ങിവന്ന ഇയാള് യുവാക്കള്‍ക്ക് പിടികൊടുക്കാതെ ഓടിയൊളിക്കുകയായിരുന്നു.\nസൗമ്യയുടെ ദുര്‍നടത്തം നാട്ടുകാര്‍ക്ക് മനസിലായി. ഇതോടെ ബന്ധുക്കളിലൊരാള് സൗമ്യയെ സംശയമുണ്ടെന്ന് കാണിച്ചു പോലീസിനെ സമീപിച്ചു. നാട്ടുകാരുംതങ്ങളുടെ സംശയം തുറന്നു പറഞ്ഞതോടെ സൗമ്യ തന്ത്രപൂര്‍വം മുംബൈ യാത്ര ഒഴിവാക്കി.എന്നാല് കുരുക്ക് പിന്നീട് മുറുകുകയായിരുന്നു.


പഞ്ചവത്സര പദ്ധതിയില് കേന്ദ്രവുമായി ഏറ്റുമുട്ടലിനില്ല: മുഖ്യമന്ത്രി • Suprabhaatham\nപഞ്ചവത്സര പദ്ധതിയില് കേന്ദ്രവുമായി ഏറ്റുമുട്ടലിനില്ല: മുഖ്യമന്ത്രി\nതിരുവനന്തപുരം: കേന്ദ്ര സര്‍ക്കാര് നീതി ആയോഗുമായി മുന്നോട്ടുപോകുമ്പോള് പഞ്ചവത്സര പദ്ധതിയുടെ പേരില് കേന്ദ്രവുമായി യാതൊരു വിധ ഏറ്റുമുട്ടലിനും സംസ്ഥാന സര്‍ക്കാരില്ലെന്ന് മുഖ്യമന്ത്രി പിണറായി വിജയന്. പുനഃസംഘടിപ്പിക്കപ്പെട്ട സംസ്ഥാന ആസൂത്രണ ബോര്‍ഡിന്റെ പ്രഥമ യോഗം ബോര്‍ഡ് ചെയര്‍മാന് കൂടിയായ മുഖ്യമന്ത്രിയുടെ അധ്യക്ഷതയില് ചേര്‍ന്ന ശേഷം മാധ്യമ പ്രവര്‍ത്തകരോട് സംസാരിക്കുകയായിരുന്നു അദ്ദേഹം. കേന്ദ്രസര്‍ക്കാര് രാജ്യത്ത് പഞ്ചവത്സര പദ്ധതി വേണ്ടെന്നു വച്ചെങ്കിലും കേരളത്തിന് അങ്ങനെ ചിന്തിക്കാന് കഴിയില്ല. പഞ്ചവത്സര പദ്ധതി സംസ്ഥാനത്തിന് ആവശ്യമാണെന്നും പിണറായി പറഞ്ഞു. നീതി ആയോഗുമായി ബന്ധപ്പെട്ട പദ്ധതികള് നടപ്പിലാക്കുന്നതിന് സംസ്ഥാനത്തിന് യാതൊരു പ്രയാസവുമില്ല. നല്ല കാര്യങ്ങള് അവര് പറഞ്ഞാല് അതനുസരിച്ച് പദ്ധതിക്ക് രൂപം നല്‍കാനും മടിയില്ലെന്നും മുഖ്യമന്ത്രി പറഞ്ഞു.\nസംസ്ഥാനത്തെ വലിയ തോതില് വികസനത്തിലേക്ക് നയിക്കുന്ന രീതിയില് 13ാം പഞ്ചവത്സരപദ്ധതി തയാറാക്കാനുള്ള നടപടികള് ആരംഭിച്ചു. തൊഴില്‍രംഗം, സാമൂഹ്യനീതിയില് അധിഷ്ഠിതമായ വികസനം തുടങ്ങിയവയില് ഊന്നല് നല്‍കും.\nപദ്ധതി തയാറാക്കുന്നതിന് മുന്നോടിയായി വിവിധ മേഖലകളില് വര്‍ക്കിങ് ഗ്രൂപ്പുകള് രൂപീകരിക്കാന് ആസൂത്രണ ബോര്‍ഡ് യോഗം തീരുമാനിച്ചിട്ടുണ്ട്. രണ്ടുലക്ഷം കോടി രൂപയുടെ പദ്ധതിയാണ് ലക്ഷ്യം വയ്ക്കുന്നത്.\nഅടങ്കല് സംബന്ധിച്ച അന്തിമ തീരുമാനം രണ്ടുമാസത്തിനുള്ളില് കൈക്കൊള്ളും. കേന്ദ്ര സ്‌കീമിന്റെ ഭാഗമായ തുക ഇതില്‍പ്പെടില്ല. കേന്ദ്രാവിഷ്‌കൃത പദ്ധതികളുടെ നടത്തിപ്പിന്റെ കാര്യത്തില് പ്രത്യേക ശ്രദ്ധയോടെ സംസ്ഥാനം നീങ്ങും. തൊഴിലുറപ്പ് പദ്ധതി, പട്ടികജാതി, പട്ടികവര്‍ഗ വിഭാഗങ്ങള്‍ക്കുള്ള പദ്ധതികള് തുടങ്ങിയവയ്ക്ക് പ്രത്യേക ശ്രദ്ധ നല്‍കണമെന്ന കേന്ദ്ര നിര്‍ദേശങ്ങള് പാലിക്കും.\nകേന്ദ്ര പദ്ധതികളുടെ നടത്തിപ്പിനു പുറമേയാണ് സംസ്ഥാനത്തിന്റെ പഞ്ചവത്സര പദ്ധതികള് വരുന്നത്. ഇവ രണ്ടും നടപ്പാക്കുന്നതിന് പ്രത്യേകിച്ച് പ്രയാസങ്ങളൊന്നുമില്ലെന്നും മുഖ്യമന്ത്രി വ്യക്തമാക്കി. പുതിയ അംഗങ്ങള് ഉള്‍പ്പെടെയുള്ള ഫുള് ബോര്‍ഡിന്റെ ആദ്യ സിറ്റിങ്ങാണ് ബോര്‍ഡ് ആസ്ഥാനത്ത് ചേര്‍ന്നത്.\nമുഖ്യമന്ത്രിക്കു പുറമേ, മന്ത്രിമാരായ ഡോ. ടി.എം തോമസ് ഐസക്, ഇ ചന്ദ്രശേഖരന്, രാമചന്ദ്രന് കടന്നപ്പള്ളി, ചീഫ് സെക്രട്ടറി എസ്.എം വിജയാനന്ദ്, ആസൂത്രണ ബോര്‍ഡ് ഉപാധ്യക്ഷന് പ്രൊഫ. വി.കെ രാമചന്ദ്രന്, അനൗദ്യോഗിക അംഗങ്ങളായ കെ.എന് ഹരിലാല്, ഡോ. ബി ഇക്ബാല്, മൃദുല് ഈപ്പന്, ആര് രാമകുമാര്, ടി ജയരാമന്, കെ രവിരാമന്, മെമ്പര് സെക്രട്ടറി വി.എസ് സെന്തില്, ധനവകുപ്പ് അഡീ. ചീഫ് സെക്രട്ടറി കെ.എം എബ്രഹാം എന്നിവര് സംബന്ധിച്ചു.


ക്രിയാത്മകവീക്ഷണം എങ്ങനെ നിലനിറുത്താം? | അധ്യയനപ്പതിപ്പ്\nഅവിശ്വാസികളായ കുടുംബാംഗങ്ങളുടെ ഹൃദയത്തിൽ എത്തിച്ചേരുക\nആത്മത്യാഗമനോഭാവം എങ്ങനെ നിലനിറുത്താം?\nക്രിയാത്മകവീക്ഷണം എങ്ങനെ നിലനിറുത്താം?\nനിങ്ങൾക്കിടയിലെ പ്രായമായവരെ ബഹുമാനിക്കുക\nനിങ്ങളുടെ സംസാരം—“ഒരേസമയം ‘ഉവ്വ്’ എന്നും ‘ഇല്ല’ എന്നും” ആണോ?\nവീക്ഷാഗോപുരം (പഠനപ്പതിപ്പ്) | 2014 മാര്‍ച്ച് ക്രിയാത്മകവീക്ഷണം എങ്ങനെ നിലനിറുത്താം?\nക്രിയാത്മകവീക്ഷണം എങ്ങനെ നിലനിറുത്താം?\n“മനുഷ്യൻ ബഹുകാലം ജീവിച്ചിരിക്കുന്നു എങ്കിൽ അവൻ അതിൽ ഒക്കെയും സന്തോഷിക്കട്ടെ.”—സഭാ. 11:8.\nക്രിയാത്മകവീക്ഷണം നിലനിറുത്തുന്നതിന് തടസ്സമായേക്കാവുന്നത് എന്ത്?\nക്രിയാത്മകവീക്ഷണം നിലനിറുത്താൻ നമുക്ക് എങ്ങനെ ബൈബിൾ ഉപയോഗിക്കാനാകും?\nദരിദ്രയായ വിധവയുടെയും ഏലിയാവിന്‍റെയും 102-ാ‍ം സങ്കീർത്തനത്തിന്‍റെ എഴുത്തുകാരന്‍റെയും അനുഭവങ്ങൾ ക്രിയാത്മകവീക്ഷണം നട്ടുവളർത്താൻ നമ്മെ സഹായിക്കുന്നത് എങ്ങനെ?\n1. യഹോവയിൽനിന്നുള്ള ഏതെല്ലാം അനുഗ്രഹങ്ങൾ സന്തുഷ്ടരായിരിക്കാൻ നമ്മെ സഹായിക്കുന്നു?\nനമ്മൾ സന്തോഷമുള്ളവരായിരിക്കാൻ യഹോവ ആഗ്രഹിക്കുന്നു. സന്തുഷ്ടിയിലേക്കു നയിക്കുന്ന ധാരാളം അനുഗ്രഹങ്ങൾ അവൻ നമ്മുടെ മേൽ ചൊരിയുന്നു. അതിലൊന്നാണ് നാം ജീവനോടിരിക്കുന്നു എന്നത്. അതുകൊണ്ടാണ് സത്യാരാധനയിലേക്ക് നമ്മെ ആകർഷിച്ച ദൈവത്തെ സ്‌തുതിക്കാനായി നമ്മുടെ ജീവിതം വിനിയോഗിക്കാനാകുന്നത്. (സങ്കീ. 144:15; യോഹ. 6:44) നമ്മോടുള്ള സ്‌നേഹം സംബന്ധിച്ച് യഹോവ ഉറപ്പുനൽകുകയും അവനെ സേവിക്കുന്നതിൽ തുടരാൻ നമ്മെ സഹായിക്കുകയും ചെയ്യുന്നു. (യിരെ. 31:3;2കൊരി. 4:16) സമൃദ്ധമായ ആത്മീയാഹാരവും സ്‌നേഹമുള്ള സഹോദരവർഗവും അടങ്ങിയ ഒരു ആത്മീയപറുദീസ നാം ആസ്വദിക്കുന്നു. അതുകൂടാതെ, നമുക്കു ഭാവി സംബന്ധിച്ച് അമൂല്യമായൊരു പ്രത്യാശയുമുണ്ട്.\n2. ദൈവത്തിന്‍റെ ചില വിശ്വസ്‌തദാസർ ഏതു ചിന്തകളുമായി പൊരുതുന്നു?\n2 സന്തോഷിക്കുന്നതിന് ഈ കാരണങ്ങളെല്ലാമുണ്ടെങ്കിലും ദൈവത്തിന്‍റെ ചില വിശ്വസ്‌തദാസർ തങ്ങളെക്കുറിച്ചുതന്നെയുള്ള നിഷേധാത്മകചിന്തകളുമായി പൊരുതുന്നു. തങ്ങൾക്കോ തങ്ങളുടെ സേവനത്തിനോ യഹോവയുടെ മുമ്പാകെ മൂല്യമില്ലെന്ന് അവർ ചിന്തിച്ചേക്കാം. എപ്പോഴും നിഷേധാത്മകവികാരങ്ങൾ വെച്ചുപുലർത്തുന്നവർക്ക്, “ബഹുകാലം” സന്തോഷിക്കാനാകുമെന്ന ആശയം ഒരു മിഥ്യാസങ്കല്‌പമായി തോന്നിയേക്കും. ജീവിതം എന്നത് അന്ധകാരകാലങ്ങളുടെ ഒരു തുടർക്കഥയായി അവർക്കു അനുഭവപ്പെട്ടേക്കാം.—സഭാ. 11:8.\n3. നിഷേധാത്മകവികാരങ്ങൾ ഉടലെടുക്കാൻ എന്ത് ഇടയാക്കിയേക്കാം?\n3 നിരുത്സാഹമോ രോഗമോ വാർധക്യസഹജമായ പരിമിതികളോ ആയിരിക്കാം ചില സഹോദരങ്ങളിൽ നിഷേധാത്മകവികാരങ്ങൾ ഉടലെടുക്കാൻ കാരണം. (സങ്കീ. 71:9; സദൃ. 13:12; സഭാ. 7:7) അതിനുപുറമെ, ഹൃദയം കപടമുള്ളതാകയാൽ ദൈവം നമ്മിൽ സംപ്രീതനാണെങ്കിലും ഹൃദയം നമ്മെ കുറ്റപ്പെടുത്തിയേക്കാമെന്ന യാഥാർഥ്യം എല്ലാ ക്രിസ്‌ത്യാനികളും തിരിച്ചറിയേണ്ടതുണ്ട്. (യിരെ. 17:9; 1 യോഹ. 3:20) പിശാച് ദൈവദാസർക്കെതിരെ വ്യാജാരോപണങ്ങൾ ഉന്നയിക്കുന്നു. സാത്താന്‍റെ അത്തരം ചിന്തയുള്ളവർ അവിശ്വസ്‌തനായ എലീഫസ് പറഞ്ഞതുപോലെ ദൈവമുമ്പാകെ നാം മൂല്യമില്ലാത്തവരാണെന്നു ചിന്തിക്കാൻ ഇടയാക്കിയേക്കാം. ഇയ്യോബിന്‍റെ നാളിൽ ഉണ്ടായിരുന്ന അത്തരം നുണ ഇന്നും നിലവിലുണ്ട്.—ഇയ്യോ. 4:18, 19.\n4. ഈ ലേഖനത്തിൽ നാം എന്ത് പരിചിന്തിക്കും?\n4 ‘കൂരിരുൾതാഴ്‌വരയിൽ കൂടി നടക്കുന്നവരോടൊപ്പം’ താൻ ഉണ്ടാകുമെന്ന് തിരുവെഴുത്തുകളിലൂടെ യഹോവ വ്യക്തമാക്കുന്നു. (സങ്കീ. 23:4) യഹോവ നമ്മോടൊപ്പമായിരിക്കുന്ന ഒരു വിധം അവന്‍റെ വചനത്തിലൂടെയാണ്. അബദ്ധധാരണകളും നിഷേധാത്മകമായ ആശയങ്ങളും പോലെയുള്ള “കോട്ടകളെപ്പോലും തകർത്തുകളയാൻതക്ക ശക്തിയുള്ള ദൈവിക ആയുധ”മാണ് ബൈബിൾ. (2 കൊരി. 10:4, 5) അതുകൊണ്ട് ക്രിയാത്മകവീക്ഷണം നട്ടുവളർത്താനും നിലനിറുത്താനും ബൈബിൾ നമ്മെ എങ്ങനെ സഹായിക്കുമെന്ന് നമുക്കു പരിചിന്തിക്കാം. വ്യക്തിപരമായി പ്രയോജനം നേടാനും മറ്റുള്ളവരെ പ്രോത്സാഹിപ്പിക്കാനാകുന്ന വഴികൾ കണ്ടെത്താനും നിങ്ങൾക്കു സാധിച്ചേക്കും.\nക്രിയാത്മകവീക്ഷണം നട്ടുവളർത്താൻ ബൈബിൾ ഉപയോഗിക്കുക\n5. ക്രിയാത്മകവീക്ഷണമുള്ളവരായിരിക്കാൻ നാം എന്ത് പരിശോധന നടത്തേണ്ടതുണ്ട്?\n5 ക്രിയാത്മകവീക്ഷണം നട്ടുവളർത്താൻ നമ്മെ സഹായിക്കുന്ന ചില കാര്യങ്ങൾ അപ്പൊസ്‌തലനായ പൗലോസ് വിശദീകരിച്ചു. കൊരിന്ത്യസഭയിലുള്ളവരെ അവൻ ഇങ്ങനെ പ്രോത്സാഹിപ്പിച്ചു: “നിങ്ങൾ വിശ്വാസത്തിൽ നിലനിൽക്കുന്നുവോയെന്ന് പരിശോധിച്ചുകൊണ്ടിരിക്കുവിൻ.” (2 കൊരി. 13:5) “വിശ്വാസം” എന്നത്‌ബൈബിളിൽ വെളിപ്പെടുത്തിയിരിക്കുന്ന ക്രിസ്‌തീയവിശ്വാസങ്ങളുടെ ആകെത്തുകയാണ്. നമ്മുടെ വാക്കുകളും പ്രവൃത്തികളും ആ വിശ്വാസങ്ങൾക്കു ചേർച്ചയിലാണെങ്കിൽ നാം പരിശോധനയിൽ വിജയിച്ചിരിക്കുന്നു; “വിശ്വാസത്തിൽ നിലനിൽക്കുന്നു” എന്നു കാണിക്കുകയും ചെയ്യുന്നു. തീർച്ചയായും, നമ്മുടെ ജീവിതത്തിലെ എല്ലാ മണ്ഡലങ്ങളിലും മുഴുക്രിസ്‌തീയപഠിപ്പിക്കലുകളും നാം ബാധകമാക്കേണ്ടതുണ്ട്. അല്ലാതെ, ഏതെല്ലാം വിശ്വാസങ്ങൾ അനുസരിക്കണമെന്ന് നമ്മുടെ താത്‌പര്യമനുസരിച്ചു തിരഞ്ഞെടുക്കാനാവില്ല.—യാക്കോ. 2:10, 11.\n6. “വിശ്വാസത്തിൽ നിലനിൽക്കുന്നുവോയെന്ന്” നാം നമ്മെത്തന്നെ പരിശോധിക്കേണ്ടത് എന്തുകൊണ്ട്? (ലേഖനാരംഭത്തിലെ ചിത്രം കാണുക.)\n6 നിങ്ങൾ ഈ പരിശോധന നടത്താൻ മടിച്ചേക്കാം, പ്രത്യേകിച്ച് പരാജയപ്പെടുമെന്നു തോന്നിയാൽ. എന്നാൽ നമുക്ക് നമ്മെക്കുറിച്ചുള്ള അഭിപ്രായത്തെക്കാൾ പ്രധാനമാണ് യഹോവയ്‌ക്കു നമ്മെക്കുറിച്ചുള്ള അഭിപ്രായം. കാരണം യഹോവയുടെ ചിന്തകൾ നമ്മുടേതിനെക്കാൾ ഉയർന്നതാണ്. (യെശ. 55:8, 9) അവൻ തന്‍റെ ആരാധകരെ പരിശോധിക്കുന്നത് അവരെ കുറ്റപ്പെടുത്താനല്ല, മറിച്ച് അവരുടെ നല്ല ഗുണങ്ങൾ കണ്ടെത്തി സഹായിക്കാനാണ്. “നിങ്ങൾ വിശ്വാസത്തിൽ നിലനിൽക്കുന്നുവോയെന്ന്” പരിശോധിക്കാനായിദൈവവചനം ഉപയോഗിക്കുമ്പോൾ, ദൈവം നിങ്ങളെ വീക്ഷിക്കുന്നതുപോലെ നിങ്ങൾ നിങ്ങളെത്തന്നെ വീക്ഷിച്ചു തുടങ്ങും. ദൈവമുമ്പാകെ നിങ്ങൾ യോഗ്യതയില്ലാത്തവരാണെന്ന ഏതൊരു ചിന്തയും ഒഴിവാക്കിക്കൊണ്ട് ‘നിങ്ങൾ യഹോവയുടെ ദൃഷ്ടിയിൽ അമൂല്യരാണ്’ എന്ന ബൈബിളധിഷ്‌ഠിതമായ ഉറപ്പുള്ളവരായിരിക്കാൻ ഈ പരിശോധന സഹായിക്കും. ഇരുളടഞ്ഞ ഒരു മുറിയിലേക്കു സൂര്യകിരണങ്ങൾ കടന്നുവരുന്നതിനുവേണ്ടി ജനാലകൾ തുറക്കുന്നതുപോലൊരു അനുഭവമായിരിക്കും അത്.\n7. വിശ്വസ്‌തതയുടെ ബൈബിൾദൃഷ്ടാന്തങ്ങളിൽനിന്ന് നമുക്ക് എങ്ങനെ പ്രയോജനം നേടാനാകും?\n7 ഈ ആത്മപരിശോധന ഫലപ്രദമായി നടത്താനാകുന്ന ഒരു വിധംബൈബിളിൽ പരാമർശിച്ചിരിക്കുന്ന വിശ്വസ്‌തരായ ആളുകളുടെ ഉദാഹരണങ്ങൾ ധ്യാനിക്കുന്നതിലൂടെയാണ്. അവരുടെ സാഹചര്യങ്ങളോ വികാരങ്ങളോ നിങ്ങളുടേതുമായി താരതമ്യം ചെയ്‌തുകൊണ്ട് ആ സാഹചര്യത്തിൽ നിങ്ങൾ എങ്ങനെ പ്രവർത്തിക്കുമായിരുന്നെന്നു ചിന്തിക്കുക. നിങ്ങൾ “വിശ്വാസത്തിൽ നിലനിൽക്കുന്നുവോയെന്ന്” പരിശോധിക്കാൻ ബൈബിൾ എങ്ങനെ ഉപയോഗിക്കാനാകുമെന്നു വിശദമാക്കുന്ന മൂന്ന് ഉദാഹരണങ്ങൾ നോക്കാം. നിങ്ങളെക്കുറിച്ചുതന്നെ ഒരു ക്രിയാത്മകവീക്ഷണം നട്ടുവളർത്താനും ഇത് സഹായിക്കും.\n8, 9. (എ) ദരിദ്രയായ വിധവയുടെ സാഹചര്യങ്ങൾ എന്തായിരുന്നു? (ബി) എന്ത് നിഷേധാത്മകവികാരങ്ങൾ വിധവയ്‌ക്ക് ഉണ്ടായിരുന്നിട്ടുണ്ടാകാം?\n8 യെരുശലേം ആലയത്തിൽവെച്ച് യേശു ദരിദ്രയായ ഒരു വിധവയെ നിരീക്ഷിച്ചു. ആ വിധവയുടെ മാതൃക, പരിമിതികളുള്ളപ്പോൾപ്പോലും ഒരു ക്രിയാത്മകവീക്ഷണം നിലനിറുത്താൻ നമ്മെ സഹായിക്കും. (ലൂക്കോസ് 21:1-4 വായിക്കുക.) വിധവയുടെ സാഹചര്യങ്ങളെക്കുറിച്ചു ചിന്തിക്കുക: ഭർത്താവിനെ നഷ്ടപ്പെട്ട ദുഃഖം അവൾ സഹിക്കേണ്ടിയിരുന്നു. അതു കൂടാതെ, അവിടത്തെ മതനേതാക്കന്മാർ അവളെപ്പോലുള്ള ബലഹീനരെ സഹായിക്കുന്നതിനു പകരം “വിധവമാരുടെ വീടുകൾ വിഴുങ്ങു”ന്നവരായിരുന്നു. അത്തരം മതനേതാക്കന്മാരുടെ അധീനതയിലുള്ള മതപരമായ അന്തരീക്ഷത്തിലും അവൾക്കു സഹിച്ചുനിൽക്കേണ്ടതുണ്ടായിരുന്നു. (ലൂക്കോ. 20:47) അവൾ വളരെ ദരിദ്രയായിരുന്നതിനാൽ രണ്ടു ചെറുതുട്ടുകൾ മാത്രമാണ് അവൾക്ക് ആലയത്തിൽ സംഭാവന നൽകാൻ സാധിച്ചത്; ഒരു കൂലിപ്പണിക്കാരന് ഏതാനും മിനിട്ടുകൊണ്ടു സമ്പാദിക്കാനാകുന്ന വേതനത്തിനു തുല്യമായ തുക.\n9 രണ്ടു ചെറുനാണയത്തുട്ടുകളുമായി ആലയപ്രാകാരത്തിൽ പ്രവേശിച്ചപ്പോൾ ആ വിധവയുടെ വികാരം എന്തായിരുന്നിരിക്കുമെന്നു ചിന്തിക്കുക. തന്‍റെ ഭർത്താവ് ജീവിച്ചിരുന്നപ്പോൾ തനിക്കു നൽകാൻ കഴിയുമായിരുന്നതിനെക്കാൾ എത്രയോ തുച്ഛമായ തുകയാണ് താനിപ്പോൾ നൽകാൻപോകുന്നതെന്ന് അവൾ ചിന്തിച്ചിട്ടുണ്ടാകുമോ? തനിക്കു മുമ്പു വന്നവർ നൽകുന്ന വലിയ സംഭാവനകൾ കണ്ടിട്ട് താൻ നൽകുന്നതു മൂല്യമില്ലാത്തതാണെന്നു ചിന്തിച്ചുകൊണ്ട് അവൾക്കു ജാള്യം തോന്നിക്കാണുമോ? അവൾക്ക് ഇത്തരം വികാരങ്ങൾ ഉണ്ടായിട്ടുണ്ടെങ്കിൽത്തന്നെ, സത്യാരാധനയ്‌ക്കുവേണ്ടി തനിക്കു ചെയ്യാൻ കഴിയുന്നത് അവൾ ചെയ്‌തു.\n10. ദൈവം വിധവയെ മൂല്യമുള്ളവളായി വീക്ഷിച്ചുവെന്ന് യേശു ചൂണ്ടിക്കാണിച്ചത് എങ്ങനെ?\n10 വിധവയും അവൾ നൽകിയ സംഭാവനയും യഹോവയ്‌ക്കു മൂല്യമുള്ളതാണെന്ന് യേശു ചൂണ്ടിക്കാണിച്ചു. “ഈ വിധവ മറ്റെല്ലാവരെക്കാളും (ധനികരായവരെക്കാളും) അധികം ഇട്ടിരിക്കുന്നു” എന്ന് യേശു പറഞ്ഞു. അവൾ ഇട്ട സംഭാവന മറ്റുള്ളവരുടേതുമായി കൂടിക്കലർന്നിട്ടുണ്ടാകുമെങ്കിലും അവളുടെ പ്രവൃത്തിയെ എടുത്തുപറഞ്ഞ് യേശു പ്രശംസിച്ചു. ആ രണ്ടു നാണയത്തുട്ടുകളും അതു നൽകിയ വ്യക്തിയും യഹോവയ്‌ക്ക് എത്ര അമൂല്യമാണെന്ന് പിന്നീടു പണം എണ്ണിത്തിട്ടപ്പെടുത്തിയവർ ചിന്തിച്ചിരിക്കില്ല. മറ്റുള്ളവർ എന്തു ചിന്തിച്ചു എന്നതോ വിധവ തന്നെത്തന്നെ എങ്ങനെ വീക്ഷിച്ചു എന്നതോ അല്ല, മറിച്ച് ദൈവത്തിന്‍റെ വീക്ഷണമാണ് യഥാർഥത്തിൽ പ്രധാനമായിരുന്നത്. നിങ്ങൾ വിശ്വാസത്തിൽ നിലനിൽക്കുന്നുവോ എന്നു പരിശോധിച്ചുനോക്കാൻ ഈ വിവരണം ഉപയോഗിക്കാനാകുമോ?\nദരിദ്രയായ വിധവയുടെ ദൃഷ്ടാന്തത്തിൽനിന്ന് എന്താണ് നിങ്ങൾക്കു പഠിക്കാനായത്? (8-10 ഖണ്ഡികകൾ കാണുക)\n11. ദരിദ്രയായ വിധവയുടെ വിവരണത്തിൽനിന്ന് നമുക്ക് എന്ത് പഠിക്കാനാകും?\n11 യഹോവയ്‌ക്കുവേണ്ടി എത്രത്തോളം നൽകാനാകുമെന്നത് നിങ്ങളുടെ സാഹചര്യങ്ങളെ ആശ്രയിച്ചിരിക്കും. പ്രായാധിക്യമോ ശാരീരികപരിമിതികളോ നിമിത്തം, സുവാർത്താവേലയിൽ പരിമിതമായ സമയമേ ചിലർക്കു ചെലവിടാനാകുന്നുള്ളൂ. തങ്ങളുടെ സേവനം മൂല്യമുള്ളതല്ലെന്ന് അവർ ചിന്തിക്കേണ്ടതുണ്ടോ? നിങ്ങൾക്ക് അത്രയധികം പരിമിതികളില്ലെങ്കിലും സേവനത്തിൽ നിങ്ങൾ ചെയ്യുന്ന കാര്യങ്ങൾ ദൈവത്തെ ആരാധിക്കാനായി ഓരോ വർഷവുംദൈവജനം ചെലവിടുന്ന സമയത്തിന്‍റെ ചെറിയൊരു ഭാഗം മാത്രമേ ആകുന്നുള്ളൂ എന്ന് നിങ്ങൾക്കു തോന്നിയേക്കാം. എന്നിരുന്നാലും യഹോവയ്‌ക്കായി ചെയ്യുന്ന ഓരോ പ്രവൃത്തിയും, പ്രത്യേകിച്ച് ബുദ്ധിമുട്ടേറിയ സാഹചര്യങ്ങളിൽ ചെയ്യുന്നവ, അവൻ നിരീക്ഷിക്കുകയും മൂല്യവത്തായി കരുതുകയും ചെയ്യുന്നുവെന്ന് ദരിദ്രയായ വിധവയുടെ വിവരണത്തിൽനിന്നു നാം മനസ്സിലാക്കുന്നു. കഴിഞ്ഞ വർഷം യഹോവയ്‌ക്കായി നിങ്ങൾ ചെയ്‌ത സേവനത്തെക്കുറിച്ച് ചിന്തിക്കുക. അതിൽ ഏതെങ്കിലുമൊരു മണിക്കൂറിനുവേണ്ടി നിങ്ങളുടെ ഭാഗത്തു പ്രത്യേകത്യാഗങ്ങൾ ആവശ്യമായി വന്നോ? അങ്ങനെയെങ്കിൽ ആ മണിക്കൂറിൽ നിങ്ങൾ അവനുവേണ്ടി ചെയ്‌ത കാര്യങ്ങൾ യഹോവ മൂല്യവത്തായി കാണുന്നുവെന്ന് ഉറപ്പുണ്ടായിരിക്കാനാകും. ദരിദ്രയായ വിധവയെപ്പോലെ യഹോവയുടെ സേവനത്തിൽ നിങ്ങളാലാവുന്നതെല്ലാം ചെയ്യുമ്പോൾ നിങ്ങൾ “വിശ്വാസത്തിൽ നിലനിൽക്കുന്നു”വെന്ന് ഉറപ്പാക്കാൻ ഈടുറ്റ അടിസ്ഥാനമുണ്ട്.\n“എന്‍റെ പ്രാണനെ എടുത്തുകൊള്ളേണമേ”\n12-14. (എ) നിഷേധാത്മകവികാരങ്ങൾ ഏലിയാവിനെ എങ്ങനെ ബാധിച്ചു? (ബി) അവന് അങ്ങനെ തോന്നാൻ കാരണം എന്തായിരിക്കാം?\n12 ഏലിയാവ് യഹോവയോടു ശക്തമായ വിശ്വാസമുണ്ടായിരുന്ന വിശ്വസ്‌തനായ ഒരു പ്രവാചകനായിരുന്നു. എന്നിട്ടും, അങ്ങേയറ്റം നിരുത്സാഹിതനായ ഒരു സാഹചര്യത്തിൽ, തന്നെ മരിക്കാൻ അനുവദിക്കണമെന്നു യഹോവയോട് ആവശ്യപ്പെട്ടുകൊണ്ട് അവൻ ഇങ്ങനെ പറഞ്ഞു: “ഇപ്പോൾ മതി, യഹോവേ, എന്‍റെ പ്രാണനെ എടുത്തുകൊള്ളേണമേ.” (1 രാജാ. 19:4) ഇത്തരം നിരാശ അനുഭവിച്ചിട്ടില്ലാത്തവർ, അവന്‍റെ “വാക്കുകൾ വിവേകശൂന്യമായിപ്പോയി” എന്നു പറഞ്ഞുകൊണ്ട് ഏലിയാവിന്‍റെ പ്രാർഥനയെ വിമർശിക്കാൻ മുതിർന്നേക്കാം. (ഇയ്യോ. 6:3, പി.ഒ.സി.) എന്നിരുന്നാലും, അവന്‍റെ വികാരങ്ങൾ യഥാർഥമായിരുന്നു. അതുകൊണ്ടുതന്നെ, മരിക്കാൻ ആഗ്രഹിച്ചതിൽ ഏലിയാവിനെ ശാസിക്കുന്നതിനു പകരം യഹോവ അവനെ സഹായിച്ചു.\n13 ഏലിയാവിന് മരിക്കണമെന്നു തോന്നിയത് എന്തുകൊണ്ടായിരിക്കാം? യഹോവയാണു സത്യദൈവം എന്നു തെളിയിച്ച ഒരു നിർണായകപരിശോധന ഏലിയാവിന്‍റെ നേതൃത്വത്തിൻകീഴിൽ ഇസ്രായേലിൽ നടന്നു കഴിഞ്ഞതേ ഉള്ളൂ. അത് 450 ബാൽപ്രവാചകന്മാർ വധിക്കപ്പെടുന്നതിന് ഇടയാക്കി. (1 രാജാ. 18:37-40) ഈ സാഹചര്യത്തിൽദൈവജനം നിർമലാരാധനയിലേക്കു തിരിച്ചുവരുമെന്ന് ഏലിയാവ് പ്രതീക്ഷിച്ചെങ്കിലും അതുണ്ടായില്ല. കൂടാതെ, ഏലിയാവിനെ വധിക്കാൻ താൻ ആസൂത്രണം ചെയ്യുകയാണെന്ന് ദുഷ്ടരാജ്ഞിയായ ഇസബേൽ അവനെ അറിയിച്ചു. ജീവരക്ഷയ്‌ക്കായി ഏലിയാവ് തെക്കോട്ട്, സമീപപ്രദേശമായ യെഹൂദയിലെ വരണ്ട മരുഭൂമിയിലേക്ക്, പലായനം ചെയ്‌തു.—1 രാജാ. 19:2-4.\n14 തന്‍റെ ചിന്തകളുമായി ഒറ്റയ്‌ക്ക് ഇരിക്കവെ, ഒരു പ്രവാചകനെന്ന നിലയിലുള്ള തന്‍റെ ദൗത്യം നിഷ്‌ഫലമായെന്ന് അവനു തോന്നി. അവൻ യഹോവയോട് ഇങ്ങനെ പറഞ്ഞു: “ഞാൻ എന്‍റെ പിതാക്കന്മാരെക്കാൾ നല്ലവനല്ലല്ലോ.” തന്‍റെ മരിച്ചുപോയ പൂർവികരുടെ പൊടിയും അസ്ഥിയും പോലെ തന്നെക്കൊണ്ട് യാതൊരു പ്രയോജനവുമില്ലെന്ന് അവനു തോന്നിയതായി ഈ വാക്കുകൾ സൂചിപ്പിക്കുന്നു. ഒരർഥത്തിൽ, അവൻ തന്‍റേതായ നിലവാരങ്ങൾവെച്ച് ആത്മപരിശോധന നടത്തിക്കൊണ്ട് താനൊരു പരാജയമാണെന്നും യഹോവയുടെയും മറ്റാരുടെയും മുമ്പാകെ തനിക്കു മൂല്യമില്ലെന്നും സ്വയം തീരുമാനിക്കുകയായിരുന്നു.\n15. താൻ തുടർന്നും ഏലിയാവിനെ മൂല്യമുള്ളവനായി കരുതുന്നുവെന്ന് ദൈവം ഉറപ്പുനൽകിയത് എങ്ങനെ?\n15 എന്നാൽ സർവശക്തൻ ഏലിയാവിനെ വ്യത്യസ്‌തമായൊരു വിധത്തിലാണു വീക്ഷിച്ചത്. ഏലിയാവ് ദൈവദൃഷ്ടിയിൽ മൂല്യമുള്ളവനായിത്തന്നെ തുടർന്നു. ആ യാഥാർഥ്യം സംബന്ധിച്ച് അവന് ഉറപ്പുനൽകുന്നതിന് യഹോവ നടപടികൾ സ്വീകരിച്ചു. ഏലിയാവിനെ ശക്തിപ്പെടുത്തുന്നതിനു ദൈവം ഒരു ദൂതനെ അയച്ചു. തുടർന്ന്, തെക്ക് ഹോരേബ് പർവതത്തിലേക്കുള്ള 40 ദിവസത്തെ പ്രയാണത്തിന് ആവശ്യമായ ഭക്ഷണവും വെള്ളവും യഹോവ നൽകി. കൂടാതെ, മറ്റ് ഇസ്രായേല്യരാരും യഹോവയോടു വിശ്വസ്‌തരായി നിലനിന്നില്ല എന്ന ഏലിയാവിന്‍റെ തെറ്റായ ചിന്താഗതി ദൈവം ദയാപൂർവം തിരുത്തി. ശ്രദ്ധേയമായി, ദൈവം അവനു പുതിയ നിയമനങ്ങൾ നൽകുകയും അവൻ അത് സ്വീകരിക്കുകയും ചെയ്‌തു. യഹോവയുടെ സഹായത്തിൽനിന്ന് ഏലിയാവ് പ്രയോജനം നേടി. പുതുക്കപ്പെട്ട ശക്തിയാർജിച്ച് ഒരു പ്രവാചകനെന്ന തന്‍റെ ദൗത്യത്തിലേക്ക് അവൻ മടങ്ങി.—1 രാജാ. 19:5-8, 15-19.\n16. ദൈവം നിങ്ങളെ പിന്തുണച്ചിരിക്കുന്ന ചില വിധങ്ങൾ ഏവ?\n16 വിശ്വാസത്തിൽ നിലനിൽക്കുന്നുവെന്ന് ഉറപ്പാക്കാനും ഒരു ക്രിയാത്മകവീക്ഷണം വളർത്തിയെടുക്കാനും ഏലിയാവിന്‍റെ അനുഭവം നിങ്ങളെ സഹായിക്കും. ആദ്യംതന്നെ, യഹോവ നിങ്ങളെ പിന്തുണച്ചിരിക്കുന്ന വഴികളെക്കുറിച്ചു ചിന്തിക്കുക. നിങ്ങൾക്കൊരു സഹായം ആവശ്യമായിവന്നപ്പോൾ ഒരുദൈവദാസൻ, ഒരുപക്ഷേ ഒരു മൂപ്പനോ പക്വതയുള്ള ഒരു ക്രിസ്‌ത്യാനിയോ, നിങ്ങളെ സഹായിച്ചിട്ടുണ്ടോ? (ഗലാ. 6:2) ബൈബിളിൽനിന്നും ക്രിസ്‌തീയപ്രസിദ്ധീകരണങ്ങളിൽനിന്നും സഭായോഗങ്ങളിൽനിന്നും നിങ്ങൾക്ക് ആത്മീയപരിപോഷണം ലഭിച്ചിട്ടുണ്ടോ? ഇതിലേതെങ്കിലും കരുതലുകളിൽനിന്ന് അടുത്ത പ്രാവശ്യം നിങ്ങൾ പ്രയോജനം നേടുമ്പോൾ സഹായത്തിന്‍റെ യഥാർഥ ഉറവിനെ തിരിച്ചറിഞ്ഞുകൊണ്ട് അവനൊരു കൃതജ്ഞതാപ്രാർഥന അർപ്പിക്കുക.—സങ്കീ. 121:1, 2.\n17. തന്‍റെ ദാസന്മാരിൽ യഹോവ മൂല്യമുള്ളതായി കാണുന്നത് എന്താണ്?\n17 രണ്ടാമതായി, നിഷേധാത്മകവീക്ഷണം വഞ്ചകമായിരിക്കാമെന്നു തിരിച്ചറിയുക. ദൈവം നമ്മെ എങ്ങനെ വീക്ഷിക്കുന്നു എന്നതാണ് പ്രധാനം. (റോമർ 14:4 വായിക്കുക.) അവനോടുള്ള നമ്മുടെ ഭക്തിയും വിശ്വസ്‌തയും യഹോവ മൂല്യമുള്ളതായി കാണുന്നു. അല്ലാതെ, നമ്മുടെ നേട്ടങ്ങൾ വെച്ചുകൊണ്ട് അവൻ നമ്മെ അളക്കുന്നില്ല. ഏലിയാവിന്‍റെ കാര്യത്തിൽ സത്യമായിരുന്നതുപോലെ, നിങ്ങൾ തിരിച്ചറിഞ്ഞിട്ടുള്ളതിലുമധികം നേട്ടങ്ങൾ യഹോവയുടെ സേവനത്തിൽ നിങ്ങൾ കൈവരിച്ചിട്ടുണ്ടാകും. സഭയിലെ ചിലരെ നിങ്ങൾ നല്ല രീതിയിൽ സ്വാധീനിച്ചിട്ടുണ്ടാകാം. അല്ലെങ്കിൽ വയലിൽ കണ്ടുമുട്ടിയ ചിലർ നിങ്ങളുടെ ശ്രമങ്ങളാൽ സത്യത്തിലേക്കു ആകർഷിതരായിട്ടുണ്ടാകാം.\n18. യഹോവയിൽനിന്ന് നിങ്ങൾക്കുള്ള നിയമനം എന്തിന്‍റെ തെളിവാണ്?\n18 അവസാനമായി, യഹോവയിൽനിന്നുള്ള ഓരോ നിയമനത്തെയും അവൻ നമ്മോടുകൂടെയുള്ളതിന്‍റെ തെളിവായി കാണുക. (യിരെ. 20:11) ഏലിയാവിനെപ്പോലെ, നിങ്ങളുടെ സേവനം ഫലകരമല്ലെന്നു തോന്നുന്നതിനാലോ ചില ആത്മീയലക്ഷ്യങ്ങൾ എത്തിപ്പിടിക്കാനാകുന്നില്ലെന്നു തോന്നുന്നതിനാലോ നിങ്ങൾ നിരുത്സാഹിതരായേക്കാം. എന്നാൽ ഇന്നു ലഭ്യമായിരിക്കുന്നതിൽവെച്ച് ഏറ്റവും വലിയ പദവി, അതായത്, സുവാർത്ത പ്രസംഗിക്കാനുംദൈവനാമം വഹിക്കാനും ഉള്ള പദവി, നമുക്ക് ഇപ്പോഴുമുണ്ട്. വിശ്വസ്‌തരായി നിൽക്കുക. അങ്ങനെ ചെയ്യുന്നെങ്കിൽ, യേശുവിന്‍റെ ഉപമകളിലൊന്നിൽ പറയുന്നത് നിങ്ങളുടെ കാര്യത്തിലും സത്യമാകും: “നിന്‍റെ യജമാനന്‍റെ സന്തോഷത്തിൽ പങ്കുചേരുക.”—മത്താ. 25:23.\n19. സങ്കീർത്തനം 102-ന്‍റെ എഴുത്തുകാരൻ ഏതു സാഹചര്യത്തെ നേരിട്ടു?\n19 സങ്കീർത്തനം 102-ന്‍റെ എഴുത്തുകാരൻ അങ്ങേയറ്റം ആശയറ്റ സാഹചര്യത്തിലായിരുന്നു. ശാരീരികവും വൈകാരികവും ആയി ശക്തമായ ക്ലേശങ്ങളാൽ വലയുകയായിരുന്ന ഒരു “അരിഷ്ടന്‍റെ” അവസ്ഥയായിരുന്നു അവന്‍റേത്. കൂടാതെ, തന്‍റെ പ്രശ്‌നങ്ങളെ നേരിടാനുള്ള ശക്തി അവന് ഇല്ലാതെയുമായി. (സങ്കീ. 102, മേലെഴുത്ത്) വേദനയിലും ഏകാന്തതയിലും തന്‍റെതന്നെ വികാരങ്ങളിലും അവൻ മുങ്ങിപ്പോയതായി അവന്‍റെ വാക്കുകൾ സൂചിപ്പിക്കുന്നു. (സങ്കീ. 102:3, 4, 6, 11) തന്നെ എടുത്ത് എറിഞ്ഞുകളയാൻ യഹോവ ആഗ്രഹിക്കുന്നതായി അവൻ വിശ്വസിച്ചു.—സങ്കീ. 102:10.\n20. നിഷേധാത്മകചിന്തകളുമായി പോരാടുന്ന ഒരു വ്യക്തിക്ക് പ്രാർഥന എങ്ങനെ ഗുണം ചെയ്‌തേക്കാം?\n20 എന്നിട്ടും, സങ്കീർത്തനക്കാരനു തന്‍റെ ജീവിതം യഹോവയെ സ്‌തുതിക്കാനായി തുടർന്നും ഉപയോഗിക്കാൻ കഴിഞ്ഞു. (സങ്കീർത്തനം 102:19-21 വായിക്കുക.) സങ്കീർത്തനം 102-ൽ കാണാൻ കഴിയുന്നതുപോലെ, വിശ്വാസത്തിൽ നിലനിൽക്കുന്നവർക്കും വേദനകൾ ഉണ്ടായേക്കാം; മറ്റൊന്നിലും ശ്രദ്ധിക്കാനാകാത്ത വിധം അവർ അത്ര വിഷമത്തിലായേക്കാം. “വീട്ടിന്മുകളിൽ തനിച്ചിരിക്കുന്ന കുരികിൽപോലെ” പ്രശ്‌നങ്ങൾ മാത്രമാണു തനിക്കു കൂട്ടെന്ന് സങ്കീർത്തനക്കാരനു തോന്നി. (സങ്കീ. 102:7) നിങ്ങൾക്ക് എപ്പോഴെങ്കിലും അങ്ങനെ തോന്നുന്നെങ്കിൽ, സങ്കീർത്തനക്കാരനെപ്പോലെ യഹോവയുടെ മുമ്പാകെ നിങ്ങളുടെ ഹൃദയം പകരുക. അരിഷ്ടാവസ്ഥയിലുണ്ടാകുന്ന നിഷേധാത്മകചിന്തകളുമായി പോരാടാൻ പ്രാർഥനയ്‌ക്ക് നിങ്ങളെ സഹായിക്കാനാകും. താൻ “അഗതികളുടെ പ്രാർത്ഥന കടാക്ഷിക്കയും അവരുടെ പ്രാർത്ഥന നിരസിക്കാതെയിരിക്കയും” ചെയ്യുമെന്നാണ് യഹോവയുടെ വാഗ്‌ദാനം. (സങ്കീ. 102:16) ആ വാഗ്‌ദാനത്തിൽ വിശ്വാസം അർപ്പിക്കുക.\n21. നിഷേധാത്മകവികാരങ്ങളുമായി പോരാടുന്ന ഒരു വ്യക്തിക്ക് ക്രിയാത്മകമായ വീക്ഷണം എങ്ങനെ നേടിയെടുക്കാനാകും?\n21 ക്രിയാത്മകമായ വീക്ഷണം നേടിയെടുക്കാൻ എങ്ങനെ കഴിയുമെന്നുകൂടി 102-ാ‍ം സങ്കീർത്തനം കാണിച്ചുതരുന്നു. യഹോവയുമായുള്ള തന്‍റെ ബന്ധത്തിലേക്കു ശ്രദ്ധതിരിച്ചുകൊണ്ടാണ് സങ്കീർത്തനക്കാരൻ അങ്ങനെ ചെയ്‌തത്. (സങ്കീ. 102:12, 27) പരിശോധനകളിൻമധ്യേ തന്‍റെ ജനത്തെ നിലനിറുത്താൻ യഹോവ അവരോടൊപ്പം എല്ലായ്‌പ്പോഴും ഉണ്ടായിരിക്കുമെന്ന അറിവിൽനിന്ന് അവൻ ആശ്വാസം കണ്ടെത്തി. ദൈവസേവനത്തിൽ നിങ്ങൾ ആഗ്രഹിക്കുന്നത്രയും ചെയ്യുന്നതിൽനിന്ന് നിഷേധാത്മകവികാരങ്ങൾ താത്‌കാലികമായി നിങ്ങളെ തടയുന്നെങ്കിൽ, അതേക്കുറിച്ചു പ്രാർഥിക്കുക. നിങ്ങളുടെ ക്ലേശങ്ങളിൽനിന്ന് അല്‌പം ആശ്വാസം നേടാൻ മാത്രമല്ല, ‘യഹോവയുടെ നാമം പ്രസ്‌താവിക്കപ്പെടേണ്ടതിന്നും’കൂടി നിങ്ങളുടെ പ്രാർഥന കേൾക്കാൻദൈവത്തോട് അഭ്യർഥിക്കുക.—സങ്കീ. 102:20, 21, ന്യൂ ഇൻഡ്യ ഭാഷാന്തരം.\n22. നമുക്ക് ഓരോരുത്തർക്കും യഹോവയെ എങ്ങനെ പ്രസാദിപ്പിക്കാനാകും?\n22 അതെ, നാം വിശ്വാസത്തിൽ നിലനിൽക്കുന്നെന്നും യഹോവയുടെ മുമ്പാകെ നാം മൂല്യമുള്ളവരാണെന്നും ബൈബിൾ ഉപയോഗിച്ച് നമുക്കു നമ്മെത്തന്നെ ബോധ്യപ്പെടുത്താനാകും. നിഷേധാത്മകവികാരങ്ങളോ നിരുത്സാഹമോ പൂർണമായി നീക്കംചെയ്യാൻ ഈ വ്യവസ്ഥിതിയിൽ നമുക്കു സാധിച്ചെന്നു വരില്ല എന്നതു ശരിയാണ്. എന്നിരുന്നാലും, ദൈവസേവനത്തിൽ വിശ്വാസത്തോടെ സഹിച്ചുനിന്നുകൊണ്ട് നമുക്ക് ഓരോരുത്തർക്കും യഹോവയെ പ്രസാദിപ്പിക്കാനും രക്ഷ നേടാനും സാധിക്കും.—മത്താ. 24:13.\n2014 മാര്‍ച്ച് മലയാളം\nവീക്ഷാഗോപുരം (പഠനപ്പതിപ്പ്) 2014 മാര്‍ച്ച് https://assetsnffrgf-a.akamaihd.net/assets/a/w/MY/20140315/wpub/w_MY_20140315_lg.jpg


രാവിലെ വെറുംവയറ്റില് വെള്ളം കുടിക്കുന്നത് ശീലമാക്കാം; ആരോഗ്യ ഗുണങ്ങള് ഏറെ | Vision News\nരാവിലെ വെറുംവയറ്റില് വെള്ളം കുടിക്കുന്നത് ശീലമാക്കാം; ആരോഗ്യ ഗുണങ്ങള് ഏറെ\nനമ്മുടെ ഓരോ ദിവസവും ആരോഗ്യവും നാം രാവിലെ ഉണരുന്നത് മുതൽ ചെയ്യുന്ന പ്രവർത്തികളെ ആശ്രയിച്ചിരിക്കും. രാവിലെ വെറും വയറ്റില് കുറച്ച് വെള്ളം കുടിക്കുന്നത് നല്ലൊരു ആരോഗ്യശീലമാണ്. ആരോഗ്യവിദഗ്ധര് അടക്കം ഇക്കാര്യം ചൂണ്ടിക്കാട്ടുന്നു. രാവിലെ വെറുംവയറ്റില് രണ്ടോ മൂന്നോ ഗ്ലാസ് വെള്ളം കുടിക്കാവുന്നതാണ്. ഇതുവഴി മലവിസര്‍ജ്ജനം കൂടുതല് സുഗമമാക്കുകയും ശരീരത്തില് നിന്നുള്ള മാലിന്യങ്ങളെ പുറന്തള്ളുന്ന പ്രക്രിയ മികച്ചതാക്കി മാറ്റുകയും ചെയ്യുന്നു. ചര്‍മ്മത്തിന് തിളക്കവും ഉന്മേഷവും നല്‍കും. ദഹനപ്രക്രിയയെ കൂടുതല് സഹായിക്കുകയും ഉദരരോഗങ്ങള് കുറയ്ക്കുകയും ചെയ്യും. ഇളം ചൂടുവെള്ളം കുടിക്കുന്നത് കൂടുതല് നല്ലത്. വെള്ളം വളരെ പതിയെ വേണം കുടിക്കാൻ.\nമനുഷ്യശരീരത്തില് 50 മുതല് 75 ശതമാനം വരെ ജലമാണ്. അതായത്, നമ്മുടെ ശരീരത്തിന്റെ മൂന്നില് രണ്ടു ഭാഗവും ജലമാണ്. അതുകൊണ്ടുതന്നെ വെള്ളം കുടിക്കുകയെന്നത്, ആരോഗ്യസംരക്ഷണത്തില് ഏറ്റവും പ്രധാനമാണ്. പല തരം തലവേദനയുടെയും കാരണം നിര്‍ജ്ജലീകരണമാണ്. രാവിലെ എഴുന്നേല്‍ക്കുമ്പോള് തലവേദന അനുഭവപ്പെടുന്നുണ്ടെങ്കില്, വെറുംവയറ്റിലെ വെള്ളംകുടി ശീലമാക്കുക. തലവേദന മാറികിട്ടും. ഒന്നോ രണ്ടോ ഗ്ലാസ് വെള്ളം കുടിച്ചുകൊണ്ട് ഒരു ദിവസം തുടങ്ങാനായാല്, അതുമൂലം ലഭിക്കുന്ന ഊര്‍ജ്ജം വളരെ വലുതായിരിക്കും. രാവിലെ എഴുന്നേറ്റാല് ഉടന്, വെള്ളം കുടിച്ചാല്, അത് ശരീരത്തിലെ ചയാപചയ പ്രവര്‍ത്തനങ്ങളെ വേഗത്തിലാക്കുകയും, ദഹനം അനായാസമാക്കുകയും ചെയ്യും.\nചര്‍മ്മത്തിന്റെ ആരോഗ്യത്തിന് വെള്ളംകുടി ഏറെ പ്രധാനമാണ്. വെള്ളംകുടി ശീലമാക്കിയാല്, ചര്‍മ്മത്തിന്റെ തിളക്കവും, മൃദുത്വവും കൂടും. വിഷരഹിത ശരീരത്തിന് വെള്ളംകുടി ഉത്തമമാണ്. നമ്മള് കഴിക്കുകയും, ശ്വസിക്കുകയും ചെയ്യുന്നതിലൂടെ ശരീരത്തില് പലതരം വിഷവസ്‌തുക്കള് അടിയുന്നു. നന്നായി വെള്ളംകുടിച്ചാല്, ഈ വിഷവസ്‌തുക്കളെ ശരീരത്തില്‍നിന്ന് പുറന്തള്ളാനാകും. ആരോഗ്യസംരക്ഷണത്തിന് വ്യായാമം ഉള്‍പ്പടെ പലതരം കാര്യങ്ങള് ചെയ്യുന്നവരുണ്ട്. എന്നാല് വെള്ളംകുടി ആരോഗ്യത്തിന് ഏറ്റവും പ്രധാനപ്പെട്ട കാര്യമാണെന്ന് അറിയുക. രാവിലത്തെ വെള്ളംകുടി ശീലമാക്കിയാല്, രോഗപ്രതിരോധശേഷി വര്‍ദ്ധിപ്പിക്കാനാകും.


കൊളംബിയന് കുളമ്പടി • Suprabhaatham\nസെനഗല്0- 1 കൊളംബിയ\nJune 29, 2018 | 12:37 am IST\nസമാറാ അരീന: അവസാന മത്സരത്തില് ജയം സ്വന്തമാക്കി കൊളംബിയ പ്രീക്വാര്‍ട്ടറിലേക്ക് യോഗ്യത നേടി. സെനഗലിനെ എതിരില്ലാത്ത ഒരു ഗോളിന് തോല്‍പിച്ചായിരുന്നു കൊളംബിയയുടെ പ്രീക്വാര്‍ട്ടര് പ്രവേശനം. ആദ്യ മത്സരത്തില് കൊളംബിയ ജപ്പാനോട് പരാജയപ്പെട്ടിരുന്നു. ഇതു കാരണമാണ് കൊളംബിയക്ക് മൂന്നാം മത്സരം വരെ കാത്തിരിക്കേണ്ടി വന്നത്. രണ്ടാം മത്സരത്തില് കൊളംബിയ പോളണ്ടിനെ പരാജയപ്പെടുത്തി കളിയിലേക്ക് തിരിച്ചു വന്നു.\nപ്രീക്വാര്‍ട്ടറിലേക്ക് യോഗ്യത നേടാന് സെനഗലിന് സമനില മതിയായിരുന്നെങ്കിലും നിര്‍ണായക മത്സരത്തില് സെനഗലിന് അടിപതറി. കളിയുടെ തുടക്കം മുതല് താളത്തിലുള്ള കളിയാണ് സെനഗല് പുറത്തെടുത്തതെങ്കിലും ഫിനിഷിങ്ങിലെ പിഴവ് പലപ്പോഴും സെനഗലിന് വിനയായി. അതിവേഗക്കാരായ സെനഗല് താരങ്ങല് പന്തുമായി മുന്നേറിയിരുന്നെങ്കിലും അലക്ഷ്യമായ പാസ് പലപ്പോഴും സെനഗലിന് ഗോളുകള് നിഷേധിച്ചു. ജയത്തില് കുറഞ്ഞതൊന്നും ആഗ്രഹിക്കാതെ ഇറങ്ങിയ കൊളംബിയ അര്‍ഹിച്ച ജയം സ്വന്തമാക്കിയാണ് പ്രീക്വാര്‍ട്ടറിലെത്തിയത്.\n74-ാം മിനുട്ടില് കൊളംബിയക്ക് അനുകൂലമായി ലഭിച്ച കോര്‍ണര് കിക്കില് നിന്നായിരുന്നു കൊളംബിയയുടെ ഗോള്. ബോക്‌സിലേക്കെത്തിയ പന്തിനെ യരി മിന ഹെഡറിലൂടെ പന്ത് വലയിലെത്തിച്ചു. സെനഗല് പല തവണ കൗണ്ടര് അറ്റാക്കുകള് നടത്തിയെങ്കിലും കൊളംബിയന് പ്രതിരോധവും ഗോള്‍കീപ്പര് ഓസ്പിനയും തടസമായി.\n75-ാം മിനുട്ടില് സെനഗല് മധ്യനിരയില് നിന്ന് ഒരു താരത്തെ പിന്‍വലിച്ച് അറ്റാക്കിങ്ങ് മിഡ്ഫീല്‍ഡറുടെ റോളില് ഒരു താരത്തെ ഇറക്കി എങ്ങനെയെങ്കിലും ഗോള് മടക്കാനുള്ള വഴികള് നോക്കി. പൊരുതി നോക്കിയിട്ടും സെനഗലിന് സമനില ഗോള് നേടാനാവാതെ വന്നതോടെ തോല്‍വിയുമായി സെനഗല് പുറത്തുപോയി. ഗ്രൂപ്പ് എച്ചില് ജപ്പാനും സെനഗലും പോയിന്റ് നിലയിലും ഗോള് ശരാശരിയിലും ഒരുമിച്ചായതിനാല് ഫെയര് പ്ലേ പരിഗണിച്ച് ജപ്പാനാണ് പ്രീക്വാര്‍ട്ടറിലേക്ക് യോഗ്യത നേടിയത്.


രാഷ്ട്രപതി: ഐക്യത്തിന് നീക്കം | Naidu chants consensus mantra, Mahajan follows suit - Malayalam Oneindia\nരാഷ്ട്രപതി: ഐക്യത്തിന് നീക്കം\nUpdated: Mon, Feb 4, 2013, 16:56 [IST]\nഹൈദരാബാദ്: രാഷ്ട്രപതി സ്ഥാനാര്‍ത്ഥിയുടെ കാര്യത്തില് അനിശ്ചിതത്വം നീക്കാന് എന്‍ഡിഎ അവസാനവട്ടശ്രമത്തില്. മത്സരമൊഴിവാക്കി, ഘടകകക്ഷികള്‍ക്കും പ്രതിപക്ഷപാര്‍ട്ടികള്‍ക്കും താല്പര്യമുള്ള ഒരു സ്ഥാനാര്‍ത്ഥിയെ കണ്ടെത്താനാണ് ഇപ്പോള് ബിജെപി ശ്രമം.\nപാര്‍ലമെന്ററികാര്യ മന്ത്രി പ്രമോദ്മഹാജന് ഹൈദരാബാദിലെത്തി, കഴിഞ്ഞ ദിവസം എന്‍ഡിഎയോഗത്തില് നിന്നും വിട്ടുനിന്ന തെലുഗുദേശം നേതാവ് ചന്ദ്രബാബുനായിഡുവിനെ കണ്ട് ചര്‍ച്ചനടത്തി. തെലുഗുദേശവുമായും പ്രതിപക്ഷപാര്‍ട്ടികളുമായും രാഷ്ട്രപതിസ്ഥാനാര്‍ത്ഥിയുടെ കാര്യത്തില് സമവായത്തിലെത്താന് കഴിയുമെന്ന് പ്രമോദ് മഹാജന് വ്യക്തമാക്കി.\nപ്രധാനമന്ത്രി എന്‍ഡിഎ ഘടകകക്ഷികളുമായി നിരന്തരം ബന്ധപ്പെട്ടുകൊണ്ടിരിക്കുകയാണ്. രാഷ്ട്രപതിസ്ഥാനാര്‍ത്ഥിയുടെ കാര്യത്തില് തനിക്ക് കടുംപിടുത്തമൊന്നുമില്ലെന്ന് ചന്ദ്രബാബു വ്യക്തമാക്കി. ഉപരാഷ്ട്രപതി കൃഷന്‍കാന്തിനെ രാഷ്ട്രപതിയാക്കാന് ചന്ദ്രബാബു ആഗ്രഹിക്കുന്നതായി നേരത്തെ പ്രചരണമുണ്ടായിരുന്നു.\nഞാന് പ്രധാനമന്ത്രിയുമായും ഇക്കാര്യം നാലഞ്ച് തവണ ചര്‍ച്ചചെയ്തിരുന്നു. അപ്പോഴെല്ലാം ഏതാനും പേരുകള് പരാമര്‍ശവിഷയമായി. എന്നാല് ഇക്കാര്യത്തില് അന്തിമതീരുമാനം വാജ്പേയിക്ക് വിട്ടുകൊടുത്തിരുന്നു. ഇക്കാര്യത്തില് പ്രധാനമന്ത്രി എപ്പോള് ആവശ്യപ്പെട്ടാലും താന് ദില്ലിയ്ക്ക് പോകാന് തയ്യാറാണ്.- ചന്ദ്രബാബുനായിഡു പറഞ്ഞു.\nഎന്‍ഡിഎയും തെലുഗുദേശവും തമ്മില് ധാരണയിലെത്തിയതിനു ശേഷം പ്രതിപക്ഷപാര്‍ട്ടികളെ കൂടി വിശ്വാസത്തിലെടുക്കുമെന്ന് പ്രമോദ്മഹാജന് പറഞ്ഞു. രാഷ്ട്രപതി സ്ഥാനത്തേക്ക് ഒരു സ്ഥാനാര്‍ത്ഥിയെ മാത്രം കൊണ്ടുവരുന്നത് നല്ലതാണെന്ന ധാരണയിലാണ് ഈ തീരുമാനമെന്നും അദ്ദേഹം പറഞ്ഞു.\nകോണ്‍ഗ്രസും മറ്റ് പ്രതിപക്ഷപാര്‍ട്ടികളും പി.സി. അലക്സാണ്ടറെ രാഷ്ട്രപതിയാക്കുന്നതിനോട് യോജിക്കുന്നില്ല. ഒന്നുകില് കെ.ആര്. നാരായണന് ഒരവസരം കൂടി നല്കുക അല്ലെങ്കില് അലക്സാണ്ടറൊഴികെ ഒരാളെ നിശ്ചയിക്കുക എന്നതാണ് കോണ്‍ഗ്രസിന്റെ ലൈന്. ഇക്കാര്യം കോണ്‍ഗ്രസ് വക്താവ് ജയപാല്‍റെഡ്ഡി നേരത്തെ വ്യക്തമാക്കിയിട്ടുണ്ട്. ഉപരാഷ്ട്രപതി കൃഷന്‍കാന്തിനെ രാഷ്ട്രപതിയാക്കണമെന്ന് ചന്ദ്രബാബു നായിഡു ശക്തമായി അഭിപ്രായപ്പെട്ടിട്ടുള്ളതാണ്. മത്സരമൊഴിവാക്കി, ഒരു സ്ഥാനാര്‍ത്ഥിയെ നിര്‍ത്തുക എന്ന എന്‍ഡിഎ മോഹം നടപ്പിലാകണമെങ്കില് ഇപ്പോഴത്തെ സാഹചര്യത്തില് ഉപരാഷ്ട്രപതി കൃഷന്‍കാന്തിന് തന്നെയായിരിക്കും കൂടുതല് സാധ്യത.\nകൂടുതൽ president വാർത്തകൾ\nനിയമസഭ തിരഞ്ഞെടുപ്പിനൊരുങ്ങി കോണ്‍ഗ്രസ്.. പുതിയ അധ്യക്ഷനെ നിയമിച്ചു\nജമ്മു കശ്മീരിൽ രാഷ്ട്രപതി ഭരണം നീട്ടി; നീട്ടിയത് ആറ് മാസത്തേക്ക്, സംവരണ ഭേദഗതി ബില്ലും പാസാക്കി!\nഅമിത് ഷാ അധ്യക്ഷ പദവി ഒഴിയില്ല!! വന് നീക്കവുമായി ബിജെപി!! ലക്ഷ്യം മൂന്ന് സംസ്ഥാനങ്ങള്\nആവശ്യം വന്നാൽ ബംഗാളിൽ രാഷ്ട്രപതി ഭരണം; മോദിയുമായി കൂടിക്കാഴ്ച നടത്തി ഗവർണർ ടിഎൻ ത്രിപാഠി!\nസൈന്യത്തെ രാഷ്ട്രീയവത്കരിക്കുന്നത് തടയണം; രാഷ്ട്രപതിക്ക് മുന് സൈനിക ഉദ്യോഗസ്ഥരുടെ കത്ത്\nമോദിയെ വിജയിപ്പിക്കാൻ ഗവർണറുടെ ആഹ്വാനം; നടപടി വേണമെന്ന് രാഷ്ട്രപതിയും, രാജിക്ക് സാധ്യത!\npresident indian president p c alexander sonia gandhi bjp nda


കേന്ദ്രത്തിനെതിരെ നടത്തിവന്ന ധർണ അവസാനിപ്പിച്ചു; മോദി രാജിവെച്ച് ഗുജറാത്തിലേക്ക് പോകണമെന്ന് മമത |\nകേന്ദ്രത്തിനെതിരെ നടത്തിവന്ന ധർണ അവസാനിപ്പിച്ചു; മോദി രാജിവെച്ച് ഗുജറാത്തിലേക്ക് പോകണമെന്ന് മമത\nപശ്ചിമ ബംഗാൾ മുഖ്യമന്ത്രി കേന്ദ്രസർക്കാരിനെതിരെ നടത്തിയ വന്ന സത്യഗ്രഹ സമരം അവസാനിപ്പിച്ചു. കൊൽക്കത്ത മെട്രോ സ്‌റ്റേഷന് മുന്നിൽ ഞായറാഴ്ച രാത്രി മുതലാണ് മമത ധർണ ആരംഭിച്ചത്. സുപ്രീം കോടതിയിൽ നിന്നും അനുകൂല വിധിയാണ് ഉണ്ടായതെന്ന് അവകാശപ്പെട്ടാണ് ധർണ അവസാനിപ്പിക്കുന്നത്.\nഭരണഘടനയുടെയും ജനാധിപത്യത്തിന്റെയും വിജയമാണിതെന്ന് മമത പറഞ്ഞു. ഈ വിഷയം ഉന്നയിച്ച് ഡൽഹിയിൽ സമരം ആരംഭിക്കും. സംസ്ഥാന ഏജൻസികൾ ഉൾപ്പെടെ എല്ലാ ഏജൻസികളെയും നിയന്ത്രിക്കാനാണ് കേന്ദ്രസർക്കാർ ശ്രമിക്കുന്നത്. പ്രധാനമന്ത്രി രാജിവെച്ച് ഗുജറാത്തിലേക്ക് പോകണമെന്നും മമത പറഞ്ഞു.\n← മുസ്ലിം ക്രിസ്ത്യൻ സംഘടനകളെ ഉൾപ്പെടുത്തി നവോത്ഥാന സംരക്ഷണ സമിതി വിപുലീകരിച്ചു\nരണ്ടാമതും വിവാഹിതയാകുന്നുവെന്ന് സ്ഥിരീകരിച്ച് സൗന്ദര്യ രജനികാന്ത്; വരൻ തമിഴിലെ യുവനടന് →


ഇങ്ങനെയും വിക്കറ്റ് പോകും! കൗതുകമായി ആമിറിന്റെ റണ്‍ഔട്ട് – Chandrika Daily\nBy chandrika Wednesday November 2, 2016 15:43 pm\nഇങ്ങനെയും വിക്കറ്റ് പോകും! കൗതുകമായി ആമിറിന്റെ റണ്‍ഔട്ട്\nദുബൈ: ക്രിക്കറ്റില് റണ്‍ഔട്ടുകള് സാധാരണമാണ്. എന്നാല് ഏവരെയും അമ്പരപ്പിക്കുന്ന റണ്‍ഔട്ടുകള് അസാധാരണമാണ്. പാകിസ്താനും വെസ്റ്റ് ഇന്‍ഡീസും തമ്മില് നടക്കുന്ന മൂന്നാം ടെസ്റ്റില് അത്തരത്തില് അസാധാരണമായ റണ്‍ഔട്ടിന് വേദിയായി….\nദുബൈ: ക്രിക്കറ്റില് റണ്‍ഔട്ടുകള് സാധാരണമാണ്. എന്നാല് ഏവരെയും അമ്പരപ്പിക്കുന്ന റണ്‍ഔട്ടുകള് അസാധാരണമാണ്. പാകിസ്താനും വെസ്റ്റ് ഇന്‍ഡീസും തമ്മില് നടക്കുന്ന മൂന്നാം ടെസ്റ്റില് അത്തരത്തില് അസാധാരണമായ റണ്‍ഔട്ടിന് വേദിയായി. പാകിസ്താന്റെ മുഹമ്മദ് ആമിറാണ് ‘രസകരമായി’ പുറത്തായത്. ദേവേന്ദ്ര ബിഷുവിനെ ലോങ് ഓണിലൂടെ സിക്‌സറിന് പറത്തിയ ആമിര് പന്തിന്റെ ഗതിക്കനുസരിച്ച് മേലോട്ട് നോക്കിനിന്നു.\nകാഴ്ചക്കാരെല്ലാവരും സിക്‌സറാണെന്നാണ് കരുതിയത്. എന്നാല് ബൗണ്ടറി ലൈനിനരികില് റോസ്റ്റണ് ചേസ് അല്‍ഭുതകരമായി പന്ത് തടുത്തിട്ടു. ബൗണ്ടറി ലൈനില് തട്ടിയെന്ന് കരുതി ആമിര് ക്രിസില് തന്നെ നിന്നു. എന്നാല് ദ്രുത വേഗത്തില് റോസ്റ്റണ് ചേസ് പന്ത് എറിഞ്ഞുകൊടുത്തപ്പോഴാണ് സിക്‌സാണെന്ന് കരുതി മറുതലക്കലുള്ള വഹാബ് റിയാസിന് കൈകൊടുക്കാനൊരുങ്ങിയ ആമിറിന് അപകടം മനസിലായത്.


കെ.എസ്.ആര്.ടി.സിയിലെ ക്രമക്കേടിന്‍റെ കൂടുതല് രേഖകള് പുറത്ത് - roundupkerala.com\nHome Current Affairs കെ.എസ്.ആര്.ടി.സിയിലെ ക്രമക്കേടിന്‍റെ കൂടുതല് രേഖകള് പുറത്ത്\nകെ.എസ്.ആര്.ടി.സിയിലെ ക്രമക്കേടിന്‍റെ കൂടുതല് രേഖകള് പുറത്ത്\nതിരുവനന്തപുരം : കെ.എസ്.ആര്.ടി.സിയിലെ ക്രമക്കേടിന്‍റെ കൂടുതല് രേഖകള് പുറത്ത്, വെട്ടിപ്പ് 100 കോടിയല്ല, 2015ല് മാത്രം 311.98 കോടിയുടെ കണക്ക് കാണാനില്ല; ബിജുപ്രഭാകര് പരസ്യമായി രംഗത്ത് വന്നത് മുഖ്യമന്ത്രിയുടെ അറിവോടെ, കടുത്ത നടപടികള്‍ക്ക് അനുവാദം കെ.എസ്.ആര്.ടി.സിയിലെ ക്രമക്കേടിന്റെ കൂടുതല് രേഖകള് പുറത്ത്.\n2015 ലെ പ്രവര്‍ത്തനങ്ങള് സംബന്ധിച്ച് 2018 ല് നടന്ന ഓഡിറ്റ് വിവരങ്ങളാണ് രേഖകളിലുള്ളത്. ഓഡിറ്റിന് പുറമെ സംസ്ഥാന ധനകാര്യവിഭാഗത്തിന്‍റെ പരിശോധനാ വിഭാഗം നടത്തിയ റിപ്പോര്‍ട്ടിലും ക്രമക്കേടുകള് കണ്ടെത്തിയിട്ടുണ്ട്. കെ.എസ്.ആര്.ടി.സി ക്രമക്കേടുമായി ബന്ധപ്പെട്ട് ബിജുപ്രഭാകര് വാര്‍ത്താസമ്മേളനം നടത്തിയത് മുഖ്യമന്ത്രി പിണറായി വിജയന്‍റെയും ധനകാര്യമന്ത്രി തോമസ് ഐസക്, ഗതാഗത മന്ത്രി ശശീന്ദ്രന്‍റെയും അറിവോടെയാണെന്നാണ് സൂചന.\nഎം.ഡിയുടെ വിശദീകരണത്തിനെതിരെ തൊഴിലാളി യൂണിയനുകള് രംഗത്തെത്തിയിട്ടും സര്‍ക്കാര് തലത്തില് പ്രതികരണമില്ലാത്തത് അറിവോടെയാണെന്നാണ് നേതാക്കള് തന്നെ പങ്കുെവക്കുന്നത്. കെ.എസ്.ആര്.ടി.സിയില് കടുത്ത ശുദ്ധീകരണം നടത്താന് മുഖ്യമന്ത്രി നിര്‍ദ്ദേശിച്ചിട്ടുണ്ടെന്നാണ് സൂചന. ഇന്നലെ സി.എം.ഡിക്കെതിരെ വിമര്‍ശനമുന്നയിച്ചെങ്കിലും പരസ്യമായ നടപടികളില് നിന്നും സി.ഐ.ടി.യു പിന്‍മാറിയത് ഈ സാഹചര്യത്തിലാണത്രെ. ഓഡിറ്റിലും ധനകാര്യ വിഭാഗം പരിശോധനയിലും ഗുരുതര ക്രമക്കേടുകളാണ് കണ്ടെത്തിയിരിക്കുന്നത്. കെ.ടി.ഡി.എഫ്.സിക്ക് തിരിച്ചടയ്ക്കാന് നല്‍കിയ തുകയില് ഗുരുതര ക്രമക്കേട് നടന്നുവെന്ന് വ്യക്തമാക്കുന്ന രേഖകളാണ് പുറത്തായത്.\n311.98 കോടി രൂപയ്ക്ക് കണക്കില്ലെന്നും രേഖകളില് നിന്ന് വ്യക്തമാണ്. 2018 ല് സ്വകാര്യ ഓഡിറ്റിംഗ് ഏജന്‍സിയെക്കൊണ്ട് നടത്തിയ ഓഡിറ്റിന്റെ രേഖകളാണ് ഇപ്പോള് പുറത്തുവന്നിരിക്കുന്നത്. കെടിഡിഎഫ്‌സിയില് നിന്നും എടുത്ത തുക തിരിച്ചടച്ചതില് 311.98 കോടി രൂപയ്ക്ക് കണക്കില്ലെന്ന് രേഖയില് പറയുന്നു. കെ.എസ്.ആര്.ടി.സിയുടെ അക്കൗണ്ടുകള് പരിശോധിച്ചപ്പോള് 100 കോടിരൂപയുടെ തിരിമറിയും കണ്ടെത്തിയിട്ടുണ്ടെന്ന് റിപ്പോര്‍ട്ടില് പറയുന്നു. കെ.എസ്.ആര്.ടി.സി സിഎംഡി പറഞ്ഞ കാര്യങ്ങള് ശരിവയ്ക്കുന്ന തരത്തിലുള്ള റിപ്പോര്‍ട്ടുകളാണ് രേഖകളിലുള്ളതും. കെ.എസ്.ആര്.ടി.സിയുടെ നൂറ് കോടി രൂപയുടെ കണക്ക് അക്കൗണ്ടില് രേഖപ്പെടുത്തിയിട്ടില്ലെന്ന് ധനകാര്യ വിഭാഗത്തിന്റെ പരിശോധന റിപ്പോര്‍ട്ട്. 2012-15 കാലഘട്ടത്തിലെ ധനവിനിയോഗത്തിലെ പരിശോധനാ റിപ്പോര്‍ട്ടിലാണ് ഗുരുതര ക്രമക്കേട് കണ്ടെത്തിയത്. ഈ പരിശോധനാ റിപ്പോര്‍ട്ടിന്റെ അടിസ്ഥാനത്തിലായിരുന്നു എംഡി ബിജു പ്രഭാകര് അക്കൗണ്ട് ഓഫീസര്‍ക്കെതിരേ നടപടി സ്വീകരിച്ചത്.\n100 കോടി 75 ലക്ഷം രൂപയുടെ കുറവ് പരിശോധന റിപ്പോര്‍ട്ടില് കാണിക്കുന്നുണ്ട്. അക്കൗണ്ട് ഓഫീസറുള്‍പ്പെടെ ഉത്തരവാദിത്വപ്പെട്ട പോസ്റ്റുകളിലിരിക്കുന്ന ഓഫീസര്‍മാരുടെ വീഴ്ചയാണ് കണക്ക് രേഖപ്പെടുത്തുന്നതില് പിഴവ് വരുത്തിയതെന്നാണ് റിപ്പോര്‍ട്ട് ചൂണ്ടികാണിക്കുന്നത്. ബാങ്ക് , ട്രഷറി ഇടപാടുകളുടെ രേഖകള് സൂക്ഷിച്ചിരുന്നില്ല. ഇതൊന്നും രേഖപ്പെടുത്താതെ മനപ്പൂര്‍വ്വം ആശയക്കുഴപ്പമുണ്ടാക്കാനുള്ള ശ്രമമാണ് നടന്നതെന്നാണ് ധനകാര്യവകുപ്പ് പരിശോധനയില് കണ്ടെത്തിയത്. അന്വേഷണം നടത്തണമെന്ന ശുപാര്‍ശയോടെയാണ് റിപ്പോര്‍ട്ട് അവസാനിക്കുന്നത്.\nഇന്നലെ ബിജുപ്രഭാകര് ഉന്നയിച്ച പലകാര്യങ്ങളും ശരിവെക്കുന്ന ശുപാര്‍ശകളും കണ്ടെത്തലുകളുമാണ് റിപ്പോര്‍ട്ടിലുള്ളത്.\nപ്രസ്തുത റിപ്പോര്‍ട്ടിന്റെ ഭാഗമായി അക്കൗണ്ട്‌സ് ഓഫീസറുടെ ചുമതല വഹിച്ചിരുന്ന ശ്രീകുമാറിനെ എറണാകുളത്തെ സോണല് ഓഫീസിലേക്ക് കഴിഞ്ഞ ദിവസം സ്ഥലം മാറ്റിയിരുന്നു. ഇതില് ബിജുപ്രഭാകറിനെതിരേ പ്രതിഷേധവും ഉയര്‍ന്നിരുന്നു. ശ്രീകുമാറിനു പുറമെ മറ്റാളുകള് തത്സ്ഥാനങ്ങളില് നിന്ന് വിരമിച്ചിട്ടുണ്ട്. ഇവര്‍ക്കെതിരേ ആഭ്യന്തര തലത്തില് അന്വേഷണം നടത്തി റിപ്പോര്‍ട്ട് സമര്‍പ്പിക്കാനാണ് ധന്യകാര്യ റിപ്പോര്‍ട്ട് ശുപാര്‍ശ ചെയ്യുന്നത്.\nPrevious articleസുപ്രീംകോടതി നിയോഗിച്ച സമിതിയുടെ ആദ്യ യോഗം 19ന്; ട്രാക്ടര് പരേഡുമായി മുന്നോട്ട് പോകുമെന്ന് കര്‍ഷക സംഘടനകള്\nNext articleതമിഴകത്തുനിന്ന് മറ്റൊരു നിശബ്ദസിനിമ; നായകന് വിജയ് സേതുപതി


Adithyan Jayan Replies To Tweets Against Drishyam2- Malayalam Filmibeat\n6 hrs ago സൂര്യ ചേച്ചി എന്ന ഗെയിമര് വീക്ക് ആണ്; ക്യാപ്റ്റന് കിട്ടുന്ന വോയിസ് പിന്നീടും ഉണ്ടാവണം, തുറന്നടിച്ച് അഡോണി\n6 hrs ago ചേട്ടാ ഈ സുനാമി എന്ന് വെച്ചാല് എന്താ സംഭവം, മുകേഷിനോട് രമേഷ് പിഷാരടി, വീഡിയോ\n7 hrs ago എത്ര പെര്‍ഫോം ചെയ്താലും വോട്ട് കിട്ടണമെന്നില്ല; കിടിലം ഫിറോസിനോട് തന്റെ ആശങ്ക അറിയിച്ച് ക്യാപ്റ്റനായ സൂര്യ\n7 hrs ago ഫിറോസും സായിയും തമ്മില് പൊരിഞ്ഞ വഴക്ക്, ഒടുവില് നോബിക്ക് സര്‍പ്രൈസ് നല്‍കി താരങ്ങള്\nപോയ വാരമായിരുന്നു ജീത്തു ജോസഫ് സംവിധാനം ചെയ്ത മോഹന്‍ലാല് ചിത്രം ദൃശ്യം2റിലീസ് ചെയ്തത്. എങ്ങും മികച്ച പ്രതികരണങ്ങളാണ് ചിത്രത്തിന് ലഭിച്ചു കൊണ്ടിരിക്കുന്നത്. ദൃശ്യം പോലൊരു സിനിമയുടെ രണ്ടാം ഭാഗം എന്ന പ്രതീക്ഷകള്‍ക്കൊത്ത് ദൃശ്യം2ഉയര്‍ന്നിട്ടുണ്ടെന്നാണ് പ്രേക്ഷകര് പറയുന്നത്. ഫെബ്രുരി 19ന് ആമസോണ് പ്രൈമിലൂടെയായിരുന്നു ചിത്രം റിലീസ് ചെയ്തത്. സോഷ്യല് മീഡിയയിലെങ്ങും ചിത്രത്തെ കുറിച്ചുള്ള ചര്‍ച്ചകളാണ്. എന്നാല് ഇതിനിടെ ചിത്രത്തിനെതിരേയും ചിലര് രംഗത്ത് എത്തിയിട്ടുണ്ട്.\nദൃശ്യം 2വിനെ വിദ്വേഷവുമായി ചിലര് രംഗത്ത് എത്തിയിട്ടുണ്ട്. ട്വിറ്ററിലൂടെയാണ് ചിത്രത്തിനെതിരെ ചിലര് രംഗത്ത് എത്തിയത്. സിനിമയില് 90 ശതമാനവും ക്രിസ്ത്യന് കഥാപാത്രങ്ങളാണെന്നും ഇത് ഹിന്ദു സംസ്‌കാരത്തെ നശിപ്പിക്കുകയാണെന്നായിരുന്നു ആക്ഷേപം. ഇത്തരത്തില് ട്വിറ്ററിലൂടെ നിരവധി പേര് സിനിമയ്‌ക്കെതിരെ രംഗത്ത് എത്തിയിട്ടുണ്ട്.\nദൃശ്യം 2വിന് എതിരായ വിദ്വേഷ പ്രചരണത്തിന് എതിരെ മലയാളികള് രംഗത്ത് വന്നിട്ടുണ്ട്. ഇപ്പോഴിതാ നടന് ആദിത്യന് ജയനും ട്വീറ്റുകള്‍ക്ക് മറുപടിയുമായി രംഗത്ത് എത്തിയിരിക്കുകയാണ്. മാധ്യമ വാര്‍ത്തയ്ക്ക് നല്‍കിയ കമന്റിലൂടെയായിരുന്നു ആദിത്യന്റെ പ്രതികരണം. താരത്തിന്റെ മറുപടിക്ക് പിന്തുണയുമായി നിരവധി പേരും എത്തിയിട്ടുണ്ട്.\nകഷ്ടം. ഇതിലൊക്കെ ജാതിയോ. നല്ല ഒരു സിനിമ നശിപ്പിക്കാനുള്ള ഉദ്ദേശം. എന്ത് നെഗറ്റീവ് ചിന്തകളാണിത്. സിദ്ദീഖ്, ആശ ശരത്ത്, മുരളി ഗോപി, അങ്ങനെ എത്രയോ കഥാപാത്രങ്ങള് ഉണ്ട് ഈ സിനിമയില്. ഹൈന്ദവ സംസ്‌കാരം നശിപ്പിക്കാന് എന്താ ചെയ്‌തേ ഈ സിനിമയില് എന്നായിരുന്നു ആദിത്യന്റെ പ്രതികരണം.\nസാരിയില് ഗ്ലാമറസായി അമേയ; ഹോട്ട് ചിത്രങ്ങള് കാണാം\nഒരു ക്രിസ്ത്യാനി സിനിമ എടുത്താല് അല്ലേല് ഒന്നോ രണ്ടോ ക്രിസ്ത്യന് കഥാപാത്രങ്ങള് വന്നാല് തീരുന്നതാണോ ഹൈന്ദവ സംസ്‌കാരമെന്നും ആദിത്യന് ചോദിക്കുന്നു. അങ്ങനെ എങ്കില് മീനയ്ക്ക് പകരം ടൊവിനോ അഭിനയിച്ചാല് പോരേയെന്നും ആദിത്യന് ചോദിക്കുന്നു. ചിത്രത്തില് അഭിനയിച്ച 95 ശതമാനം ആര്‍ട്ടിസ്റ്റുകളും ഹിന്ദുക്കളാണെന്നും ആദിത്യന് പറയുന്നു.\nഅതേസമയം ചിത്രത്തിനെതിരായ വിമര്‍ശനങ്ങള്‍ക്ക് മറുപടിയുമായി മലയാളികള് ട്വിറ്ററിലെത്തിയിട്ടുണ്ട്. ഇത്തരക്കാര് ദയവ് ചെയ്ത് മലയാള സിനിമകളോ ദക്ഷിണേന്ത്യന് സിനിമകളോ കാണരുതെന്നാണ് സോഷ്യല് മീഡിയ നല്‍കുന്ന മറുപടി. ഇതിനിടെ ദൃശ്യം 2വിന്റെ തെലുങ്ക് റീമേക്ക് അണിയറയില് തയ്യാറെടുക്കുകയാണ്. വെങ്കടേഷും മീനയും വീണ്ടുമെത്തുമ്പോള് സംവിധായകനായി ഇത്തവണ ജീത്തു തന്നെയാണ് എത്തുന്നത്. ആന്റണി പെരുമ്പാവൂരാണ് നിര്‍മ്മാണം.\nമോഹന്‍ലാല് സംവിധായകനാവുന്ന ബറോസ് ചിത്രീകരണം ആരംഭിക്കുന്നു; അധികം താമസമില്ലെന്ന സൂചനകള് പുറത്ത്\n'ലാലേട്ടാ കല്ലുവെച്ച നുണയല്ലേ ഇന്നലെ പറഞ്ഞത്'; തുറന്നു പറഞ്ഞ് അശ്വതി\nAdithyan Jayan Replies To Tweets Against Drishyam 2, Read More In Malayalam Here.


gold-rate-continuous as near recordസ്വര്‍ണ്ണവില ഇടിഞ്ഞു\nസ്വര്‍ണവില റെക്കോഡിന് അരികില് തുടരുന്നു\nMonday 23rd May 2011 10:10am\nകൊച്ചി: സ്വര്‍ണവില റെക്കോഡിന് അരികില് മാറ്റമില്ലാതെ തുടരുന്നു. ഗ്രാമിന് 2070 രൂപയും പവന് 16,560 രൂപയുമാണ് ഇന്നത്തെ വില. വെള്ളിയുടെ വിലയും മാറ്റമില്ലതെ ഗ്രാമിന് 72 രൂപയായി തുടരുന്നു.\n16,600 രൂപയാണ് ഇതുവരെയുള്ള റെക്കോഡ്. മെയ് രണ്ടിനായിരുന്നു ഇത് രേഖപ്പെടുത്തിയത്. ഏപ്രില് 16-നായിരുന്നു പവന്‍വില 16,000 കടന്നത്. 16 ദിവസം കൊണ്ടത് 16,600-ലെത്തുകയും ചെയ്തു. രണ്ട് ദിവസം കൂടി വില ആ നിലയില് തുടര്‍ന്നെങ്കിലും പിന്നീട് വില താഴുകയായിരുന്നു.